
PORUMBIŢE 

ALBE 



DATE BIOGRAFICE 


1912 - decembrie, 3. Se naşte Costache Ioanid, cel 
de al patrulea fiu al lui Titus Ioanid şi al Ecaterinei Had- 
gi-Nahdesian, la ComîndSreşti, în Bucovina de Nord. 

1923 - Costache Ioanid începe să studieze la Liceul 
Internat din Iaşi. Are un comportament foarte rezervat 
atît în familie, cit şi în şcoală. In familie este permanent 
ironizat de tatăl şi fraţii săi pentru natura sa meditativă, 
retrasă. Foarte bun elev la matematici, limba română, 
limba franceză şi desen. 

1928 - Părăseşte liceul: neînţelegerile din familie îi 
adîncesc criza sufletească. 

Se înscrie la Academia de Artă Dramatică. 

1929 - 1934 — Absolvă Academia cu nota maximă. 
Poetul Mihail Codreanu îl recomandă Teatrului Naţio¬ 
nal din Iaşi. 

Deschide prima expoziţie de sculptură caricaturală. 
Exponatele reprezintă personalităţi cunoscute din lumea 
teatrului şi a scrisului. Lucrează în lut, pictat în culori de 
ulei, în sticlă, ceară, hîrtie, lemn. 

între 1934 - 1952 deschide şapte expoziţii de acest 
gen la Iaşi şi mai apoi la Bucureşti. 

1938 — Se mută în capitală. Lucrează sculptură şi re¬ 
gie pentru teatrele bucureştene. Realizează "Balet nepo- 



lilic", celebru în epocă. La una dintre reprezentaţii 
participă însuşi regele Carol al Il-Iea. 

Ca urmare a unui diagnostic eronat, se îmbolnăveşte 
de peritonită. Este internat de urgenţă la Spitalul Brân- 
covenesc. Chirurgul şef îi sugerează să se roage înainte 
de operaţie. în timpul intervenţiei chirurgicale, trăieşte 
zguduitoarea experienţă a morţii clinice. In această sta¬ 
re, îşi priveşte de la înălţimea tavanului propriul trup 
neînsufleţit întins pe masa de operaţie. Evenimentul îi 
adînceşte predispoziţia meditativă. Se simte cercetat. 

1939 - Se căsătoreşte cu Elena Ştefănescu din Iaşi. 

Citeşte Biblia şi descoperă că poate fi verificată ca 

veridicitate prin profeţii. începe să se preocupe de căr¬ 
ţile profeţilor. 

1940 - într-una din zilele acestui an, vara, citeşte 
Biblia pe o bancă din Parcul Carol. Pe aceeaşi bancă stă 
Sabina Wurmbrand. Copilul Mihai, care se joacă prin 
preajmă, observă Cartea şi atrage atenţia mamei sale 
asupra acestui amănunt. Sabina întreabă: "Ce citiţi, 
domnule ?" "Cea mai minunată Carte din lume !" răs¬ 
punse poetul. Urmează o invitaţie la Biserica Lutherană 
din Strada Olteni 44, pentru următoarea duminică. Pas¬ 
torii acestei Biserici erau Magnus Sulheim, Richard 
Wurmbrand, Feinstein şi Iancu Moscovici. 

începe studiul aprofundat al Bibliei, sub o îndrumare 
nouă. Scrie întîiele poezii creştine. De asemenea, orga¬ 
nizează mici reprezentaţii pentru momentele sărbăto¬ 
reşti ale bisericii. Refuză orice invitaţie de a vorbi în faţa 
credincioşilor. 

Acceptă să-şi recite propriile versuri. 



1941 - 1944 - Pe toată durata războiului, este înca¬ 
drat cartografia Marele Stat Major. 

1945 - 1953 - Absorbit de greutăţile vieţii, continuă 
totuşi să scrie. Frecventează în mod consecvent Biserica 
Lutherană din Strada Olteni. 

1953 - Deschide în aer liber o expoziţie de sculptură 
caricaturală, intitulată "Grădina mea". Este ultima rela¬ 
ţie cu publicul amator de artă. 

1958 - Părăseşte Biserica Evanghelică Lutherană 
din Strada Olteni. Este anul cînd Pastorul Richard 
Wurmbrand se întoarce la penitenciar, pentru alţi şapte 
ani, şi cînd Biserica se restrînge la cîteva zeci de membri, 
de la cîteva sute. 

1958 - 1961 - Nu are un serviciu stabil; îşi cîştigă cu 
greu existenţa din pictură peisagistică şi sculptură orna¬ 
mentală etc. în această perioadă, la invitaţia lui 
Constantin Caraman, prieten de o viaţă şi unul dintre 
ctitorii de seamă ai Bisericii Penticostale în România, 
începe să frecventeze cu asiduitate Biserica Penticostală 
din Calea MoşiloT 315, condusă de pastorul Pantelimon 
Cojocaru. 

Poezia evanghelică devine preocuparea sa principală. 
Scrierile sale circulă ilegal în toată ţara. înţelege cu tot 
mai multe dovezi că adevăratul său public nu poate fi 
căutat altundeva, ci numai printre copiii lui Dumnezeu. 
Nemulţumit de alterarea ca sens şi ca formă a unora 
dintre poezii, ca urmare a repetatelor recopieri, face 
călătorii prin ţară pentru a le rectifica. Cu toate insis¬ 
tenţele oficialităţilor refuză categoric să scrie în stilul 
mincinos al propagandei comuniste, pentru care începu- 



seră să lucreze un număr lot mai mare de artişti, fie con- 
sîrînşi, fie din dorinţa de câştig. 

1961 - 1966 -- Lucrează ca desenator tehnic la 
1PROMET, unde este coleg cu predicatorul penticostal, 
loan Kinkovici. 

1963 — Se află sub stare de arest la Malmaison, 
împreună cu fraţii Constantin Caraman, Mihalaş, Nicu 
Tudorache şi alţii. Poeziile sale reprezintă un adevărat 
pericol pentru ideologia comunistă, atee şi, chiar prin 
aceasta, inumană. Reacţia oficialităţilor dovedeşte din ce 
în ce mai clar cît de eficient este cuvînlul inspirat de 
Hristos în vremuri de prigoană. în tot cursul anului, este 
urmărit în permanenţă şi ridicat pentru anchete, cel 
puţin o dată pe săptămînă. în această luptă cu puterile 
întunericului este susţinut şi încurajat de soţia sa, Elena. 

1966 - Continuă să frecventeze cercuri de rugăciune 
şi de cercetare a Scripturii. 

Activitate poetică intensă. Recită şi i se recită tot mai 
numeroase versuri. împreună cu soţia sa participă la 
toate adunările duminicale, a Biserici Evanghelice 
Lutherane, transferată în Badea Cîrţan 10. Poeziile sale 
se răspîndesc cu tot mai multă putere în adunările 
creştine. Este recunoscut ca unul dintre cei mai impor¬ 
tanţi poeţi creştini, alături de Traian Dorz şi alţii. 

Atît conţinutul, cît şi acurateţea stilistică a versurilor 
sale atrage tot mai mulţi compozitori creştini, care le 
înlesnesc răspîndirea, transformîndu-leîn cântece. 

1981 - Moartea soţiei sale - Elena. 

1982 - Imigrează în SUA, cu dorinţa de-a ajuta la 
editarea versurilor sale. Suportă greu absenţa soţiei. 



O contribuţie importantă la tipărirea şi răspîndirea 
volumului "Taine" o are Elena Răscol. Cartea se bucură 
de preţuirea unanimă şi a credincioşilor români din 
biserică; în ţară, cartea este adusă şi răspîndită în mod 
clandestin. Acum se poale vorbi de o operă în adevăratul 
înţeles al cuvîntului. 

1987 — Noiembrie, de Ziua Recunoştinţei (Thank 
giving day), trece la Domnul. 



VORBEŞTE, DOAMNE... 


Vorbeşte, Doamne, căci sînt rob 

si robul Tău ascultă. 

» 

Mai toarnă-mi iar ulei în ciob, 
mai dă-mi din grîul Tău un bob 
şi dragoste mai multă ! 

Vorbeşte, Doamne, căci în piept 
mi-e inima firavă. 

Nebun mă face-orice-nţelept. 

Dar eu cu mai mult dor Te-aştept 
în vremea de zăbavă ... 

Vorbeşte, Doamne, căci sînt gol 

si-mi bate-n suflet vîntul. 

» 

Căci mii de corbi îmi dau ocol, 

de cînd pe-al inimii pristol 

Ti-ai aşezat Cuvîntul. 

» » 

Mai dă-mi din pîinea Ta un drob 
şi flacără mai multă. 

Chiar dacă-s fiu şi nu-s un ciob, 
dar eu din dragoste sînt rob 
şi robul Tău: ascultă... 



PORUMBIŢE ALBE 


Porumbiţe albe ca zăpada 
din eternele grădini de sicomori, 
voi mereu îmi înfloriţi arcada 
cu ghirlănzi de raze şi ninsori. 

Fermecat de zborul vostru-n soare, 
gingaş, luminos şi înţelept, 
v-am cuprins făptura sclipitoare 
şi v-am strîns o clipă lîngâ piept. 

Dar curînd, voi oaspeţi de departe, 
stol de flăcări şi de primăveri, 
am lăsat ca vîntul să vă poarte 
către lumea-ntreagâ, mesageri. 

Orice dor curat ce-n piept zvîcneşte, 
orice plîns pe buze fără grai, 
mîngîiaţi-1 voi hulubăreşte, 
cu tot harul ciugulit în Rai! 

Şi făcînd pe urmă cale-ntoarsă, 
stol de pace alb şi marmoren, 
duceţi, lîngă lacrima cea ştearsă, 
ramuri de măslin lui Dumnezeu... 



NIMIC NU SUNT 


Nimic nu sunt. 

Un strop de tină 
In care-ai pus un bob de grîu. 
Un ciob în care-aprinzi lumină. 
Un spin din care scoţi un rîu. 

Nimic nu sunt. 

O cupă spartă 

din care faci un heruvim. 

Sunt măgăruşul ce te poartă 
pe drumul spre Ierusalim. 

Nimic nu sunt. 

Un rob netrebnic 
chemat ca jugul Tău să port, 
să dau deoparte piatra rece, 
cînd Tu dai viaţă celui mort. 

Nimic nu sunt. 

O trestie frîntâ 

din care faci toiag de fier. 

O luminiţă fumegîndă 
ce mîine fi-va stea pe cer. 



Nimic nu sunt. 

Dar Tu eşti totul. 

Şi Tu Te-ai dat ca preţ al meu, 
ftcînd din pieptul meu chivotul 
ce poartă-n el pe Dumnezeu. 

Nimic nu sunt. 

Nimic sub soare. 

Dar Tu-ai dat tot pentru nimic, 
în veci să fii mereu mai mare, 
iar eu în veci mereu mai mic. 



DE CÎND ÎL IUBESC PE ISUS 


De dnd îl iubesc pe Isus, 

mai nalt mi se pare Înaltul, 

cărările urcă mai sus 

si soarele-i altul! 

» 

De dnd îl iubesc pe Isus, 
bujorii mai roşii se-arată, 
iar stele cum ies în apus, 
n-au fost niciodată. 

De cînd îl iubesc pe Isus, 
as vrea să-L ador ca Debora, 
un cîntec, pe aripi adus, 
ducînd tuturora. 

Ca Iacov o scară aş vrea, 
spre nouri de albe răsfrîngeri, 
să urc tot pămîntul pe ea, 
în murmur de îngeri. 

De dnd îl iubesc pe Isus, 
mi-e drag să văd oameni cum dntă, 
cu lacrimi de freamăt nespus, 
pe cartea cea sfîntă. 



Şi-aş vrea, cît cu dorul cuprind, 
dnd n-or mai fi arcuri şi suliţi, 
s-aud lumea-ntreagă vorbind 
de Domnul pe uliţi... 



O, DOAMNE, VĂD! 


O, Doamne, văd! 

Abia acuma văd! 

Abia acum-au toate-n viaţă rost! 
Abia acum cînd toate s-au schimbat 
cu-adevărat, 
abia 
acum 
încep 

să văd 

ce-am fost! 


O, Doamne,-aud! 

Abia acum aud! 

Abia acum răsună glasul Tău ! 

Abia acum mă bucur să Te-ascult 

atît de mult 

pe dt am fost de surd, 

de-ngust, 

de rău! 

O, Doamne, merg! 

Abia acuma merg! 

Abia acum simt calea sub pidor! 
Abia acum de Duhul Tău atras 
fac primul pas. 



Şi-acum 
aş vrea 

s-alerg, 

să dnt, 

să zbor! 


O, Doamne sunt! 

Abia acuma sunt! 

Abia acum cu-adevărat trăiesc! 
Abia acum, în tot ce-i pămîntesc, 
pot să mă-n£runt. 

Şi-acum 

aud 

şi văd 

şi merg 

şi sunt. 



PIRAMIDA 


Ce multe ne învaţă piramida 
din partea ’Nvăţătorului suprem ! 
Stătea ascunsă-n piatră crisalida, 
o taină aşteptând un Nicodem. 

Pe cei smeriţi ce pătrundeau să fure, 
cu mîna goală i-a zvîrlit din sîn. 

Dar fără margini vrea să se îndure 
de cei ce văd în piatră pe Stăpîn. 

Urcînd de pe pămînt spre nehotare 
să puie mijlocirea într-un chip, 
pe patru muchii ea purtă sub soare 
o cruce în pustia de nisip. 

Din patru culmi şi Biblia ne-aşteaptă 
pe-ntâiul prag, ce-i lesne tuturor. 

Ca să urcăm apoi din treaptă-n treaptă 
spre Unul Nevăzut, dar Văzător! 



Ce multe ne învaţă piramida 
pe cei ce scriem pentru Har un vers! 
Pe cei ce-n inimă purtăm firida 
în care dibuim un univers. 

Keops şi magii aşteptau Scriptura. 

Şi un isvod a fost din Rai adus. 

Ce e ceresc, ideea şi măsura, 
nu-s de la noi, ci ni se dau de sus. 

Şi-apoi ce dîrz au stăruit pietrarii 
ducînd desăvîrşirea spre atom. 

Ce-i omenesc se-opreşte în fruntarii, 
dar fiecare treaptă are-un om. 

O, de-am putea şi noi cuprinde gînduri 
ca în desenul piramidei pur, 
cu nici o piatră răzvrătită-n rînduri, 
cu nici un colţ mai moale sau mai dur. 

O, de-am cuprinde slăvile în haine 
şi gîndul veşniciei într-un unghi! 

Din miezul labirintului de taine 
să scoatem simplitate de triunghi! 



în şase zile a lucrat sublimul. 

Şi-n şase zile-a frînt pe Belzebub. 
Dar ce va fi-n etern Ierusalimul 
cînd piramida Lui va fi un CUB ! 



AN DE AN 


An de an, 
an de an, 

bate vîntu-n grîu pe lan. 
Spic de spic se ţine-n vînt. 
Cine-i singur cade frînt. 
Dar alături n-au nimic. 
Toate te privesc şi zic: 

Dar tu ai, 
dar tu ai, 

frate drag, un bob în spic ? 

Săptămîni, 

sâptămîni, 

cearcă lupul pe la stîni. 

Dă tîrcoale hăulind. 

Ia să văd ce pot să prind. 
Ba vrea oaie, ba vrea miel. 
Nu le dă Emanuel. 

Dar tu sai, 
dar tu sai, 

să pui pieptul lîngă El ? 



Ceas de ceas, 
ceas de ceas, 
n-au albinele popas. 

Toate zboară şi zoresc, 
în cămară toate cresc. 
Numai mierea-n jurul lui. 
Tu zoreşti ? 

Tu zoreşti ? 

Eşti albină sau ce eşti ? 

în curînd, 
în curînd, 

vom da seama iînd pe tind. 
- Tu păstor, tu ucenic, 
unde-s boabele din spic ? 

Tu plugar, tu învăţat, 
cîtă miere-ai adunat ? 

Ce-ai făcut, 
ce-ai făcut 

cu talantul ce ţi-am dat ? 

— Doamne sfînt, 
Doamne sfînt, 
n-am fost mare pe pămînt. 
Tu, Stăpînul meu prea ’nalt, 
mi-ai dat mie un talant. 

Eu, prin grijuri şi nevoi, 
ţi-am adus acuma doi ... 

— Aşa da! 

Aşa da! 

O cetate,-acum, e-a ta. 



TU N-AI NIMIC 


Tu n-ai nimic în lume, 
nimic din tot ce-i rău, 
nici bogăţii, nici nume, 
nici desfătări, nici glume, 
dar ceru-ntreg e-al tău. 

Tu n-ai nimic în viaţă, 
nimic pe-acest pămînt, 
nici vinul ce răsfaţă, 
nici haina cea măreaţă, 
dar tot ce ai e sfînt 5 

Tu n-ai nimic ce leagă, 
ca cei ce totul vor. 

A lor e clipa dragă, 
a lor e lumea-ntreagă, 
dar cerul nu-i al lor. 

Tu n-ai nimic sub soare 
şi toţi te rîd mereu. 

A lor e-a vieţii floare 
şi cupa-mbietoare. 

Al lor e tot ce moare. 

Al tău e Dumnezeu. 



DACĂ DOUĂ MÎINI REBELE 


-Dacă două rniini rebele 
nu te-ar ţine orb mereu, 
te-ai opri în clipe grele 
şi privind cu dor la stele, 
ai vedea că-i scris pe ele: 
Dumnezeu! 

Dacă două vechi zăvoare 
nu te-ar ţine surd mereu, 
ai şopti: Ce meşter mare 
scoate păsări cîntătoare ? 
Şi ţi-ar spune orice floare: 
Dumnezeu! 

Dacă marea întristării 
nu te-ar ţine rob mereu, 
ai şopti în largul zării: 
Cine-i Tatăl îndurării ? 

Şi ţi-ar spune valul mării: 
Dumnezeu! 



Dar de ţi-ai vedea veşmîntul 
care-mbracâ vechiul "eu", 
ai umplea de plîns pămîntul 
şi, primind cu drag Cuvîntul, 
l-ai simţi !n piept pe Sffntul 
Dumnezeu! 



VENIŢI POPOARE! 


Veniţi, popoare, veniţi! 

Aşa vorbeşte Dumnezeu: 

V-am dat ce-aveam mai bun în cerul Meu, 
ce-aveam mai bun, 
ce-aveam mai scump, 
ce-aveam mai drag. 

Voi eraţi ca nişte oi a’ nimănui. 

Fiecare îşi vedea de drumul lui. 

El povara tuturor a purtat. 

Nu puteam să vă mai iert, nu puteam. 

Altă cale pentru voi nu aveam. 

L-am jertfit pe Fiul Meu, l-am jertfit. 

Voi nu puteţi să ştiţi cu ce durere 
l-am părăsit pe drumul spre Calvar. 

Veniţi, popoare, veniţi! 

Aşa vorbeşte Domnul Dumnezeu: 

V-am dat ce-aveam mai bun în cerul Meu. 

V-am dat pe Fiul Meu, 

pe singurul Meu Fiu! pe singurul Meu Fiu 



Iată, două mii de ani au trecut. 

Solii Mei pămîntu-ntreg l-au străbătut. 
Azi e cea din urmă zi cînd vă chem. 
Iată-n ceruri Fiul Meu preaiubit 
stă cu trîmbiţa în mîini pregătit, 
în adînc o gură neagră s-a deschis. 

Veniţi, popoare, veniţi! 

Aşa vorbeşte Domnul Dumnezeu: 
Cuvîntul ultim e cuvîntul Meu. 

Veniţi în ceasul cel din urmă, 
azi, veniţi! 


Veniţi, popoare, veniţi! 



TOT MAI FRUMOS 


Tot mai frumos, 
mai aproape de mine 
e gîndul tău, 
stea din Eden, 
luminînd viaţa mea, 
paşii mei 
c-un dor 
nemărginit... 

Tot mai duios 
ocrotindu-mi cărarea 
de orice rău, 
sus, tot mai sus 
mă atragi 
spre zenit ... 

Tot mai măreţ, 
mai scăldat în lumină 
e chipul Tău, 
prinţ glorios 
care-ai dai viaţa Ta, 
trupul tău 
ca miel neprihănit. 



Tot mai cu drag 
îmi înalţ către Tine 
tot gîndul meu, 
sus, tot mai sus, 
într-un zbor 
infinit... 



CÎND INIMA... 


Ctnd inima odată de cer îmi va fi plină, 
in ceasu-acela mare şi binecuvîntat, 
să vie peste mine o rază de lumină 
şi sufletul la Tatăl să urce împăcat. 

De mi-ar săpa o groapă şi mi-ar înfinge-o cruce, 
de m-ar svîrli în flăcări ori sub un dîmb stingher, 
cenuşă rece-n urnă, ori ţâmă sub uluce, 
tot una-mi vor fi toate dnd voi privi din cer. 

Peste dmpii şi codri va trece iarăşi luna. 

Veţi asculta izvorul şi aripa de vînt. 

Iar eu, în zări de taină, voi fi întotdeauna 
cu Cel ce-a pus pe-orbite şi stele şi pămînt. 

Uitarea nu mi-i dragă dar nici nu mă-nspăimîntă. 
Că nu visez cunună în lumea de păcat. 

Dar voi primi-n vecie prietenia sfîntă 
a celor ce din lume spre cer i-am îndemnat. 

Aducerile-aminte pe mine nu m-or cerne, 
ci va lupta dispreţul să şteargă tot ce-am spus. 
Dar slava lumii trece, ca frunza-n lut se-aşteme 
şi va rămîne veşnic iubirea lui Isus. 



TU NE-AI ADUS 


Tu ne-ai adus iertarea. 
Ne-ai dat Salvarea-n dar. 
Ne-ai scos din închisoarea 
păcatului murdar. 

Ne-ai dat o nouă fire 
şi un veştmînt curat. 

Dar noi, ca mulţumire, 
Isuse, ce ţi-am dat ? 

Tu ne-ai adus putere, 
scîntei din focul tău, 
o sflntă-nvăpăiere 
ce mistuie ce-i rău. 

Spre veşnica cetate 
o cale ne-ai tăiat. 

Dar, pentru-acestea toate, 
Isuse, ce ţi-am dat ? 

Tu tot ce-aveai în lume 
şi-n cer ne-ai dăruit: 
şi inimă, şi nume, 
şi Duh nemărginit. 



Şi-n zarea albăstruie 
Tu ce-ai luat şi cît ? 

... Doar patru răni de cuie 
şi-o rană-n piept. Atît... 



SĂ NU MĂ BUCUR ? 


Să nu mă bucur, Doamne, că Te-aud ? 

Să nu răspund, dnd Tu mă chemi prin Duhul 
Să nu tresar, cînd peste crengi de dud 
vin paşi cereşti înfiorînd văzduhul ? 

Să nu mă bucur, Doamne, că-mi vorbeşti ? 

Şi să nu plîng dnd Tu mă iei de mină ? 

Cînd Tu mă nalţi spre corturi îngereşti 
pe mine, chip de abur şi ţărînă ? 

Să nu mă bucur. Doamne, că Te-ascult, 
dnd glasul Tău mi-ajunge la ureche ? 

Să nu mă rup de lume tot mai mult, 
chiar de-am rămîne-o singură pereche ? 

Să nu deschid cînd baţi la uşa mea 
şi să nu-i smulg zăvorul dintr-odată ? 

Să mă prefac că nu-nţeleg ce-ai vrea, 
să fug pe geam şi să m-ascund în gloată ? 

Dar cum să fug şi cum să-mi pară rău, 
cînd nu mai sînt de-acum Betanii multe ? 

Eu vreau s-ascult, Isuse, glasul Tău ! 

Şi cine-i rob din dragoste s-asculte! 


Vorbeşte, dar, şi eu voi asculta, 
învaţă-mă cu aspră bărbăţie! 

Iar cine vrea să afle taina Ta 
şi cine-i rob din dragoste să vie! 



SIMONE 


Tu nu mi-ai dat, Simone, sărutare. 

Pe tîmple mir nu mi-ai pus. 
în casa ta am intrat ca oricare. 

Un gtnd frumos nu mi-ai spus. 

Tu nu mi-ai dat, Simone, sărutare. 

La pieptul Meu n-ai căzut 
N-ai cunoscut clipa de cercetare. 

N-ai plîns ca fiul pierdut 

Tu n-ai văzut tălpile-mi ostenite 
de-atîta drum cît am mers. 

N-ai picurat lacrime fericite. 

Cu părul tău nu le-ai şters. 

Aş vrea să-ţi pun, Simone, o-ntrebare: 
N-ai tu păcat pe pămînt ? 

O, cum mi-ai da, Simone, sărutare, 
de-ai şti acum cine sînt! 

Tu, cel umil, care-mi plîngi la picioare, 
cu suflet ars de văpăi, 
în casa Mea îţi voi da sărutare, 
cu ochii plînşi ca ai tăi... 



SUNT UN BULGĂR DE NIMIC 


Sunt un bulgar de nimic, 
sunt un strop de rouâ-n soare; 
dar cu cit mă fac mai mic, 
cu-attt Tu, 

cu-atît Tu te vezi mai mare. 

Dacă-n lume m-ai făcut 
o fereastră cStre Tine, 
cu cit stnt mai nevăzut, 
cu-atît Tu, 

cu-atît Tu te vezi mai bine. 

Doamne, cînd suntem noi doi, 
n-are cel viclean ce-mi face. 

Şi cu cit îi duc război, 
cu-atît Tu, 

cu-atît Tu mă-mbraci cu pace. 

Vin din cer mi-ai dat să sorb 
şi pe ochi m-ai uns cu tină. 

Dar cu cit eram mai orb, 
cu-atît Tu, 

cu-atît Tu mi-ai dat lumină. 



Iar de toate dte-n Rai 
le păstrezi Tu pentru mine, 
nu mi-e dor de tot ce-mi dai, 
dt mi-e dor, 

Doamne, dt mi-e dor de Tine... 



IUBIREA NOASTRĂ-1 MAI FRUMOASĂ 


Iubirea noastră-i mai frumoasă, 
ca orice dragoste sub cer. 

Căci toate dragostele pier, 
a noastră nici de iad nu-i pasă! 

Iubirea noastră-i mai curată 
ca orice fir de mărgărint. 

Căci toate dragostele mint, 
a noastră însă niciodată ! 

Iubirea noastră-i mai înaltă 
ca orice templu din vreun plai. 

Căci piatra cea de sus e-n rai, 
iar pietrele de jos sub daltă. 

Iubirea noastră-i mai duioasă 
ca orice plîns de-ndrâgostit. 

Căci nici un mire n-a plătit 
un preţ mai scump pentru-o mireasă. 

Iubirea noastră e mai vie 
ca apa vie din Elim. 

Căci orice clipă dnd iubim 
e un fior din veşnicie. 



Iubirea noastră-i mai măiastră 
ca cerul ce clipeşte-oricui. 

Dar stelele-s iubirea Lui 
iar cerul gol, iubirea noastră. 



MÎINILE TALE... 


Mîinile Tale, dulce Isuse, 
mîinile care din lut ne-au creat, 
întinse pe lemn se lăsarS străpunse 
o, mîinile Tale ce totul au dat! 

Gleznele Tale, glezne trudite, 
plin de colb şi de spini şi de dor, 
pe lemnul ruşinii au fost ţintuite, 
ca dreaptă răsplată a dragostei lor... 

Fruntea senină ca zările-albastre, 
plină de milă adînc s-a plecat, 
primind diadema batjocurii noastre 
drept cel mai de seamă triumf de-mpărat. 

Buzele Tale, pe care stătură 
vorbele sfinte din cer coborînd, 
gustară paharul de fiere şi ură 
şi rîuri de sînge lăsară iertînd. 

Inima sfintă, floarea ascunsă, 
cerul întreg părăsindu-1, veni, 
de-o suliţă rece să fie străpunsă, 
adînc vinovată c-atît ne iubi. 



Dragostea care din Tatăl purcede, 
plînge şi astăzi cu-acelaşi suspin. 
Dar oricare suflet aude şi crede, 
în dragostea sfintă se-alină deplin! 



PRIMA BUCURIE 


Prima bucurie 
ce mi-a dat Isus, 
primul ghiocel 
de mina lui adus, 
prima zi cu soare, 
soare-adevărat, 
a fost ziua cînd mi-a spus 
că m-a iertat ! 

Cea dinţii minune 
care m-a uimit, 
nu-i nici foc din cer, 
nici apă din granit. 

Cea dinţii minune, 
un etern ecou, 
e că-n mine s-a născut 
un suflet nou! 

Ultima dorinţă 
care-o am de spus 
e să vie toată lumea 
la Isus! 



Şi cînd El ne duce 
Sus la Dumnezeu, 
vai... 

să nu rămînă nimeni. 
Dar nici eu... 



DE MILA CELOR CARE PIER 


De mila celor care pier 
departe de-al Tău nume 
Tu-ai dat tot ce-aveai în cer 
şi tot ce-aveai în lume 1 

Ce-aveai acolo-n cer ... 

Şi tot ce-aveai tn lume! 

De mila celor care pier 
departe de-al Tău nume. 

Tu Cel prin care s-au făcut 
toţi aştri spre-ai conduce, 
într-un biet staul Te-ai născut 
şi ai murit pe-o cruce! 

In staul Te-ai născut 
şi ai murit pe-o cruce... 

Tu Cel prin care s-au Scut 
toţi aştri spre-ai conduce. 

Chiar piatra ce Ţi-a fost mormînt 
era şi ea străină. 

Şi n-a mai fost în cer Cuvînt 
nici pe pămînt Lumină... 


Şi n-a mai fost Cuvînt, 
nici pe pămînt Lumină. 

Chiar piatra ce Ţi-a fost mormînt 
era şi ea streină. 

Aşa ai vrut Tu să plăteşti, 

Să cumperi lumea-ntreagă. 

Dar Tu pe nimeni nu sileşti, 
ci laşi pe toţi s-aleagă. 

Pe nimeni nu sileşti 
ci laşi pe toţi s-aleagă. 

Aşa ai vrut Tu să plăteşti, 
căci Ţi-a fost lumea dragă. 



CE-I VIAŢA TA? 


Ce-i viaţa ta ? E o peniţă 
cu care scrii mereu pe-un drum. 
Şi-apoi la ultima portiţă 
tot ce-ai scris tu ca pe-o tăbliţă, 
nu se mai şterge nicidecum. 

Şi vorbe-n vînt şi fapte rele 
iămîn pe veci ca-ntr-un album. 
Păzit e scrisul tău de stele. 

De-ai pune mări întregi să-l spele, 
nu se mai şterge nicidecum. 

Să nu te minţi că-n veşnicie 
trecutul se preface-n scrum. 

Căci Dumnezeu stă mărturie 
că-n faţa Lui tot ce se scrie 
nu se mai şterge nicidecum. 

în ceasul greu de judecată 
îţi vei citi întregul drum. 

Şi vei zbucni în plîns deodată. 

Dar nici o slovă-nlăcrimată 
nu se mai şterge nicidecum. 



N-o poate şterge decît sînge, 
dar sînge sfînt şi nu oricum. 

Ce înger trupul său va frînge ? 
Şi-astfel, ce-ai scris, oricît ai plînge, 
nu se mai şterge nicidecum. 

Isus cel drag veni din zare 
ca tu să scapi din foc şi fum ! 

Prin El trecutul tău dispare. 

Dar dacă azi nu-i ceri iertare, 
nu se mai şterge nicidecum. 

Isus pe lemn răbdă arşiţa. 

Isus e preţul tău acum. 

Prin El eşti alb ca lămîiţa. 

Şi tot ce-a scris Cîndva peniţa 
nu se mai şterge nicidecum... 



CLIPE DE CERCETARE... 


1 Cor. 11,28 


în clipe-adînci de cercetare, 
cu dorul sflnt de-a mă-ndrepta, 
îmi judec starea mea, Stăpîne, 
în Fata Ta. 

f 

Prin harul Tău Tu mi-ai dat dreptul 
ca să mă foc un fiu curat. 

Dar oare m-am făcut eu. Doamne, 
cu-adevărat ? 

Prin harul Tău ai frînt robia, 
ai rupt cătuşa celui rău. 

Dar oare port eu azi în deget 
inelul Tău ? 

Tu m-ai chemat să port cunună 
ca rege-n veşnicul Tău cort. 

Dar oare eu mă port ca rege ? 

Sau cum mă port ? 

Sînt eu un fiu născut din ceruri ? 
Sînt eu un frate-al lui Hristos ? 

Sau tot un rob, trudind cu teamă, 
născut de jos ? 



Cfnd sub păcat şi dnd sub lege, 
robeam sub două vechi robii. 

Dar Duhul Tău nu robi doreşte, 
ci vrea copii. 

Căci dacă n-ai găsit mireasă 
pentru Adam la cei ce pier, 
pentru Isus, nici jos în lume, 
nici sus în cer! 

Şi-ai vrut atunci din suferinţă 
din rana cea din piept să-nchegi 
o fiică mai presus de fire, 
mai sus de legi. 

O, Doamne Sfînt, eu nu sînt vrednic 
nici robul robilor să-ŢI fiu, 
şi totuşi. Tu, cu mii de lacrimi, 
m-aştepţi ca fiu. 

Isuse drag, spre-a Ta iubire 
nu pot nici ochii-a-mi ridica. 

Şi totuşi, Tu aştepţi şi-n mine 
Mireasa Ta.. 



DIN ZI ÎN ZI... 


Din zi în zi mă văd mai mic, 
mai gol şi mai sărac de Tine, 
cu dt spre Tine mă ridic, 
cu-atît văd golul meu mai bine. 

Din zi în zi mă văd mai mic 
şi scad sub cerul slavei Tale, 
precum în zări de borangic 
un călător pe-ntinsă cale. 

Din zi în zi mă văd mai mic. 

Ce uriaş eram sub soare! 

Iar azi, dnd am ajuns pitic, 
mă-ntreb ce pot fi mîine oare ? 

Din zi în zi mă văd mai mic. 
Şi-aştept un prag de împlinire, 
să fiu un fericit nimic 
ce-adoră veşnica iubire. 



CEASUL VIEŢII 


Peste lume, peste sate, 
bate ceasul vieţii, bate. 

Trec secundele spre stele 
ca un stol de rtndunele. 

Zboară vremea către slavă 
şi cu roadă şi cu pleavă. 
Zboară clipa către Rai. 

Tu, prietene, ce-i dai ? 

Peste lume, peste sate, 
bate ceasul vieţii, bate. 

Zboară clipele albastre 
către Domnul vieţii noastre. 

Tu, acel ce mergi pe Cale, 
ce dai tu secundei tale ? 

Tu, ce ştii ce-a dat Isus, 
ce-i trimiţi acolo sus ? 

Peste lume, peste sate, 
bate ceasul vieţii, bate. 
Vremea trece. Holda-i coaptă. 
Domnu-i gata şi ne-aşteaptă. 



Domnu-i gata şi ne roagă 
să-L vestim în lumea-ntreagă, 
să dăm iureş secerînd, 
ca să vie mai curînd ! 



ASCULTĂ 


Ascultă. Se-aude un glas. 

Se-aude o şoaptă ciudată. 

Şl poate In piept, un talaz 
începe să bată. 

Ascultă. Ori nu-1 mai cunoşti ? 

Şi totuşi e-atlt de aproape 1 

în El e un freamăt de oşti, 
un murmur de ape. 

Ascultă. Ce largi simfonii! 

Şi parcă... de mult... înainte 

ţi-era cunoscut. Nu-1 mai ştii ? 
Ia adu-ţi aminte! 

... Odată cînd primul păcat 

te-a frînt sub întîia povară... 

Atunci ţi-a vorbit răspicat 
prima oară. 

Apoi... ţi-aminteşti ? Undeva... 

Se vorbea de Isus, de salvare. 

Tu nu ţi-ai dat seama. Era 
a doua chemare. 



De-atuncea, din zori, cfnd te scoli, 
şi noaptea, cînd liniştea creşte, 
prin oameni, prin visuri, prin boli, 
mereu Iţi vorbeşte. 

Şi simţi un fior. Dar degrabă 
păcatul te cheamă, te cere. 

- Ce-a fost ? Conştiinţa te-ntreabă. 

- Nimic. O părere. 

Nimic ? Să te-ascunzi cu-o minciună ? 
Nimic ?E un duh ce se joacă ? 

E-un foşnet de frunze ? O glumă ? 

O vorbă de clacă ? 

Ascultă. Acel ce-ţi vorbeşte 
prin visuri, prin bolta senină, 
e glasul ce-n veci porunceşte: 

Să fie lumină! 

E glasul ce-a scos din cămară 
şi firul de iarbă, şi pomul, 
şi leul, şi glza ce zboară, 
şi omul I 

E glasul ce-n Raiul pierdut, 
pe urmele şoaptei infame, 
striga către omul căzut: 

Adame! 



E glasul rostind cu amar 
osînda ce-a fost să rămînă: 
"Ţarină, întoarce-te dar 
din nou în ţărină!" 

E tunetul larg pe Sinai, 
ce-aduse din cer, printre stele, 
poruncile sfinte, dar vai! 
cît de grele! 

E glasul de sute de ani 
ce tot mai puternic străbate: 
"Ferice de voi cei sărmani, 
cu inimi curate l 

Căd Tatăl atlt v-a iubit, 
c-a dat Fiul Său sub ocară 
ca oricine crede în El 
să nu piară!" 

Şi toate acestea ce sînt ? 

Un foşnet zadarnic de toamnă ? 
Chemarea Părintelui Sfînt 
nimic nu înseamnă ? 

Ascultă. Cu-acelaşi ecou, 

Acel ce-ţi dă viaţă şi pline, 
din nou îţi vorbeşte, din nou. 
Acuma. Dar mîine ? 



Ascultă. El vine curînd 
să cheme pe nume pe-ai Săi. 

O, cum vei privi tremurind 
a’ norilor căi ? 

Ascultă. Căci vremea s-a dus 
şi nu-ţi mai rămîne prea multă. 
Dar vino acum Ia Isus 1 
... şi-ascultă!... 



LIPEŞTE-MI, DOAMNE, SUFLETUL... 

Facerea 29,34 


Lipeşte-mi, Doamne, sufletul de Tine 
mai mult ca floarea veşnică pe stinci. 

Să uit de ani, de lume şi de mine, 
privind adînc în ochii Tăi adînci. 

Lipeşte-mi, Doamne, sufletul de Tine, 
din visul meu să nu mă mai deştept, 
să simt şi taina slavilor senine, 
şi inima de om ce-ţi bate-n piept... 

Lipeşte-mi, Doamne, sufletul de Tine, 
ca pe-un levit de-altarul său divin, 
să n-am nici plug în văi, nici holde pline, 
d Tu să-mi fii şi pîine-n veci şi vin! 

Lipeşte-mi, Doamne, sufletul de Tine, 
ca pe-o mireasă smulsă de la greu. 
Ridică-mă din valea de suspine 
şi-ascunde-mă cu Tine-n Dumnezeu!... 



CE-NGUSTĂ E CALEA.. 


Ce-ngustă e calea 
ce duce-n Sion! 

La stînga e teama, 
la dreapta, Mamon. 

Năpîrca pîndeşte 
si leii se-aţin. 

In numele jertfei, 
loveşte tn plin! 

Ce-ngustă e calea! 
Un pas şi te pierzi. 
Păcatul te-nghite 
in mlaştine verzi. 

Ca îngeri de slavă 
toţi demonii vin. 
în numele jertfei, 
loveşte în plin! 

Ce-ngustă e calea 
pe muchii de stînci 
Satan se ridică 
din rîpele-adînd. 


Cuvîntul ţi-e spada, 
e da şi amin. 

In numele jertfei, 
loveşte tn plin! 

Ce-ngustă e calea 
spre veşnicul plai. 
îngustă şi aspră, 
dar duce in Rai! 

Aleargă spre poartă, 
căci nu eşti străin 1 
în numele jertfei 
vei bate în plin ! 



CE BINE MĂ SIMT... 


Ce bine mă simt cînd în clipa cea grea 
aud glasul Tău cum mă cheamă. 

O, pune-mi în inimă liniştea Ta 
şi scapă-mă, Doamne, de teamă. 

Apucă-mi Tu braţul, puternic, şi ia-1, 
cînd marea mă-nvolbură-n spume. 

Rămîi lîngă mine la oricare val, 
şi scapă-mă, Doamne, de lume. 

Ajută-mi privirea spre Tine să ţin, 
predat închinării depline, 
aşteme-o maramă pe tot ce-i străin 
şi scapă-mă, Doamne, de mine. 

Ce bine mă simt cînd în ceasul cel greu 
simt liniştea-n piept cum revine. 

O, scapă-mă, Doamne, de tot ce-i al meu 
şi timple-mă-n totul de Tine. 



PĂSTREAZĂ 


Păstrează ochii iără vină, 
o clipă nu-i lăsa furaţi. 

Plutind pe valul greu de tină, 
stă nufărul ca o lumină. 

Păstrează ochii fără vină, 
mereu pentru Isus curaţi. 

Păstrează pentru El urechea, 
să n-o laşi pradă nimănui. 

O şoaptă, cea dintîi, străvechea, 
a smuls din Paradis perechea. 
Păstrează pentru El urechea 
sfinţită pentru glasul Lui. 

Păstrează buzele curate, 
potir de rugi şi de cîntări. 

Jertfind un trup mai sfînt ca toate 
Isus ne vrea ca nestemate. 
Păstrează buzele curate 
să-L poţi primi cu sărutări. 



Păstrează inima ascunsă, 
să nu fii de săgeţi răpus. 

Sub pavăza cea nepătrunsă, 
sub stropi din coasta Lui străpunsă, 
păstrează inima ascunsă 
pentru Isus, pentru Isus! 



AI OSTENIT 


Ai ostenit de truda 
urcuşului curat 
Sau de-al ispitei umblet 
ţi-e trupul ruinat ? 

De gînduri înţelepte 
ai păru-ncărunţit. 

Sau urma stricăciunii 
pe chip ţi s-a lăţit ? 

Cu cei buni spre răsplată 
îţi cheltui anii tăi ? 
sau pierzi a ta viaţă 
de-a valma cu cei răi ? 

De la o zi la alta 
mai de Hristos te ţii. 

Sau dintr-un ceas în altul 
mai cu Satan devii ? 

încearcă-te, încearcă-ţi 
trăirea vieţii azi. 

Mai tare creşti în Domnul, 
sau tot mai tare scazi ? 



ACUM ELIBEREAZĂ, DOAMNE... 


Luca2,29 


Acum eliberează, Doamne, robul tău 
după Cuvîntul Tău, în pace! 

Căci azi, cu ochii mei văd mîntuirea Ta 
tn faţa lumii-ntregi adusă ! 

Lumina Ta răsare-acum popoarelor! 

Şi slava Ta în mijlocul aleşilor! 

O stea răsare fiilor lui Iacov, 
şi-un sceptru sfînt, cum scrie-n Cartea Legii. 
Acum eliberează, Doamne, robul Tău 
după Cuvîntul Tău, în pace! 

De-ai şti de cînd te-aştept, fecioară priveghind, 
să vii cu Pruncul sfînt la Templu ! 

Curînd acest Copil va înălţa pe mulţi, 
şi mulţi din neamul Său cădea-vor! 

Va fi un semn stîmind împotrivire grea. 

Chiar tu vei fi cu sufletul, străpuns cîndva, 
lovind în inimi sabia durerilor. 

Va da pe faţă multe gînduri ale multora ! 
Acum eliberează, Doamne, robul Tău 
după Cuvîntul Tău, în pace! 



Te nalţ, Te nalţ Stăpîne, Dumnezeul meu, 
că-Ţi împlineşti la timp Cuvîntul! 

Şi iată, că nainte de-a pleca-n Şeol, 

Mi-ai dat să văd Copilul slavei! 

Un Fiu s-a dat, un Prunc din casa lui David, 
purtînd pe umăr gloria domniei Lui! 

Acum eliberează. Doamne, robul Tău f 
după Cuvîntul Tău, în pace! 



ÎMPĂRATE, CÎND MI-ADUN. 


împărate, cînd mi- adun 
doru-n zări senine, 
şoimi de gînduri mă răpun 
şi mă-ntreabă ce-o să spun 

împărate, ce-o să spun, 
cînd voi fi cu Tineî 

Dacă-n Cer în strai bogat, 
mulţi vor fi-mpreună, 
dar eu cum voi fi-mbrăcat, 
cînd în lume nu mi-am dat, 

împărate, nu mi-am dat, 
haina cea mai bună. 

Dacă-n Cer ar mai fi chiar 
drumuri lungi şi grele, 
pentru mine vor fi doar, 
căci în lume-atît de rar, 

împărate, atît de rar, 
am umblat pe ele. 


Dacă-n Cer s-ar mai găsi 
spini pe-o văgăună, 
pentru mine toţi ar fi, 
căci în lume nici o zi, 

împărate, nici o zi, 
nu-i doream cunună. 

Iar de-ar fi-ntre porumbei, 
lacrimi printre stele, 
toate-ar fi din ochii mei, 
căci n-am vrut în anii grei, 

împărate,-n anii grei, 
să-Ţi slujesc cu ele... 



EU SÎNT IOSIF... 


V-am întristat şi-am fost gelos... 
Am vrut să fiţi toţi fără pată. 

Dar, iată, azi vă spun duios ... 

Eu Iosif sînt... E sănătos 
bătitnul tată ? 

Nu mă priviţi ca pe-un străin, 
chiar dacă-a fost amară truda. 

De lacrimi sufletul mi-e plin. 

O, vino, frate Beniamin, 

O, vino, Iuda! 

Eu sînt Iosif, eu slnt Iosif 1 
De lacrimi sufletul mi-e plin. 

O, vino, frate Beniamin 
O, vino, Iuda! 

Din dragoste m-am pus chezaş, 
ca să vă schimb spre viaţă sorţii. 
Dar voi, cu cuget pătimaş, 
m-aţi azvîrlit ca pe-un vrăjmaş, 
în groapa morţii. 


Aţi rts ca de-un ieşit din minţi, 
ca de-un făuritor de visuri. 

M-aţi lepădat pe-un pumn de-arginţi 
către-un destin de suferinţi, 
de reci abisuri. 

Eu slnt Iosif, eu sînt losif! 
M-aţi lepădat pe-un pumn de-arginţi 
către-un destin de suferinţi, 
de reci abisuri. 

Vă amintiţi acum, voi fraţi, 
de taina visurilor mele ? 

Cum voi ca nişte snopi cădeaţi 
sau cum din cer vă prăbuşeaţi 
ca nişte stele ? 

Şi iată visul s-a-mplinit, 
căci nici un semn din Cer nu trece. 
Aşa cum visul a vestit, 
azi în genunchi v-aţi prăbuşit 
toţi unsprezece. 

Eu sînt Iosif, eu sînt Iosif, 
aşa cum visul a vestit, 
azi în genunchi v-aţi prăbuşit 
toţi unsprezece. 


Dar nu mai plingeţi c-aţi ucis 
in mine dorul de iubire. 

Nu voi la moarte m-aţi trimis, 
ci Domnul chiar v-a-ntredeschis 
o izbăvire. 

O, dacă-aţi şti că vă iubesc 
mai mult dedt pe mine însumi. 
Dar ochii voştri nu ghicesc 
iubirea Tatălui Ceresc 

măcar în plînsu-mi ? 

Eu sînt losif, eu slnt Iosif! 
Dar ochii voştri nu ghicesc 
iubirea Tatălui Ceresc 

măcar în plînsu-mi ? 

Veniţi să vă cuprind la piept! 
Cămările de pîine-s pline. 
De-atîta vreme vă aştept, 
ca pas cu pas să vă îndrept 
spre ape line... 

Veniţi în vremea de apoi 
spre Cel ce-i astăzi Pîinea Vie! 
El vrea să fie pentru voi 
făuritor de visuri noi 
în veşnicie! 


Eu slnt Iosif, Noul Iosif! 
Eu vreau să fiu azi pentru voi 
făuritor de visuri noi 
in veşnicie! 



FRUMOS E CRINUL... 


Frumos e crinul, alb străjer 
veghind tn văi străine. 

Şi macul, roşu făclier... 
Şi-atîtea flori ce cresc şi pier. 

Dar cum va fi acolo-n Cer, 
Isuse, Ungă Tine ? 

Frumos e crinul în apus, 
purtînd în păr rubine! 

Pe toate mina Ta le-a pus, 
şi toate ard cu-n dor nespus. 

Dar cum va fi acolo sus, 
Isuse, lîngă Tine ? 

Frumos e timpul fericit 
de rugăciuni senine. 

Asculţi frăţescul grai iubit 
şi nu te mai vrei despărţit. 

Dar cum va fi în nesfîTşit, 
Isuse, lîngă Tine ? 



Frumos e-n veci Cuvîntul viu 
al sfintei cărţi divine, 
în ea citesc în ceas tîrziu, 
ce-am fost clndva şi ce-am să fiu. 

Şi-aş vrea odată să mă ştiu, 

Isuse, lîngă Tine! 



ŢI-ADUCI AMINTE, MAMĂ. 


Ţi-aduci aminte, mamă, 
de vremea fericită, 
cînd mă ţineai pe braţe 
că păru-mi sărutai ? 

Cînd nu aveam în lume 
fiinţă mai iubită, 
nici ochi mai plini de farmec, 
şi nid mai dulce grai... 

Ţi-aduci aminte mamă, 
cînd păru-mi sărutai ? 

Ţi-aduci aminte, mamă, 
cum te ţineam cuprinsă, 
să spui cu mine seara 
duioase rugăciuni ? 

Şi cum în nopţi de veghe, 
sub candela aprinsă, 
lăsai să-ţi cadă lacrimi 
pe-o carte din străbuni ? 

Ţi-aduci aminte mamă, 
ce sfinte rugăciuni ? 



De-atund trecură anii 
ca frunza scuturată 
şi-au troienit să-mi stingă 
credinţa de copil. 

Dar într-o zi de taină 
sdnteia de-altădată 
s-a prefăcut în soare 
şi-n albe flori de-april... 

urcînd pe-o nouă treaptă 
credinţa de copil. 

Dar ochii tăi par astăzi 
acoperiţi de ceaţă 
şi mă privesc cu teamă 
ca nişte ochi străini. 

Şi caut ochii mamei 
să-i văd din nou în faţă, 
cum mă priveau odată 
de duioşie plini. 

Dar ochii tăi par astăzi, 
ca nişte ochi străini. 

O, vino iarăşi, mamă, 
de braţul meu cuprinsă, 
să-ngenunchem alături 
ca-n vremea ce s-a dus ! 



Şi vom simţi în suflet 
o candelă aprinsă 
ce ne va duce-odată 
în ţara lui Isus ! 

O, vino, astăzi, mamă, 
cu mine la Isus ! 



UN COPIL 


Un copil a fost odată 
între apostoli adus, 
ca o pildă neuitată 
cînd Domnul nostru le-a spus: 

"Dacă voi nu veţi fi ca un prunc, 
nicidecum n-aveţi parte cu Mine 
Un copil a fost odată 
între apostoli adus. 

Cum stătea copilul oare 
stiîns lîngă pieptul divin! 

N-ar fi fost mirat să zboare 
cu Domnu-n largul senin. 

El ştia că Isus e în Cer 
şi-I vedea Ceru-ntreg în privire. 
N-ar fi fost mirat să zboare 
cu Domnu-n largul senin. 

Dacă ai în suflet dorul 
să fii în Cer cu Isus, 
nu uita că Salvatorul 
şi pentru tine-a spus: 



"Dacă voi nu veţi fi ca un prunc, 
nicidecum n-aveţi parte de Mine 
Dacă ai in suflet dorul 
să fii in Cer cu Isus. 



IONATAN ŞI DAVID 


Ionatan şi David, fraţi de vitejie, 
ridicaţi de Duhul de la oi şi boi, 
cînd porneau cu Saul pentru-mpărăţie 
de la nici o luptă nu dădeau-napoi. 

Dar cînd mîndrul rege vrtnd să se Silească 
împărţi frăţia dintre căpitani. 

Ionatan alese casa părintească, 

David, în pustie, ţara de sărmani. 

Şi-ntr-o zi veniră iarăşi Filistenii 
tăvălind în sînge neamul Israel. 

Vai, zadarnic Saul şi-a chemat ostaşii, 
harul biruinţii n-a mai fost cu eL 

Dar pe cînd hotarul era plin de moarte 
şi pierea cu Saul sflntul său fecior, 

David umilitul din pustietate 
trimitea în ţară daruri tuturor. 

Sfîntă şi frumoasă e prietenia, 
cînd străbaţi alături căile de jos 
cînd alegi pe David, ai ales pustia, 
dar pustia-i pragul slavei lui Hristos. 



MĂ IUBEŞTI ? 


Mă iubeşti tu mai mult dedt ceilalţi ? 
Mă iubeşti tu ca frate ceresc ? 

Mă iubeşti tu ca rob din iubire ? 

Eu aşa te iubesc. 

Mă iubeşti tu cînd stnt lingă tine, 
dar şi-n ceasul amar şi umbrit ? 

Mă iubeşti tu cînd ceru-i departe ? 

Eu aşa te-am iubit 

Mă iubeşti tu mai mult dedt ceilalţi ? 
Mai presus de-orice gînd pămîntesc ? 
Mai presus de-orice dragoste-a firii ? 
Eu aşa te iubesc 

Mă iubeşti tu pe culmi de vedenii 
dar şi-atund dnd te simţi părăsit ? 
Mă iubeşti şi-ntre flori, şi-ntre suliţi ? 
Eu aşa te-am iubit. 

Mă iubeşti tu mai mult decît ceilalţi, 
dedt cei ce arar mă-nsoţesc ? 

Mă iubeşti tu privind veşnicia ? 

Eu aşa te iubesc 



Simţi că-n lume străine ţi-s toate ? 
Simţi că-n Mine ţi-e totu-mplinit ? 
Mă iubeşti tu mai mult ca pe tine ? 
Eu aşa te-am iubit 



AM GĂSIT O FLOARE RUPTĂ 


Am găsit o floare ruptă, 
fir de alb mărgăritar, 
şi l-am dus la mine-acasă 
ca să-l pun într-un pahar. 

Mi-am lipit de el obrazul 
tn suspinul de parfum... 
Firicel de floare ruptă, 
cine te-a zvîrlit în drum ? 

Am găsit o floare ruptă, 
fir strivit şi singurel. 

Şi am înţeles deodată 
că şi eu am fost ca el. 

Că şi eu zăceam în tină, 
fir de mărgărit răpus. 

Dar atunci din calea lumii 
m-a luat cu El Isus! 

Am găsit o floare ruptă, 
şi-s atît de fericit 
că nu-i nici un fir de floare 
neştiut şi negăsit. 



Nici o floare, nici un suflet, 
nu se pierde pe vreun plai. 
Căci bus la toţi aleargă 
şi ne ia cu El în Rai! 



DACĂ NU AŞ FI... 


Dacă nu aş fi decît ţărînă, 
decît bulgări răscoliţi de vînt, 
niciodată, Doamne, pentru mine 
n-ai fi cobortt pe-acest pămînt. 

Dacă nu aş fi dedt un abur, 
dacă nu aş fi decît un vis, 
niciodată, Doamne, pentru mine 
n-ai fi coborît din Paradis. 

Dacă nu aş fi decît un înger, 
dacă nu aş fi decît o stea, 
niciodată, Doamne, pentru mine 
n-ai fi plîns în Cer de jalea mea. 

Astfel dar, ce taină-ai pus în mine, 
dacă Tu, Isuse Dumnezeu, 
ai luat un trup de suferinţă 
şi-ai venit să mori de dragul meu! 



ERA O SEARĂ DE NISAN 


Era o seară de Nisan. 

O seară înstelată. 

La pieptul sflnt, nepămîntean, 
se apleca uşor Ioan 
cu tîmpla-nfiorată. 

Prin nori de fum, prin larmă grea, 
veneau la sfat rabinii. 

Străjeri călări jucau în şa. 

Şi-n case mielul aburea 
sub licărul luminii... 

Deodată... se făcu sub cer 
o linişte adîncă. 

Un glas de corn, un grai stingher, 
vestea acel străvechi mister 
ce ne-nfioară încă... 

Şi-atunci Păstorul între oi 
şopti privind spre stele ... 

"O, cît am vrut să fiu cu voi 
la sărbătoarea vieţii noi, 
la dna jertfei Mele!” 


Aşa vorbea în ceasul greu, 

Isus, cu glas de cetini. 
"Aceasta-i mana ce-o dau Eu... 
Acesta este trupul Meu... 
Luaţi, mîncaţi, prieteni..." 

Deasupra sfîntului pahar 
un glas şoptea sub lună... 
"Acesta-i veşnicul Meu dar ... 
Acesta-i sîngele de har... 
Sorbiţi-1 împreună... 

întotdeauna cînd cinaţi, 
să vă-amintiţi de Mine. 

Şi-al Meu va fi între-mpăraţi 
acel ce va iubi pe fraţi 
mai mult decît pe sine..." 

Apoi doi ochi au tresărit, 
scrutînd nemărginirea... 

"O, Tată, ceasul a sosit... 

Aşa cum Eu Te-am proslăvit 
şi Tu să-mi fii slăvirea!" 

Şi tot ce-a fost, tot ce-a urmat 
e scris în zări albastre... 

E scris în lume-n lung şi-n lat 
şi-n chivotul cutremurat 
al inimilor noastre. 



Era o seară de Nisan, 
o seară de ecouri. 

Dar cum va fi, ce sfînt elan, 
în fericitul Canaan 
de dincolo de nouri! 



EZECHIA 


Venind la regele iudeu, 

Isaia murmura cu jale: 

"Aşa vorbeşte Dumnezeu: 

Fă rtnduială casei tale, 
căci vei fi dus din patul tău 
către ţârîna cea din vale..." 

Iar regele s-a-ntors pllngînd 
şi-a zis cu faţa la perete: 

"Tu ştii, Stâpîne drept şi blînd, 
că Tu mi-ai pus pe gînd pecete 
şi c-am trăit curat şi sfînt 
şi n-au fost patimi să mă-mbete!” 

Văzînd Stâpînul cel Suprem 
acele lacrime umile, 

El, care ştie că sîntem 
doar umbre pale şi fragile, 
i-a prelungit al vieţii ghem 
cu cinsprezece ani de zile. 



Şi dacă mult s-a bucurat 
de anii aceştia Ezechia, 
strigaţi creştini în lung şi-n lat 
şi daţi de veste bucuria! 

Căci iată nouă ni s-a dat 
nu cîţiva ani, ci Veşnicia l 



MESSINA 


Era-n o mie nouă sute opt. 

Pe străzile oraşului Messina, 
în pragul de Crăciun, o spaimă grea 
gonea din inimi pacea şi lumina. 

Căci toţi ştiau acum că un poet 
semnase-ntr-o revistă de-nfruntare 
un violent şi îndrăzneţ pamflet, 
zvîrlind noroi în marea sărbătoare. 

"O, Pruncule - scrisese pamfletarul -, 
nu ţi-e deajuns, mileniu cu mileniu, 
să fii privit, deşi născut în staul, 
ca omul cel mai sflnt şi mai de geniu ? 

De ce vrei oare mintea să ne-o datini ? 
De ce Te-nalţi pîn-la Dumnezeire ? 

De ce atîtea sărbători şi datini 
şi-atîtea basme despre mîntuire ? 

Dar dacă Tu eşti Dumnezeu Preasffntul, 
ei, haide, dă-ne mîine o dovadă. 

Eşti Creator ? Cutremură-Ţi pămîntul! 
Messina mîine, zid cu zid să cadă!” 



Citind această hulă temerară, 
simţiră mulţi un spin In conştiinţă 
Dar, vai, n-au plîns cu inimă amară 
şi n-au postit cu teamă şi căinţă. 

Şi-a doua zi, pe cînd în zvon de cupe, 
în amăgirea furiei de viaţă, 

Messina parcă se grăbea să uite 
acea-nfruntare oarbă şi semeaţă, 

deodată norii grei se-ngrămădiră, 
înfioraţi de sdnteieri ciudate. 

Şi ca-ntr-un dans nebun de hetairă, 
se zgudui sfruntarnica cetate. 

Statui, zidiri, sub tainice impulsii, 
se legănară-n strania lumină. 

Şi-n cîteva secunde de convulsii, 
oraşu-ntreg se prefăcu-n ruină! 

Manifestat de spaimă, Nepătrunsul 
se afirmă ca lege şi putere. 

Cei ce-au cerut, au şi primit răspunsul 
făr-echivoc şi fără-ntîrziere. 

Şi-n timp ce lumea scotocea prin pietre, 
scoţînd cu groază trupuri sîngerate, 
în timp ce hoţi scăpaţi din cabarete, 
intrau la pîndă printre bolţi surpate, 



un om îşi tot rupea îmbrăcămintea, 
bolborosind cuvinte ne-nţelese. 

Era poetul ce-şi pierduse mintea. 
Sărmana minte ce-i mai rămăsese. 



FRUNZE 


Frunze, frunze, frunze, 
sub copacii goi, 
alergînd pe vînturi, 
putrezind în ploi. 

Din mirajul vieţii 
astăzi ce-a rămas ? 
Frunze, frunze, frunze, 
doruri fără glas. 

Aripi, aripi, aripi, 
zboruri de clăbuc... 
Clipe călătoare 
către zări se duc. 

Cine să le-ntoarcă 
lingă inimi reci ? 

Aripi, aripi, aripi 
ce se duc pe veci. 

Umbre, umbre, umbre, 
în amurg se cern. 

Peste ramuri goale 
rînd pe rînd se-aştem. 
Bucurii şi visuri 
unde sînt acum ? 



Umbre, umbre, umbre, 
amintiri şi scrum. 

Cerul, Cerul, Cerul, 
te-a chemat mereu, 
sîngera pe cruce 
Omul Dumnezeu. 

O, de-ai vrea să-ţi şteargă 
rana celui rău, 

Cerul, Cerul, Cerul 
azi ar fi al tău. 



TE VĂD MEREU 


Te văd mereu. 

Şi-acum te văd. 

în fiecare clipă, 
întregul cuget ţi-1 străvăd. 

Văd cum aluneci în prăpăd 
ca frunzele-n risipă. 

Te chem mereu. 

Şi-acum te chem. 

Căci anii tinereţii zboară. 

Vreau să te smulg de sub blestem 
căci, iată, firul de pe ghem 
grăbit se desfăşoară. 

Te ştiu demult. 

Te ştiu înfrînt. 

» 

Şi-acum îţi dau de veste, 
că Eu am ultimul cuvînt, 
că Raiul nu-i o vorbă-n vînt 
şi Iadul nu-i poveste. 



Te-aştept mereu. 

Şi-acum te-aştept. 

Şi vreau să ştii, străine, 
că Eu pe-acest pămînt nedrept 
am fost străpuns şi-n mîini şi-n piept, 
să ştii, şi pentru tine! 



IUBIREA TA... 


Iubirea Ta, Domnul meu, e o floare, 
un nufăr alb în amurgul amar, 
e-un surîs printre dulci lăcrimioare, 
un crin ceresc răsărit pe-un altar. 

Iubirea Ta, Domnul meu, e o taină. 
Ea-mi umple gîndul de-un nou înţeles 
care toate-mi destainâ, 
ca să-nţeleg pentru ce m-ai ales. 

Iubirea Ta e-un inel ce ne leagă, 
un scut sub care-1 înfrunt pe cel rău. 

E tot ce am, e viaţa mea-ntreagă, 
de cînd trăiesc doar prin sîngele Tău. 

Iubirea Ta, Domnul meu, e-o lumină. 
Dar cînd în piept vechi ispite vin iar, 
atunci din nou pe faţa Ta divină, 
în trist amurg, stropi de sînge răsar. 



DAR SUS LA GOLGOTA... 


E plin de miraje pămîntul, 
de patimi ce-atrag în noroi. 
Muşcăm din păcat tot mai lacomi 
şi tot mai flămînzi şi mai goi. 

Dar sus, la Golgota, pe cruce, 
cu pieptul de-o lance străpuns, 
la tainica vremii răscruce, 
ne-aşteaptă cu lacrimi Isus. 

în ritm de stridente orchestre, 
perechile lumii petrec, 
crezînd că-s mai tari decît moartea, 
spre braţele morţii se-ntrec. 

Aleargă maşini pe artere. 

Rachete zvîcnesc printre nori. 
Tresare Selena-n cratere. 

Saturn e cuprins de fiori. 

Tu, rege al vremilor noastre, 
tu, om ce străbaţi prin stihii, 
tu ştii să te nalţi către astre, 
dar taina supremă n-o ştii. 



Tu nu ştii că sus pe Golgota, 
cu pieptul de-o lance străpuns, 
sub norii ce-ntunecă bolta, 
ne-aşteaptă cu lacrimi Isus. 



PE CALEA STRÎMTĂ 


Frate drag, pe calea noastră strîmtă, 
eu te vreau mereu cu gîndul sus. 

Te iubesc cu-o gelozie sflntă, 
căci în lacrima ce-n ochi mi-e frîntă 
e iubirea blîndului Isus. 

Poate azi cu vîrfuri de ţepuşă 
te-am rănit prin cele ce ţi-am spus. 
Dar nu eu îţi bat mereu la uşă, 
nu eu suflu-n vatră prin cenuşă, 
ci iubirea blîndului Isus. 

Nu uita că noi eram în moarte, 
flecare de păcat răpus. 

Dar acum noi toţi sîntem o carte 
şi în ea pe orice filă-n parte, 
e iubirea blîndului Isus. 

Nu-i a mea nici lacrima cea frîntă, 
nici cuvîntul care ţi l-am spus. 

Frate drag, pe calea noastră strîmtă, 
te iubesc cu-o gelozie sfîntă, 
nu a mea, să ştii, a lui Isus. 



O, PARCĂ-I PREA FRUMOS... 


O, parcă-i prea frumos să fiu şi eu, Isuse, 
părtaş la masa Ta, la sflntul Tău altar, 
să pot şi eu să gust din bucurii nespuse, 
să beau din cupa Ta de har! 

Ca să ne scapi de Iad, de veşnica pierzare. 
Tu ai venit din Cer, lăstnd eternul nimb. 
Iar pentru-atîta dar şi-atlta Indurare, 

Tu doar iubire ceri tn schimb. 

Ce înfricat mă uit cum plinea Ta se frînge 
şi cum îmi dai să sorb paharul Tău sfinţit. 
Privesc la jertfa Ta şi inima mea pltnge 
acum tind ştiu cit ne-ai iubit! 



VA REVENI 


Va reveni... 

Va reveni curînd. 

Nu. Nu-i prea mult, 
nu-i greu să mai aştept. 

Va reveni. 

Şi-i voi cădea plîngînd la piept. 

Mă va privi 
şi-mi va ierta 
tot ce-a fost rău 
In gîndul meu, 
în viaţa mea. 

Da, nu pot frînge acest gînd! 

Va reveni, 
va reveni curînd! 

îi aud paşii... 
glasul îi aud... 

Nu-mi spuneţi că e vîntul doar! 
Nu pentru vînt 
am plîns cu-atît amar. 

Nu vîntul mi-a dat tot ce-am vrut! 



Aţi auzit ? 
La uşă... 
a bătut... 


Bine-ai venit. 

Ştiam că vii curînd... 

Nu. N-a fost mult, 
nici greu să Te aştept. 

Bine-ai venit. 

Lăsaţi-mâ să-I cad la piept, 

să-I spun ce nu pot spune orişicui 

chiar dacă-n uşă 

poate incă 

nimeni nu-i. 

Da, nu pot frînge acest glnd I 
Va reveni, 
va reveni curînd! 



UN VÎRF DE LANCE 


Un vîrf de lance pe Calvar 
a dat dovada cea din urmă. 

Se săvîrşise pe altar 
deplina Jertfă pentru turmă! 

Un vîrf de lance-n pieptul sfînt 
semnă victoria romană. 

Isus era străpuns şi-nffînt, 
lovit cu rană lingă rană. 

Un vîrf de lance s-a înfipt 
şi s-a cutremurat pâmîntul. 
Privea soborul mulţumit. 

Iar Tatăl şi-a ascuns Cuvîntul. 

Un vîrf de lance, vîrf de steag 
a scos din coastă foc şi rouă. 
Ieşu cel sfînt dădea-n vileag 
iubirea Lui cea veşnic nouă. 

Un vîrf de lance pe Calvar 
ne-a dat un plîns pe veşnicie, 
căci plîngem şi de-atît amar, 
dar şi de-atîta bucurie! 



CÎND RĂSARE PRIMA STEA 


Qnd răsare prima stea, 
prima strajă-n calea celui rău, 
ea îmi spune cît ar vrea 
chipul meu să poarte chipul Tău. 

Qnd răsare crai de-argint 
între scuturi de oştiri cereşti, 
joacă-n gene mărgărint 
aşteptînd în el să te-oglindeşti. 

Ond suspină colo-n crîng 
în izvoare harpe dulci de dor, 
ca şi ele rîd şi plîng 
împletind cîntarea mea cu-a lor. 

Ond se stinge prima stea, 
cînd înalţă zorii porumbei, 
două aripi de-aş avea 
le-aş deschide şi-aş zbura cu ei... 


... sus la Tine aş zbura cu ei... 



VASUL CU MIR 


Vai, lasă, Iuda, n-o mustra 
şi n-o mai fă să plîngă! 

Tu nu ştii cu ce trudă grea 
a vrut Maria-n cinstea Mea 
un vas de mir să frîngă. 

Vai, lasă, Iuda, e de-ajuns ! 

Tu n-ai răspuns chemării, 
în gfndul Meu tu n-ai pătruns, 
n-ai strîns tn vasul Meu ascuns 
risipa adorării. 

Ea vremea ei deplin şi-a dat. 
Nu şi-a oprit o clipă, 
în cioburi viaţa şi-a sfărmat 
dar nu-i nimic, mai cîştigat 
ca sfînta ei risipă. 

Tu doar cu spini uscaţi de vînt 
ţi-ai împletit cuvîntul. 

Iar ea a dat ce-avea mai sfînt. 
Şi mirul vasului ei firînt 
mi-a-mbălsămat mormîntul. 



Dar pentru toţi acei ce plîng 
în noaptea lor adîncă, 
am vrut şi Eu un mir să strîng 
şi visul dragostei să-l frîng 
pe-o muchie de stîncă. 

Un cer întreg va izbucni 
din cupa sfărîmatâ. 

Iar cînd cei plînşi Mă vor iubi, 
tu mirul scump nu-1 vei simţi 
vai. Iuda, niciodată. 



MARIA MAGDALENA 


variantă 


I. POEMUL 

Bătea o aripă de vînt 
Şi noaptea era ca gheena. 

Din vale, cu sufletul frtnt, 
o ceată urca spre mormînt. 

Şi-n frunte era Magdalena. 
Maria, cea smulsă din Iad, 
din şapte otgoane de moarte, 
trecea printre sttnd ca prin vad. 
Şi toate-i păreau ca o carte... 
Şi-n toate citea lăcrimind 
poemul cel scris de curînd 
cu jilave slove de slnge. 

Acolo... privirea-ntordnd, 

Isus o văzuse cum plînge. 

Aid... El căzuse-n genunchi. 
Acolo-i vorbeau heruvimii. 
Aid, sprijinit de un trunchi, 
vorbise cu milă mulţimii. 

Maria trecea mai departe. 

Şi gîndu-i zbura spre mormînt. 



"Dar piatra din pragul cel sfînt, 
vai, cine-o va da la o parte ?" 
Bătea o aripă de vînt 
deasupra cărării deşarte... 


II. STRĂJERII 

Pe culme, în tainicul loc, 
vorbeau către ziuă ostaşii. 

- Dar cît vom mai sta Ungă foc, 
pîndind strigoilor paşii ? 

- Ehei, păzitori de prooroc, 
e vremea acum să se ştie: 
păzit de străjeri şi peceţi, 

Isus, dătătorul de vieţi, 

n-a fost cu putinţă să-nvie! 

Căci astăzi e ziua a treia 
şi azi, cînd va fi spre apus, 
vor strînge bâtrînii Iudeea 
să-L vadă-n mormlnt pe bus. 
Priviţi-L! striga-vor rabinii, 
aici e profetul luminii! 
Apostoli, bătrîni, ucenici, 
aceasta e ziua-nvierii. 

Şi totuşi... aici slnt străjerii! 

Şi totuşi... bus e aici! 

Lipsit de puteri şi noroc, 
aici îi rămîne-vor paşii. 



aici îl vor plînge părtaşii! 

Astfel, priveghind lingă foc, 
vorbeau către ziuă ostaşii. 

Deodată... un vaier ciudat, 
un muget, un clocot de ape, 
pomi din adine depărtat, 
urdnd mereu mai aproape. 
Copacii, ca oamenii beţi, 
porniră cu dealul deodată. 

Şi piatra, uittnd de peceţi, 
cu vuiet căzu răsturnată. 

Săriră cărbunii răzleţi 
ca cioburi aprinse. Şi-ndată, 
din beznă, pe lespedea grea, 
cu chip sclipitor ca o stea, 
un Înger acum se arată. 

Un Înger cu strai ca zăpada 
Înalţă o spadă de jar! 

Ostaşii, cu feţe de var, 
dau buzna pe sttnci de-a grămada. 
Şi, grabnic, de spaima Puterii, 
porniră ca apa... străjerii!... 



III. CAIAFA 


în zori, 

în falnicu-i palat, 
sări din patul său Caiafa, 
cu chip livid şi turburat, 
golindu-şi în potir carafa. 

Apoi aprozii şi-a strigat: 

- Chemaţi acum în zori soborul 
să ţinem un sabat în plus !... 

Căci azi sfîrşim cu-acel Isus ! 

în urmă, vom chema poporul. 
Şi-apoi vom merge pe Golgota, 
acolo unde-nşelătorul. 

Acela ce-şi zicea Mesia, 
îşi doarme-n pînze veşnicia! 

Şi, fiindcă-i ziua învierii ... 
chemaţi bătrînii cu podoabe, 
încinşi cu sfinte fîlacterii! 

Dar iată... printre robi şi roabe, 
intrară în palat străjerii. 

- Ce-i asta ? Aţi lăsat mormîntul 

Cu glas întretăiat de-un tremur, 
ostaşii au luat cuvîntul: 

- A fost un înger... un cutremur. 
şi piatra a căzut deodată! 



- Ce-aţi spus ? Vă duc la judecată! 
Ostaşi, voi aţi fugit din post! 

- Un înger... coborît pe piatră... 
un înger lingă noi a fost! 

Era ca fulgerul pe cer 
cînd umple de sclipire norul. 

- Slnteţi nebuni. Cînd eşti străjer, 
mai ştii ce-i spaima şi fiorul ? 

(Vai, parcă m-a lovit un fier!) 

Dar unde e... Înşelătorul ? 

- Ah, domnule, să-ţi spun curat: 
înşelătorul a-nviat! 

- A în... vi... at ? Ce vorbă-i asta ? 
(Ah, blestemaţii! Ah, nerozii! 

Mi se despică-n două ţeasta!) 

Să vie înapoi aprozii... 

... Dar poate, totuşi... e-o greşală. 
Un mort e mort fără-ndoialâ! 

O fi pe-acolo... Cine ştie ? 

- Nu-i nimeni. Peştera-i pustie. 

Şi zace-n miruri pînza goală. 

- Veţi merge-n lanţuri la galere! 
Ba nu... mai bine... sst!... tăcere 1 
Ei, ucenicii l-au furat... 

(Aţi înţeles ?) Din neveghere, 
aţi adormit... puţin!... aseară. 

Şi, ei, tîlharii, îl furară! 



- Fiţi pe pace! 

Vorbind în taină cu stăpînul, 
noi Sră grijă vă vom face... 

Şi le-a umplut cu aur sînul. 


IV. DOI TINERI 

Bătea o aripă de vînt 
cu dulce parfum de narcise. 
Asupra oraşului sfînt 
o geană de zori răsărise. 

Maria urca spre mormînt. 

Şi gîndu-i zbura mai departe... 
"Dar piatra din pragul cel sfînt, 
vai, cine-o va da la o parte ?" 

Şi ceata se-opreşte acum. 

Şi inima-ncepe să bată. 
Se-adună surorile-n drum. 
Acolo... sub stîncă... e fum... 
Şi piatra cea grea-i răsturnată! 

Lâsînd între pietre povara, 
aleargă femeile-n stol. 

Şi toate sunt albe ca ceara: 
Mormîntul... mormîntul e gol! 



Şi plînge în hohot Maria. 

Şi plînge... Vai, unde L-au pus ? 
Ori n-are un capăt urgia 
ce tot mai loveşte-n Isus ? 

Cum tremura frunza-n dumbravă 
se-ncrincenă carnea de-amar. 

Deodată, în haine de slavă, 
alături, doi tineri răsar. 

- De ce căutaţi între morţi 
pe Regele gloriei sfinte ? 

Căci iată, negrele porţi 

le-a firînt, cum a spus mai-nainte! 

Uimite spre îngeri privesc 
femeile-n rugi fremâtate. 

Şi iără de sine pornesc 
din deal, înspre sfinta cetate. 


V. GIULGIUL GOL 

Veghind într-un Ioc tăinuit, 
apostolii-n freamăt de teamă, 
în zarea de zi s-au trezit 
de-un iute şi viu ciocănit 
în uşa cu drugi de aramă. 


Monntntul... femeile-au spus... 
e gol! Pe Domnu-L luară 
şi nu ştim unde L-au pus. 
Şi-acolo... pe lespezi... de sus, 
doi îngeri, venind, se-arătară. 

Doi îngeri ... 

Dar glasul s-a stins, 

căci toţi le priveau cu-ntristare. 

Iar Toma plîngea ca învins. 

Dar Petru mijlocul şi-a-ncins. 
Ioan a sărit în picioare 1 

Şi-ndată, pe drumuri pustii, 
sub cer sîngerind ca o rană, 
cei doi străbătură în goană 
livezi îngrădite şi vii. 

Şi sus, la mormînt, cu fiori, 
pe pragul cioplit ca o treaptă, 
Ioan... se opreşte... aşteaptă. 

Iar Petru curlnd năvăleşte 
cum cade un fulger pe-un trunchi 
şi plin de uimire, priveşte. 
Fîşiile-n albe tipare, 
întreaga lor formă păstrînd, 
lăsaseră trupul să zboare, 
din ele, cum zboară un gînd. 
în baltă de smirnă şi-aloe, 
stau ptnzele tainic deşarte 
şi-i strlns obrăzarul deoparte! 



în hohot de plîns tară voie, 
cu-ntreaga puterii măsură 
apostolii cred în Scriptură, 
învinsă e veşnica moarte! 
Isus e stăpîn pe natură! 


VI. RABUNI 

Rămase în urmă, departe, 
din nou către sfîntul mormînt 
femeile-n văluri invoalte, 
veneau prin aripa de vînt. 

Şi sus, la mormîntul pustiu, 
se-opriră pe piatră să plîngă. 
Un abur de nor auriu 
venea pînă-n prag să se frîngă. 

Maria din nou se apleacă, 
să vadă măcar o scînteie. 

Dar uite, se-aprind curcubee. 
Ah, dragostea cum s-o înfrîngi 
Sunt îngerii iarăşi. - Femeie, 
ce rană te face să plîngi ? 

Şi-un umblet se-aude afară... 
Sunt paşi ce se-apropie blind. 
E, poate, mai ştii, grădinarul. 
— Femeie, ce cauţi plîngînd ? 
Maria tresare ca arsă. 



li muşcă în inimă teama, 
îşi pune sfioasă marama 
pe faţa cea repede-ntoarsă. 

- Stăpîne, Maria a spus, 

de-ai vrut ca să-L duci mai deoparte, 
arată-mi doar unde L-ai pus. 

Şi omul străin îi răspunde: 

- Maria ! Iar ea s-a întors. 

Maria ?.. Tot sufletul stors 
renaşte-n aceste secunde. 

E El! Şi în faţa minunii, 

Maria se-aruncă: - Rabuni! 

- O, nu mă atinge, Maria, 
căci nu m-am suit la Cel Bun 1 
Şi totuşi... am vrut să vă spun 
chiar azi, tuturor, bucuria. 

Ci du-te la fraţi să le spui 
că astăzi la Tatăl mă sui, 
la Cel ce-a zidit veşnicia! 

Femeile-n colb se înclină 
şi grabnic pornesc pe rovină. 

O, cît e de bine s-alergi, 
să duci bucuria cea mare! 

Maria voioasă aleargă. 

Surorile fug necurmat 
să strice: Isus a-nviat! 



VII. TRĂIEŞTE 


De-atuncea... în lumea cea largă, 
o, tfte Marii au strigat, 
cîţi martori de veste au dat: 

E viu Salvatorul! Trăieşte! 

Iar noi eram morţi şi vrăjmaşi, 
păziţi ca de tainid ostaşi. 

Şi Domnul, din beznă adîncă, 
ne-a scos prin peceţi şi prin stlncă 
să ducem mesajul divin. 

E viu Salvatorul 1 Şi încă, 
din cerul de glorie plin, 
ne cheamă, 
ne iartă, 
amin... 



ÎN TRANŞEUL... 


în tranşeul cămăruţei tale, 
tu te rogi şi te păstrezi curat. 

Dar, cum ieşi în lume, ce rafale, 
cîte gloanţe şuieră turbat! 

Zboară-n jurul tău priviri deşarte, 
zvîrle pofta schije pe asfalt. 
Lăudăroşenia vieţii moarte 
dă năvală-n care de asalt. 

Dacă porţi pe mînă şi pe frunte 
semnul că eşti liber de cel rău, 
mii de demoni sar să te Înfrunte, 
mii de pofte bat In trupul tău. 

Cad alături cei ce n-au putere. 
Zece mii în partea dreaptă cad. 
Clănţănesc în duh mitraliere, 
trag obuzierele din Iad. 

Dar tu ţine calea ta prin gloată, 
chiuind ca cei ce dau de larg. 

Cînd Hristos îţi este cazemată, 
în fărîme gloanţele se sparg. 



Fii ca losif cu priviri senine, 
fii ca Lot cu sufletul curat. 

Nu uita că-n lupta pentru tine 
Iadu-ntreg în Mielul Sfînt a dat. 

Să-ţi încingi cu adevăr fiinţa, 
să te-ncalţi cu rîvna cea de sus, 
pavăză să-ţi fie-n mers credinţa, 
sabie, Cuvîntul lui Isus 1 

Orice pată de păcat, mîrşavă, 
spal-o-n har şi fii bărbat de fier. 
Fără luptă, nimeni n-are slavă. 
Fără slavă, n-ai cuvînt în Cer! 



ICOANELE MELE 




Icoanele mele cu salbe de crini, 
icoanele dragostei noi, 
icoanele mele scălda te-n rubini, 
voi, fraţi şi surori, sunteţi voi! 

Făclii care ard, dăruind tuturor 
Lumină din veacul de-apoi, 
lumini din Lumină, izvor din Izvor, 
voi, fraţi şi surori, sunteţi voi! 

Cădelniţă şffntă, cu foc din altar, 
cu care smerit mă-ncovoi, 
cădelniţa mea de mireasmă şi har, 
voi, fraţi şi surori, sunteţi voi 1 

Aghiazmă sfinţită din munţii de sus, 
ţîşnind într-un veşnic şuvoi, 
aghiazmă din Stînca eternă, Isus, 
voi, fraţi şi surori, sunteţi voi! 

Mătănii de rugă, din aur de-ofir, 
săpate c-un tainic priboi, 
mătănii legate pe-al dragostei fir, 
voi, fraţi şi surori, sunteţi voi! 



Icoane de aur în Templul divin, 
din voi, fraţii mei, mi-am făcut; 
icoane la care eu nu mă închin, 
dar, ca pe Hristos, le sărut... 



CÎT PREŢUIEŞTE? 


Cum ai lăsat să se-ofilească floarea ? 
Cum ai pierdut cununa cea de sus ? 
Cum poţi păta cu paşi murdari cărarea 
Cit preţuieşte-n ochii tăi iertarea ? 

Cit preţuieşte Jertfe lui Isus ? 

De dragul tău, înflorind Calvarul, 

Isus pe cruce mîinile şi-a pus. 

Cum poţi uita cum a sorbit paharul ? 
Cit preţuiesc In ochii tăi amarul 
şi lacrima din ochii lui Isus ? 

Ce fericit erai cînd izbăvirea 
un Cer de primăvară ţi-a adus! 

Dar unde-i pacea şi neprihănirea ? 

Cit preţuiesc în ochii tăi iubirea 
şi dulcea-mbrăţişare-a lui Isus ? 

Nu vezi pe dealuri cum se-nalţă zorii ? 
Nu te gîndeşti cu cine vei fi dus ? 

Vai, iată ziua cînd nepăsătorii, 
toţi cei ce-au supt din cupele Gomorii, 
vor şti dt preţuieşte-n veci Isus! 



AŞA AI VRUT TU 


Dacă-ntr-o tainică vreme 
din lut Cineva mă făcu, 
şi dacă sînt om şi nu vierme, 
o, Doamne, aşa ai vrut Tu. 

Dacă am grai şi nu muget 
cînd spun ce iubesc şi ce nu, 
şi dacă am harul să cuget, 
o, Doamne, aşa ai vrut Tu. 

Dacă întîia zidire 
deplin în păcat se pierdu, 
cînd totuşi mi-ai dat izbăvire, 
o. Doamne, aşa ai vrut Tu. 

Dacă m-ai scos din neghină, 
nu viaţa-mi atîta-ţi plăcu. 

Nu eu am vrut iarăşi lumină, 
ci, Doamne, aşa ai vrut Tu. 

Iar dacă voi merge odată 
la Cel ce din Duh mă născu, 
voi spune de-a pururea: Tată, 
te laud c-aşa ai vrut TU ! 



O, POATE, MÎINE... 


O, poate mîine vom pleca 
spre-acele zări senine ... 

Şi ce-am putut aici lucra ? 

Ce dragoste ? Cit bine ? 

în urma vieţii lui Isus, 
stă turmă lingă turmă ! 

Dar noi cu ce vom merge sus ? 
Şi ce lăsăm în urmă ? 

Isus ne-a dat un Ghetsimani! 
O Golgotâ ! Un nume 
ce timp de două mii de ani 
a-mbogăţit o lume! 

Cuvîntul care ni l-a spus 
mereu în inimi scurmă. 

Dar noi cu ce vom merge sus ? 
Şi ce lăsăm în urmă ? 

Cu flecare strop de plîns, 
cu fiecare rană, 

Isus veştmînt de har ne-a strîns 
şi aur de coroană. 



O primăvară m-a adus 
ce-n veci nu se mai curmă! 
Dar noi cu ce vom merge sus 
Şi ce lăsăm tn urmă ? 



INSCRIPŢII 


Privindu-şi împăraţii 
oştirea lor de-oţel, 
o trimiteau să moară 
în luptă pentru ei. 

Isus, privind cu milă 
oştirea Lui de miei. 

S-a dat El însuşi Jertfă, 
în luptă pentru ei... 



A VENIT UN OM 


A venit un om la Domnul. 

A venit cu jale grea. 

- Omule de colb şi spume, 
cu ce foc vii tu din lume ? 

- Doamne, m-a adus anume 
frica de pedeapsa Ta. 

A venit un om la Domnul. 

A venit cu pas voios. 

- Omule cu brîie pline, 
cu ce gînd vii tu la Mine ? 

- Doamne, vin că e mai bine, 
vin că e mai de folos. 

A venit un om la Domnul. 

A venit din putregai. 

- Om departe de căinţă, 
cum vii astăzi la credinţă ? 

- Doamne, din recunoştinţă 
pentru-atîtea cîte-mi dai! 



Şi-a venit un om cu lacrimi... 
Şi Isus a tresărit... 

- Omule, de ce-ai venit ? 

- Doamne, într-o zi din viaţă, 
Te-am privit pe cruce,-n faţă. 
Şi-acum ctnt de dimineaţă 
şi-s nebun de fericit! 



DACĂ TRĂIESC 


Dacă trăiesc şi dacă port pe umăr 
măcar un strop din roadele divine, 
şi dacă sînt în holdă fără număr 
culegător de spine pe coline, 
atunci e bucurie-n pieptul meu, 
atunci pămîntu-ntreg e lîngă mine 

Iar dacă plec 
mă duc la Dumnezeu 
mă duc la Tatăl sfînt 
şi e mai bine. 

De altă parte am citit şi ştim 
că toate-aici lucrează împreună 
spre binele acelor ce-i iubim, 
spre binele acelor care-adună, 
căci clipa despărţirii dacă vine 
ea vine totuşi spre folosul meu. 

Căci dacă plec 
mă duc la Dumnezeu, 
mă duc la Tatăl sfînt 
şi e mai bine. 



CÎND TRANDAFIRII ÎNFLORESC 


Cînd trandafirii înfloresc, 
o mare taină-n ei s-arată ... 

Cînd trandafirii înfloresc 
toţi cei ce-aşteaptă şi iubesc, 
aud un susur îngeresc 
din primăvara neuitată... 

Era o zi cu cer senin, 

cu-aceleaşi flori şi ramuri ninse, 

era o zi cu cer senin, 

cînd de pe-acest pămînt străin, 

se înălţa atît de lin 

Isus cu braţele întinse. 

» 

Erau şi-atuncea flori de nea, 
şi flori de sînge şi de soare. 

Erau şi-atuncea flori de nea, 
cînd Cel căzut sub crucea grea, 
atît de liniştit urca 
spre galaxii nepieritoare. 

Se înălţa spre nepătruns, 
spre scînteierile gigante, 
se înălţa spre nepătruns... 



Iar cînd pe boltă a ajuns, 
un abur palid L-a ascuns, 
ca un reflex de diamante. 

Şi-atunci o şoaptă se-auzi, 

un glas de înger în grădină. 

Şi-atunci o şoaptă se-auzi: 

"Acest Isus va reveni 

la fel cum în această zi 

S-a înăltat către lumină". 

» 

De-aceea an de an privesc 
— şi gînd cu gînd mereu se-ntreabă 
de-aceea an de an privesc 
şi-aş vrea să strig, dar nu-ndrăznesc, 
... cînd trandafirii înfloresc... 

"O, vino. Doamne, mai degrabă !” 



CE NOAPTE GREA! 


Ce noapte grea, 
ce noapte grea... 

O zare de lumină nu era. 

Mana suspina privind in zări, 
sub cerul greu. 

Şi tremura la pieptul ei 
copilul Dumnezeu... 

Ce noapte grea, 
ce noapte grea... 
în Betleem un ţipăt izbucnea. 
Din gene lacrimi grele picurau 
ca flori de-april. 

Şi licărea pe orice prag 
un sînge de copil. 

Ce noapte grea, 
ce noapte grea... 

Un tropot lung din vale se-nălţa. 
Urcau pe Ghetsimani oţele reci 
mereu mai sus. 



Şi iată Iuda s-a oprit 
la pieptul lui Isus. 

Ce noapte grea, 
ce noapte grea ... 

Un negru văl în miez de zi cădea. 
C-un dor neînţeles, murea Isus 
nevinovat. 

Şi, peste nori, un cer întreg 
plîngea înfiorat. 

Ce noapte grea, 
ce noapte grea... 

O rază de lumină nu era. 

Maria suspina, privind în zări, 
cu glasul frînt. 

Şi-o piatră rece a căzut 
pe cel mai trist mormînt. 

O noapte grea, 
o noapte grea... 
apasă uneori şi-n viaţa ta. 

O noapte de fiori, 
sub nori de plumb, 
sub reci poveri. 

Şi parcă nu mai poate fi 
o rază nicăieri.. 

Dar într-o zi, 
dar într-o zi, 

lumina cea de sus va răsări. 



Un tunet va chema 
pe cel umil, 
pe cel răpus. 

Şi-n faţa noastră, printre nori, 
va străluci Isus! 



ISUS, LUÎND POVARA... 


Isus, luînd povara de păcate, 
chemă călăii pentru ispăşire. 

Nu ei veneau din proprie pornire, 
ci El dădea poruncă pentru toate. 

"Veniţi ostaşi!" striga Isus cereştc, 

"Veniţi bătrîni! E ceasul de osîndă !" 

Şi dacă Iuda s-a grăbit să-L vîndă, 

Isus i-a poruncit în duh : "Grăbeşte !" 

El, Mielul sfint, doar El dădea poruncă. 
Şi-mplinitorii se grăbeau să vie. 

Ei n-auzeau vreun glas din veşnicie. 

Dar îi vedeai cum vin şi cum se-aruncă. 

Şi toţi loveau ca un torent în spume. 

Cu spini, cu pumni, cu aspre vergi romane, 
cu ironii, cu lacrimi, cu ciocane. 

Dar toate, din porunca Lui, anume. 

Nu lumea rea, nici Tatăl sfint şi dulce 
nu L-au silit să-ndure suferinţa. 

Ci singur El Şi-a osîndit fiinţa 
şi singur El S-a pironit pe Cruce ! 



Iar noi, acei ce azi urcăm privirea 
spre Cel ce-a fost Atoatevinovatul, 
vedem şi cît de groaznic e păcatul 
şi ce nemăsurată e iubirea ! 



DIN CER, DIN LOCURI SFINTE 


Din Cer, din locuri sfinte, 
spre neamul omenesc, 
al nostru drag Părinte 
trimise Fiul Său ceresc, 
dumnezeiesc. 

Slăvit să fie Domnul 
în veci, în veci de veci, amin. 
Isus, Isus Biruitorul, 

Miel Sffnt şi Salvator divin 
în veci, amin! 

Viteji au fost sub soare 
David şi Ghedeon. 

Dar cine să doboare 
străvechiul şarpe de pe tron, 
chiar din Sion! 

Văzînd duşmanul lumii, 
Isus, în luptă grea, 

1-a-nfrînt în Ghetsimani 
şi l-a zdrobit pe Golgota, 
prin jertfa Sa. 



Acum spre Tatăl veşnic 
noi vom zbura-n curînd, 
în haina de lumină 
pe Cel crucificat cîntînd, 
mereu cîntînd. 



INELUL 


fn ritm de lanţuri greu zornăitoare, 
treceau în cîntec sclavii prin cetate. 

O lungă ceată de spinări zebrate, 
treceau prin colb ca marfă de vînzare. 

Însîngeraţi şi duşi cu aroganţă, 
se legănau ca un talaz în spume. 

Toţi fără Dumnezeu şi fără nume, 
fără popor şi fără de speranţă. 

Dar toţi nepăsători şi puşi pe glume... 

Şi-n vălmăşagul hohotelor stranii, 
în amăgirea fără de căinţă, 
un singur chip, o singură fiinţă 
purta suspinul tragicei pierzanii. 

Era o sclavă cu un chip de ceară 
cu ochi mari, cu fruntea încreţită. 

Din cuibul părintesc ademenită, 
nu lanţul îi era acum povară, 
cît visul ei din anii de fecioară. 



Mergînd pe drum ea se vedea acasă, 
se revedea în dulcea amintire, 
lucrînd la zestrea sfîntă de mireasă 
cu gîndul dus în zarea vaporoasă, 
spre tainicul, neîntîlnitul mire ... 

Erau ani dulci în casa cea bătrînă. 

Şi clipele se îngînau zburdalnic. 

Dar într-un ceas de seară, Ia flntînă, 
îi apăru un prinţ... cu grai şăgalnic ... 
Şi ea fugi cu el... ca o păgînă. 

Apoi... a fost vîndutâ... ferecată... 
Minciuna, vai, şi-a arătat otrava. 

Dar adevărul... oare nu se-arată ? 
Ah, pîn-atunci, la marea judecată, 
ea se tîra în lanţul greu ... 

Dar iată... 

Oprit în drum, un tînăr o priveşte. 

Se uită lung în ochii plînşi feciorul. 
El face-un semn: Să vie negustorul. 
Pristavii sar. Convoiul se opreşte. 
Stăpînul... vine-ncet... negustoreşte. 

O linişte ca de mormînt se face. 

"Ce preţ?" întreabă tînărul în şoaptă. 
Pe faţa lui e milă şi e pace. 

El dă o pungă omului rapace. 

Iar omul gras apucă... şi aşteaptă. 



Căci el mai vrea o pungă. Şi-ncă una. 
Mereu se-ntinde mina lui hulpavă, 
în gîndul fetei s-a pornit furtuna. 

Atîta aur pentru-o biată sclavă, 
pentru un crin murdar, pentru o pleavă 

Fecioru-aşteaptă. Zbirul nu se-nclină. 
Şi-a dat cumpărătorul tot avutul. 

Dar pentru zbir abia e începutul 
El a-nţeles că preţul de regină 
Stă undeva, în pieptul ce suspină ... 

"Ei hai! Dă tot!" Şi-ndatâ, fără preget, 
mantia de pe urneri se desprinde 
şi lunecă inelul de pe deget. 

Dar negustorul spre fecior se-ntinde. 
"Zadarnic ! Marfa asta nu se vinde !” 

Stă tînărul şi un cuvînt nu spune. 

Şi nimeni nici o şoaptă nu îngînă. 

Căci n-a mai fost asemenea minune. 
Iar sclava simte-n suflet o genune. 

Se leagănă şi cade în ţărînâ ... 

Cînd s-a trezit... era în libertate. 

Pe uliţa cea largă, negustorul 
pornea din nou cu sclavii prin cetate. 
Şi-n locul ei, în lanţuri sîngerate, 
pornea pe drum de jertfă ... Salvatorul. 



"Cu preţul vieţii lui ? Dar cine-i oare ? 
îşi zice fata-n plîns, smulgîndu-şi părul. 
Şi-un tinerel... de undeva ... răsare ... 
"Cum ? Nu ştii cine-i ? "Nu ştiu." 
"Adevărul."' 

Vai! Adevărul ... printre sclavi ?.. pe uliţi 
Şi colbul creşte-n zări halucinante ... 

Iar fata vede-n drum pontifi, bacante, 
atleţi cu lauri, cavaleri cu suliţi 
şi nobili în sclipiri de diamante ... 

"Sunt liberă ... Şi viaţa-mi stă în faţă, 
desfâşurîndu-şi toată strălucirea. 

Dar, ce ciudat, oriunde-arunc privirea 
văd numai măşti pe suflete de gheaţă. 
Sunt liberă ... Dar unde e iubirea ? 

Şi zile lungi ea alergă să-ntrebe 
de ce-i urîtă viaţa în culise, 
de ce-s atîţia şerpi printre narcise. 
Şi-ntr-un tîrziu, i-a spus un om din plebe 
că cel legat în locul ei murise. 

Fugind pe cîmpuri, ea şi-a rupt veşmîntul 
şi-a rătăcit departe prin ogoare. 

Dar într-o zi văzu un om în soare 
trăgînd un plug ce răscolea pămîntul. 

Şi El spunea o taină, o chemare. 



"Veniţi la Mine, voi cei fără tihnă ... 

veniţi să ducem jugul împreună 

şi veţi avea în suflete odihnă. 

Căci jugul Meu e o povară bună. 

Si el rodeşte sus în Cer cunună î" 

> » 

Era... cumpărătorul de suspine ... 

... era Cel mort în lanţuri... Adevărul... 
Şi fata alergă să i se închine, 
să-i spele-n lacrimi gleznele divine 
şi ca ştergar să-şi despletească părul. 

Şi-abia în jug, află ea fericirea ! 

C&c\ Adevărul sfînt te face liber, 
ca, liber, să primeşti sau nu Iubirea. 


Iubire ... ca să poţi găsi iubire, 

Tu ai dat tot şi n-ai cerut nimica. 

Tu n-ai dorit să naşti în inimi frica. 

> 

ci nesilita clipă de-ndrăgire. 

Iubire... ca să poţi găsi iubire. 

Tu ne-ai salvat prin jertfa Ta întreagă, 
ca nu în lanţ, ci liber să te-aleagă 
oricine vrea, în dulce dăruire. 



Iubire... ca să poţi găsi iubire 
Tu porţi un jug, dar jugu-i plinătate. 
E jug, dar e deplină libertate, 

E jug, dar e logodnă, fericire, 
inelul de mireasă şi de Mire. 



SE-AUDE PE ULIŢA 


Se-aude pe uliţa satului meu 
un ropot grăbit de copite, 
un glas de departe ce vine mereu, 
un chiot de doruri cumplite ! 

E poate Iubitul, e poate chiar El! 
Nu-mi spune că-i vîntul, străine ! 
Căci azi eu zic "poate" şi mtine la fel, 
dar poimîine sigur că vine ! 

Copilă, mireasă, ce mire aştepţi, 
Nu-i nimeni în Cer să mai vie. 
Zadarnic spre uliţă ochii-ţi îndrepţi, 
că uliţa ta e pustie ! 

De cînd adormiră părinţii străbuni, 
stau toate la fel neschimbate. 

Ce chiot auzi tu ? ce goale minuni, 
ce glas de vedenii ciudate ! 

- Se-aude pe uliţa satului meu 
un glas peste lumea deşartă. 

Şi iată, un tînăr, ce-1 văd numai eu, 
se-aruncă din şea lingă poartă ! 

E, poate. Iubitul, e, poate, chiar El! 
Nu-mi spune că-i vîntu-n rovine! 
Căci azi eu zic "poate" şi mîine Ia fel. 
dar poimîine-i sigur că vine ! 



SCRISOARE CĂTRE TIMOTEI 


E ceas tîrziu de noapte. în jilava-ncăpere 
doi oameni stau alături, doi vulturi în tăcere. 
Unul din ei, un medic, cu inimă vitează, 
încearcă să adoarmă, dar duhul său veghează. 

Celălalt e un apostol, legat în lanţuri grele, 
el stă proptit de-o piatră, cu ochii către stele. 

Ce vină-1 urmăreşte, ce neagră făr’delege ? 
dacă ostaşii Romei au trebuit să-l lege ? 

Pentru ce jaf sau crimă, el, Pavel, el stegarul 
lui Crist, aşteaptă-n lanţuri să-l judece Cezarul ? 

O, vina lui e mare, ea răscoleşte firea, 
e vina neiertată de-a fi vestit iubirea, 
e crima-nfricoşată de-a fi rostit în lume 
cuvintele salvării şi-al lui Mesia nume. 

Cum poate duhul morţii să-ngăduie urgia 
de-a se vesti o jertfă ce-aduce veşnicia ? 

De-a se vorbi de-un sînge ce dă oricui iertare, 
de-a redeschide Raiul pierdut prin neascultare ? 

Nu. Nimeni n-are dreptul s-aducă o speranţă, 
să-mpartă o putere ce cugetul înalţă, 
s-aprindă o lumină ce către Cer îndrumă. 



O, Pavele, bătrîne, tu eşti un foc, o ciumă !.. 
Ai vrut s-arunci în lume peste păcat izbînda. 


E ceas'tîrziu de noapte. Stau îngerii de pază. 
Alăturea de Luca, apostolul veghează. 

Din uliţi, din cetate, se-aud din vreme-n vreme 
crîmpeie vagi de cîntec, de chiot, de blesteme. 

Din praguri de taverne vin spasme de chimvale, 
vin mugete de oameni ce scot din sîn pumnale. 
Apostolul ascultă. O, cu ce dor, bătrîne, 
dar cum să-nvingi tu, unul, săgeţile aprinse, 
cohortele de demoni de mii de ani ne-nvinse ? 
Cum tu, un fir de floare, să-nfrîngi toţi mărăcinii ? 
O singură scînteie să facă loc luminii ? 


Stă între somn şi veghe apostolul părinte. 

Şi sute de icoane îi vin şi-i trec prin minte. 

Sînt fraţi iubiţi, tovarăşi de dragoste şi luptă, 
care îl cer la Tatăl în rugă ne-ntreruptă. 

Sînt sfinţii din Iudeea, trăind sub grea prigoană, 
sînt ucenici din Cipru, din Asia romană... 
Barnaba... Iust... Apolo ... Arhip... Fortunat... 

Sila... 

Epafra din Colose... Priscila şi Acuila... 

Păstori fruntaşi, biserici, atîtea sarcini grele... 
Atîtea aspre lupte cu spirite rebele... 

O, cine-i slab, sau cine e gata să se piardă 
şi inima-n apostol de grijă să nu ardă ? 

Dar, printre toţi el vede în Efes o fiinţă, 
odraslă preaiubită, născută prin credinţă, 
un ucenic de care îl prinde-un dor fierbinte, 
dintr-o iubire sfîntă de-apostol şi părinte. 

E Timotei, un tînăr cu inimă zeloasă, 
un mugur de lumină în noaptea-ntunecoasă. 
în inima de-apostol un duh de sus pătrunde 
în care însuşi Tatăl cu Fiul Său se-ascunde. 

Iar Pavel se apleacă, un braţ spre zid întinde 
şi, scăpărînd amnarul, o candelă aprinde. 

Apoi, cu ochii turburi şi sîngerînd sub geană, 
el caută-ntr-o ladă să scoată-un sul şi-o pană. 
în zarea de opaiţ genunchii-n colb şi-i pune, 
cu braţele-nălţate spre Cer, în rugăciune. 

"O, Doamne, din adîncuri Te caut! Dă-mi putere, 
şi-n pace, şi-n furtună să fiu o mîngîiere. 

Din vasul ce e gata din nou să fie tină, 
să dau şi cea din urmă scînteie de lumină !" 

Se-aşează iar bătrînul. Apoi, cu dulce şoaptă, 
pe scumpul său prieten din somnu-i îl deşteaptă. 
Spre-o poliţă se-nalţă opaiţul să aşeze. 

Şi iar pe pat se lasă şi-ncepe să dicteze. 



"Pavel, prin har, apostol al lui Isus Mesia, 
prin voia Celui care dă lumii veşnicia, 
lui Timotei, odraslă şi rod al bătrîneţii, 
har de Ia Tatăl slavei şi de la Domnul vieţii. 

Mă-nalţ cu mulţumire pe a credinţei cale 
dnd îmi aduc aminte de lacrimile tale: 
o, fiul meu, păstrează cu-nflăcărări nestinse 
comoara cea primită prin braţele-mi întinse! 

Dau lumii Vestea Bună, râbdînd în vremuri grele. 
Şi nu privi cu silă spre lanţurile mele. 

Căci Salvatorul nostru a biruit mormîntul 
şi-acum a Lui e viaţa şi Cerul şi pămîntul. 

Tu, dar, te întăreşte, copilul meu, veghează 
Tot ce ţi-am spus, ia seama, la alţii-ncredinţează. 
îndură fără silă cu mine împreună 
şi, ca atlet al vieţii, vei căpăta cunună. 

Fugi de dorinţi murdare, de pofta tinereţii, 
urmînd iubirea sfîntă şi curăţia vieţii. 

De întrebări nebune şi de păreri deşarte 
ce aduc numai certuri, tu să te ţii departe. 

împrăştie Cuvîntul, grăbind învăţătura, 
căci va veni o vreme cînd, părăsind Scriptura, 
se va întoarce lumea, ca-n bezna cea străveche, 
spre tot ce-ncîntă ochiul şi zumzăie-n ureche. 



Şi, iată, eu sînt gata. Şi vremea e aproape 
să fiu turnat ca jertfă, ca un prisos de ape, 
am dus lupta cea bună, sfirşită-i alergarea. 

Am privegheat credinţa. M-aşteaptă-ncununarca" 

Luînd în mînă pana, apostolul se-apleacă 
şi iscălind scrisoarea, o-ntinde ca să treacă 
în mîinile lui Luca. Apoi, privind în zare, 
el lasă de pe buze un cîntec sfînt să zboare. 


Iar cînd în zori, o navă pe apele deşarte, 
va duce-n larg scrisoarea spre Timotei, departe, 
lumina de pe boltă, urcînd peste genune, 
îl va găsi pe-apostol veghind în rugăciune. 



NINGE... 


Ninge. 

Zboară fulgi de nea. 
Tremurătoarele stele de-argint 
Zboară şi lunecâ-n hore de-alint. 
Peste crengile amorţite, 
peste văile ruginite, 

Dumnezeu din Cer trimite 
strai de mărgărint. 

Ninge. Zboară fluturi albi 
Stele de stele în horă se prind. 
Albă maramă pe-ogoare întind, 
cum pe-a Domnului blîndă faţă 
puse giulgiul fiori de gheaţă. 

Dar Isus ieşi la viaţă, 

Moartea biruind. 

Ninge. 

Joacă pui de stea. 
înfiorate păduri şi poteci 
dorm învelite în pînzele reci. 

Dar de sus, din albastra ţară, 
cînd cel drag se va-ntoarce iară, 
vom avea o primăvară 
pînă-n veci de veci! 



MAGII DE APOI 


"Dar cînd va veni Fiul Omului, va găsi 
El credinţă pe pămînt ?' (Luca 18, 8) 


De departe ... de departe 

cu duh viu... cu inimi calde... 

după steaua lui Avraam, 

văzută de Balaam, 

vin magii Cuvîntului 

în largul pămîntului, 

vin magii printre ciobani, 

după două mii de ani 

să-ntrebe ca la-nceput: 

Oare unde s-a născut 

Domnul împăraţilor, 

bucuria fraţilor 
» 

Luceafărul zorilor, 
dragostea surorilor ?... 

Iată unii din cetate 

ies cu fruntile-ncruntate 
» 

şi, privind cu gînd ascuns, 
magilor le dau răspuns. 

- O, voi magi din răsărit 
nu ştim, nici n-am auzit 
de vreun Prunc venit din Cer, 
de vreun astru mesager. 



- în zadar mai căutaţi 
prunci din Ceruri întrupaţi! 
Nimeni azi, în lumea noastră 
n-a văzut vreo stea măiastră 
luminînd vreun han bătrîn, 
c-un copil născut pe fîn. 

Totul, totul e-o poveste ! 

Prunc din Cer la noi nu este ! 

— O, ba da, voi magi de-apoi! 
Pruncul e aici, la noi! 

— Pruncul cel din zarea-albastră 
e aici, în viaţa noastră ! 

- Pruncul-Soare, Pruncul-Crin 
e în orice piept creştin ! 

El e Pruncul ce S-a dat 
să ne spele de păcat! 

El e-odrasla lui Isai, 
ce ne creşte pentru Rai! 

El ne scapă de-ndoială. 

Noi n-avem o iesle goală ! 

El ne dă nădejde vie. 

Ieslea noastră nu-i pustie. 

El ne mîngîie, ne-alină. 

Ieslea noastră e Lumină ! 

El e Prunc şi El e Miel. 



Noi cinăm mereu cu El! 
El e Prunc şi Creator, 

El e Staul şi Păstor! 

El, din staulele noastre, 
ne va duce printre astre, 
de pe-acest întreg pămînt, 
într-un singur Staul Sfînt. 
Şi vom fi un singur dor, 
toţi o turmă şi-un Păstor ! 



CINE EŞTI ? 
» 


— Cine eşti ? ... de unde vii ? 

> 

pasăre trudită ? 

Din ce munţi, din ce pustii 
te întorci rănită ? 

— Cine sînt ? ... de unde vin ? 
M-ai uitat, creştine ? 

Eu sînt cîntecul senin, 
scris cîndva de tine... 

Am zburat din mîna ta 
peste munţi şi ape, 
şi-unde-a fost o rană grea, 
m-am lăsat aproape. 

Dar nu şoimii m-au răpus, 
nici pe vale spinii. 

Penele de-argint mi-au smuls 
fraţii, nu străinii... 

— Dacă eşti cîntarea mea, 
pasăre zdrobită, 

zboară sus, din stea în stea, 
smulsă şi rănită! 



Si la Cel mai Sfînt din sfinţi 
> * 

să te-opreşti o clipă. 
Lacrimile Lui fierbinţi 
să le simţi pe-aripă... 



TU, CEL CE-AI FĂURIT... 


Tu Cel ce-ai făurit Lumina 
şi ochii mei cu care-o sorb, 
o, nu-i lăsa să-i umple tina, 
ci fă-mă pentru lume orb ! 

Tu, Cel ce m-ai chemat pe nume, 
şi-auzul meu întreg îl vrei 
O, nu-mi lăsa urechea-n lume, 
ci fă-mă surd la glasul ei! 

Tu, Cel ce vezi cum dau năvală 
atîtea mîini ce-n spini se-mpung. 
O, fă-mă pentru tot ce-nşealâ, 
să fiu olog, schilod şi ciung ! 

Dar pentru neuitate clipe, 
pentru comori ce Te răsfrîng, 
dă-mi mii de ochi şi mii de-aripe 
şi mii de braţe să le strîng ! 



TOT MAI FRUMOS 


Tot mai frumos, 
mai aproape de mine 
e gîndul Tău... 

Stea din Eden 
luminînd viaţa mea, 
paşii mei 
c-un dor 
nemărginit... 

Tot mai duios, 
ocrotindu-mi cărarea 
de orice rău, 
sus, tot mai sus 
mă atragi 
spre zenit... 

Tot mai măreţ, 
mai scăldat în lumină 
e chipul Tău, 
prinţ glorios 
care-ai dat viaţa Ta, 
trupul Tău, 
ca Miel neprihănit. 



BĂTRÎNEŢE, ŞCOALĂ-NALTĂ. 


Bătrînete, scoală-naltă 
de povară şi de scrum... 
cale aspră şi ciudată, 
pe-unde n-am fost niciodată , 
niciodată 
pîn-acum... 

Bătrînete, traistă spartă 
de-unde toate cad şi pier ... 
Cade orice faptă moartă, 
cade slava cea deşartă 
şi rămîne 
cea din Cer! 

Bătrînete, daltă bună, 
care taie cu folos. 

Taie fala ce se-adună, 
taie firea cea străbună 
din mireasa 
lui Hristos! 

Bătrînete, tren de seară... 
fără bani, fără bilet... 



U-u-u !... ce iute zboară ! 

Şi te duci din gară-n gară 
către tainicul 
magnet... 

Dar la urmă ... Domnul ştie 
colo-n slavă, la hotar ... 
vom sări de bucurie 
şi cu Domnul în vecie 
vom fi tineri, 
tineri iar!... 



CE ŞCOALÂ-NALTĂ 


variantă 


Ce şcoală naltă-i bătrîneţea ! 

E cea din urmă facultate, 
în ea înveţi nu cum se-adună, 
ci cum se lasă-n urmă toate. 

Talent, putere, frumuseţe, 
tot ce te-mpodobea odată 
se scutură ca trandafirii 
muşcaţi de brumă şi de zloată. 

Zăreşti adesea în oglindă 
un chip străin, şi ţi se pare 
că totul e un joc de umbre 
şi de oglinzi diformatoare. 

Şi, totuşi, dacă faţa-i strîmbă 
iar paşii-mpleticiţi şi grei, 
tu porţi în piept o aşteptare, 
un freamăt lin de porumbei. 

Căci dacă treci prin şcoala toamnei 
şi-a-nfîoraţilor nămeţi, 
tu ştii c-ajungi bogat şi tînăr 
la poarta nesfîrşitei vieţi. 



Să vezi cura cresc cei mici asupra~ţi, 
să fii lăsat tot mai deoparte, 
să strîngă lumea pentru clipă - 
tu... pentru dincolo de moarte. 

Să poţi păstra în suflet pace 
cînd eşti ca marmora sub daltă 
Să pierzi orice, dar nu nădejdea 
Ce har măreţ... ce şcoală-naltă. 



REFORMATORUL 


Trăim istoria şi împlinim profeţii. 

Iar cronicarul se retrage-n cort 
ca să aşeze-n cronici "trupul mort". 

Dar cum să scrii, tu, om, povestea vieţii 

CSte izvoare interdependente 
fac un ocean ? Le poţi tu număra ? 

Nu. Numai Dumnezeu ne poate da 
istoria celor şapte continente. 

Pe cărărui, prin vaduri şi meandre, 
văd răsărind din slove ce se şterg 
un brav stegar pornit din Witenberg, 
dintre cădelniţi vechi şi policandre. 

îl văd cum scormonea în pagini sacre, 
în Pavel, în loan, în Habacuc. 

Iar beznele stăteau pe el buluc: 
concilii, ritualuri şi masacre. 

Călare ca un cavaler cu-armură, 
dînd iureş printre vase de-alchimist, 
el căuta înfrigurat pe Crist 
în tainicele texte din Scriptură. 



Posteritatea rece înţelege: 

Da, Luther a pornit vizionar 

şi-a regăsit un sens pierdut: spre har; 

salvare prin credinţă, nu prin lege! 

O luminiţă doar. Abia văzută. 

Doar un opaiţ palid e de-ajuns 
ca să-ţi arate drumul cel ascuns 
ce duce spre lumina absolută. 

L-au osîndit sever la Worms prelaţii. 
Şi astăzi îl condamnă cei subţiri. 

"O, ce vulgaritate-n convorbiri! 

Ce violenţă-n scris, în declaraţii!" 

Contemporani, vă ştiu severitatea, 
dar nu luaţi istoria-n răspăr. 

El, Luther, ne-a adus un adevăr, 
chiar dacă n-a adus deplinătatea. 

Iar dacă tu eşti smuls din valea morţii, 
să ştii că el te-a ajutat să sui. 

Iar violenţele nu au fost ale lui, 
le-a supt ca laptele din evul nopţii. 



CUM TATĂL MEU 


"Cum Tatăl Meu M-a dus din Cer în lume, 
aşa şi Eu în lume vă trimit. 

Luaţi Duh Sfint, ca toţi c-un singur nume 
să biruiţi cum Eu am biruit. 

Cum Tatăl Meu M-a dat ca Miel de pradă, 
aşa şi Eu vă dărui tuturor. 

Că jertfa voastră îmi va fi dovadă 
că s-a deschis eternul Meu izvor. 

Cum Tatăl Meu a vrut să fiu lumină, 
aşa şi Eu în lume vă trimit. 

Voi daţi de veste tot ce va să vină 
iar Eu voi fi cu voi pîn’ la sfîrşit." 



GALILEEA 


Tainic ţărm de vis, 

zare de-amintiri, 
ce fiori porţi tu 

în străvechi sclipiţi! 
Galileea, lea/ăn sfint, 
jalea ta pe veci s-a frînt, 
cînd a răsărit 

Lumina pe pămînt! 

Tainic ţărm de vis, 
glorios liman, 
parcă iar se-aud 

Simon şi Ioan ... 
Dintr-un timp de mult apus, 
peste-al apei piept răpus, 
parcă iar se-aratâ 

paşii lui Isus ... 

Tainic ţărm de vis, 

zări de largi furtuni, 
parcă iar se-aud 

psalmi şi rugăciuni. 



Parcă iarăşi zboară-n vînt 
glasul unic, glasul sfînt, 
glasul care-aduce 

pace pe pămînt. 



UN CÎNTEC DOAR... 


Un dntec doar. Şi cu-o mireasmă nouă 
te vei întoarce poate-n viaţa ta. 

Voi mai cînta un cîntec. Poate două... 
Dar dne ştie cît voi mai cînta ? 

Un cîntec nou. Dar cine să-nţeleagă 
acest cuvînt căzut din Paradis ? 

Eu l-am cules ca pentru-o lume-ntreagă, 
dar nu ştiu pentru cine-a fost trimis. 

Un cîntec doar. Un cîntec fără nume. 

Şi poate nu-i nici cîntec. E-un suspin... 
E-un dor înalt ce plînge pentru lume 
şi lacrimile lui prin cîntec vin. 

E-un dor pribeag care-a venit odată 
cu-atîta milă într-o lume rea. 

Şi-acum din Cer El vede lumea toată 
cum trece-n hohot peste jertfa Sa, 

cum trece-n joc, în veselii de baluri, 
cum trece în vîltori de carnaval. 
Plîngînd, Isus priveşte marea-n valuri 
şi lacrimi cad pe fiecare val... 



Mă uit la El. Şi-n pleoape lacrimi sfarăm, 
cum se uita tîlharul pe Calvar. 

Căci numai noi tîlharii-1 mîngîiarăm. 

Şi cine-i oare ultimul tîlhar ?... 


Un cîntec doar. Şi cu-o mireasmă nouă 
te vei întoarce poate-n viaţa ta. 

Voi mai cînta un cîntec. Poate două... 
Şi cine ştie cit voi mai cînta ? 

Dar ca un vis şi cîntecul se curmă. 

Şi va începe-adevăratul vis ! 

Dar poate-acesta-i cîntecul din urmă. 
Şi nu ştiu pentru cine-a fost trimis... 



UN CÎNTEC NOU 


variantă 


Un cîntec nou, o-nfiorare noua, 
prietene, răsună-n calea ta. 

Vom mai cînta un cîntec, poate două. 
Şi-odată, toate-n Cer le vom lua. 

Un cîntec nou, o pasăre pribeagă, 
un porumbel venit din Paradis... 

Noi l-am primit ca pentru-o lume-ntreagă. 
Dar nu ştim pentru cine-a fost trimis. 

Un cîntec nou, un fir de ape-n spume, 
aduce de dedeparte un suspin. 

E-un dor înalt ce plînge pentru lume. 

Şi lacrimile Lui prin cîntec vin. 

E-un suflet frînt ce-a fost cu noi odată, 
privind cu milă viaţa noastră rea. 

Şi-acum, din Cer, El vede lumea toată 
cum trece-n hohot peste jertfa Sa. 

Cum trece-n joc, în veselii de baluri, 
cum strigă în viitori de carnaval. 

Pe cînd Isus, priveşte marea-n valuri 
şi lacrimi cad pe fiecare val. 



Mă uit la El, şi-n pleoape lacrimi sfarăm, 
cum se uita tîlharul pe Calvar. 

Căci numai noi tîlharii-1 mîngîiarăm. 

Şi poate tu eşti ultimul tîlhar... 

Dar, ca un vis, şi cîntecul se curmă. 

Şi va începe-adevăratul vis ! 

O, poate-acesta-i cîntecul din urmă. 

Şi poate pentru tine-a fost trimis... 



ZILE ŞI SĂRBĂTORI 
ÎN BETANIA 



SĂ FII CREDINCIOS 


Să fii credincios e-o onoare ! 
E-a Cerului întreg sărbătoare! 
Să porţi un nume ce l-ar vrea 
orice stea 
orice floare! 

Şi chiar de îngerii de sus 
veşnic spus 
cu mirare! 

Să fii credincios în Isus, 
nu uita; 
e-o onoare! 

Să fii credincios e-o minune! 
Povestea ta în veci se va spune. 
Să fii ca umbra unui spin, 
un suspin 
în genune... 

Şi să ajungi o stea de foc 
ce deloc 
nu apune! 

Să fii credincios în Isus, 
nu uita, 
e-o minune! 



Să fii credincios e-o speranţă 

ce toarnă-n pieptul tău siguranţă. 

Să ştii că nu poţi fi luat 

si-aruncat 

» 

în balanţă. 

Să ştii că ai un scut de fier 

care-n Cer 

te înaltă. 

* 

Să fii credincios în Isus, 

nu uita, 

e-o speranţă! 

Deci, fii credincios ca o floare 
pe care Domnu-a scris: îndurare. 
Şi flori şi spini pe-acest pămînt 
toate sînt 
trecătoare. 

Dar tu-n grădina cea de sus 
vei fi dus cu mirare ! 

Să fii credincios în Isus, 
nu uita, 
e-o onoare! 

Nu uita, 
e-o onoare! 



CALEA, ADEVĂRUL, VIAŢA 


Nu noi suntem Calea sfinţii, 
Calea care duce Sus. 

Noi suntem doar călătorii, 
însă Calea e Isus ! 

Nu-i o formă Adevărul. 

Nici în litere nu-i pus. 
Adevărul e-o fiinţă. 

Adevărul e Isus ! 

Nu din lut se naşte Viaţa, 
Viaţa fără de apus. 

Ce e lut în lut se-ntoarce, 
însă Viaţa e Isus. 

Astfel Calea-i pasul nostru. 
Adevăru-n noi e pus. 

Viaţa sfîntă-i viaţa noastră, 
dacă e în noi ISUS ! 



ŞAPTE 

Pentru Puşti şi Vasile RSscoi, în 7.VIL1970 


Se împliniră şapte ani... 
mai cu nămeţi, 
mai cu zambile, 
mai înnoraţi, 
mai diafani. 

Se împliniră şapte ani 
de bucurii 
Şi griji. 

Vasile! 

Printre hulubi, 
printre hultani, 
se împliniră şapte ani. 

Şi n-au fost decît şapte zile ... 

De-aceea 
darul meu smerit 
nu face nici măcar un siclu ... 
Căci voi, 

aşa cum v-aţi iubit, 
atît de bine-aţi împlinit 
întîiul ciclu! 



Un şapte! 

Număr ideal! 

O, parcâ-aci, dintre sibile 
ne-ar trebui mai doctoral, 
mai tainic, mai... piramidal, 
de la Arad... 
un alt Vasile !... 

ca să ne-aducă pe-o tipsie, 
un dar din rodurile coapte 
culese din grădina vie 
a cifrei şapte. 

Lăsînd acasă şapte fraţi, 
află Vasile - Cosînzeana. 

Şi şapte slove număraţi 
în scumpul nume Liliana. 

Căci şapte ani se împlinesc 
şi-acum, cînd sîntem împreună, 
e-a şaptea zi-n a şaptea lună. 

Şi-n acest veac de har ceresc 
e-acum al şaptelea deceniu 
privind spre-al şaptelea mileniu ! 

Cu şapte a-nceput Scriptura 
cu oameni vii 
şi-ai lui Moloh. 

Dar Domnul, întinzînd măsura, 
din lume şi-a ales făptura. 



Şi-al şaptelea a fost Enoh. 

Iar Noe şapte ăle-a stat 
în arcă 

despărţit de lume. 

Şi cîte şapte şi-a luat 
perechi, din tot ce-a fost curat, 
chemat pe nume. 

Văzu în visu-i Faraon 
cum şapte vaci şi şapte spice 
parcă voiau ceva a-i zice. 

Şi Iosif, c-un ceresc jalon, 
putu secretul să-l despice. 

Şi şapte-avu apoi mult rost 
pentru Israel, 
stea în noapte, 
căci şapte candele au fost 
în anii cei din şapte-n şapte. 
Cu şapte trîmbiţe de corn 
trecură preoţii Iordanul, 
cînd şapte neamuri au căzut 
dînd lui Israel Canaanul. 
David fu rege la Hebron 
doar şapte ani, 
ca un exemplu. 

Şi tot în şapte Solomon 
sfîrşi să-nalţe sfîntul Templu. 
Şi astfel şapte ne-a condus 
c-un fir ce-a-nsăilat Cuvîntul. 



în şapte zile-a fost adus 
prin jertfa sfîntă 
Legămîntul! 

Şi, după şapte săptămîni, 
c-un foc ce-a străbătui văzduhul, 
pentru Israel şi păgîni 
s-a revărsat în lume Duhul. 

Şi şapte-armate s-au văzut 
luptînd de-atunci cu şapte coarne. 
Iar Mielul cel străpuns în carne 
şapte peceţi a desfăcut. 

Şi şapte îngeri au sunat 
din şapte trîmbiţi 
peste fire. 

Iar cel de-al şaptelea-a vărsat 
din ceruri şapte largi potire. 
Şi-acum, 

cu slava sfintei nunţi, 
cu har şi bucurii depline, 
peste ai lumii şapte munţi, 
al şaptelea mileniu vine. 

Deci astăzi, 
pentru-aceştia doi 
într-o urare înşeptitâ, 
să ne unim, 
ca şi apoi 

să ducă-o viaţă fericită. 



Întîi să le urăm: iubire, 
apoi: credinţă fără greş, 
al treilea: ca un cireş 
să poarte într-un nimb de floare 
nădejdea cea mîngîietoare, 
al patrulea: în acest veac 
să le urăm din plin putere, 
cu arme bune de atac 
şi de-apărare cînd se cere, 
al cincilea: ca în năvod 
să strîngâ-o pescuire bună, 
să lege spicul Vieţii rod, 
să poată căpăta cunună, 
al şaselea: uniţi în doi 
odraslele cu ei să crească, 
lumină din lumina lor, 
din candela dumnezeiască, 
al şaptelea: ca oşti cereşti 
de-a pururi să le fie pază, 
şi-n grijurile pămînteşti, 
şi-n lupta Duhului vitează ! 

Şi toate 
veşnic să le fie 
cuprinse-n darul glorios, 
în numele din veşnicie, 
cu şapte litere: 

Hristos ! 



E PRIMĂVARĂ 


Urare pentru un pastor 


E primăvară. Cîmpu-i plin de floare. 

Vin îngeri albi pe ramuri de cais. 

Purtăm în inimi flori de sărbătoare, 
un dar al florilor din Paradis. 

Al vieţii fir tot mai grăbit se toarce. 

Dar Paştele ne-aduce-n faţă iar 
un scump prilej cînd gîndul ni se-ntoarce 
spre florile-nflorite pe Calvar ... 

Pe culme, lîngă florile grădinii, 
cerescul Miel pe cruce atîma. 

Rîdeau în jur, biruitori, rabinii. 

Şi-o ceată mică, între flori, plîngea. 

Si-atîtea flori erau... Dar niciodată 
» 

n-au fost mai roşii flori în vreun apus 
ca trandafirii cei fără de plată 
ce înfloriseră la pieptul lui Isus. 

Acest buchet din sfînta primăvară, 
udat de lacrimile-atîtor privegheri, 
pe mii şi mii de culmi se-nfiripară, 
din primăveri în alte primăveri. 



Şi iată că o mînă părintească 
ce poartă grija florilor cereşti 
luă un trandafir să-l răsădească 
de pe Calvar, aici, în Miuleşti ... 

Era dndva o adunare sfintă ... 
Poporul asculta cu duh umil. 

Cu glas de trîmbiţă ce lumi înfruntă, 
vorbea cu-nflăcărare un copil. 

Era un mugur, un boboc de floare, 
răsad de la bunica din Secaş... 

La paisprezece ani avînd chemare 
ca Samuel în tainicul locaş. 


Căci prigonit de tată şi de mamă, 
fiind ca Ieremia un ales, 
simţea că Cineva de sus îl cheamă, 
că Cineva în lume l-a trimes... 

Trecură ani. Şi iar e primăvară 
cu albi caişi, cu flori de liliac. 
Copilu-acesta de odinioară 
e azi la jumătatea unui veac. 

Puternic se înalţă astăzi rugul 
cu roşii flori peste amvonul sfînt. 

Jur împrejur e plin de flori belşugul, 
şi trîmbiţă răsună cu avînt. 



Şi-acum în casa unde-i bun popasul 
şi unde îngeri vin pe albe scări, 
poporul slavei îşi înalţă glasul 
cu rugăciuni şi binecuvîntări. 

Iubite frate, tu, păstor al turmei, 
oiţele şi mieii cei plăpînzi 
întorc privirea spre lumina culmei, 
spre ochii lui Isus adinei şi blînzi. 

Şi ruga noastră cere cu credinţă 
ca să ne dea Cel Veşnic un răspuns, 
ca tot mai mult să-ţi toarne biruinţă 
din trandafirii pieptului străpuns. 

Să fii ca Avraam smerit şi tare, 
prieten bun cu Soarele divin ! 

Ca Isaac, tu să fii în încercare 
supus şi-ncrezător în El deplin. 

Ca Iacov, să ai calea neclintită 
spre binecuvîntate fericiri! 

Ca Iosif, să fii tare în ispită, 
acelaşi în necaz şi-n preamăriri! 

Ca Moise, să hrăneşti cu drag poporul, 
cu mana ce din cer s-a revărsat! 

Ca Iosua, luptînd cu Ierihonul, 
să faci să cadă ziduri de păcat! 



Ca David, să.te-avînţi spre a răpune 
oştiri de duhuri care dau fior! 

Ca Solomon, să-mparţi cu-nţeiepciune 
dreptate şi lumină tuturor! 

Ca Simon Petru de la Cincizecime, 
să te înalţi să spui ce ai de spus ! 

Ca tînărul Ioan în vremi sublime, 
să stai cu drag la pieptul lui Isus ! 

Ca Pavel, să porţi albele mioare 
cu dragoste, cu milă pentru oi, 
cu lacrimi sfătuind pe fiecare 
ca un părinte-al fiecăruia din noi. 

Ca sus în Cer, în albă măreţie, 
tu, trandafir de pe Calvar adus, 
să poţi cu neştirbită bucurie 
să spui nemuritorului Isus: 

"Sunt de la pieptul Tău luat odată. 

Şi ţi-am slujit la bine şi la rău. 

Acum mă-ntorc cu roadă-nmiresmată, 
Isuse drag, din nou la pieptul Tău ... 

C-aşa a vrut dumnezeiescul Tată: 
din mine, cel luat de pe Sion 
şi răsădit la Gura-Honţ odată, 
să facă trandafirul din Saron..." 



Aşa să facă veşnica-ndurare 
şi hărăzirea tainicei iubiri! 

Cu-al ei păstor, întreaga adunare 
să fie un buchet de trandafiri!... 



DE ZIUA TA 


Pentru Sabina Wurmbrand 


După astrul ce măsoară anii, 
zilele călătoriei tale, 
sînt un număr, o măsură de strădanii. 
Sînt atîţia paşi, pe-atîta cale. 

Dar, sub Astrul care nu măsoară, 
vei trăi o zi... dar minunată. 

Ziua Lui nu va cunoaşte seară; 

El nu va apune niciodată! 



MULŢUMIM... 


Un salut pentru sora Bitmca 


Bun venit la noi în ţară, 
floare din Sion! 

Peste munţi şi rîuri zboară 
fericitul zvon ! 

Căci te poartă încă-n minte 
apele în mers. 

Urma ta pe drumuri sfinte 
încă nu s-a şters. 

încă mai sînt paşi pe praguri, 
şoapte de cuvînt. 

Şi atîtea lungi şiraguri 
de-amintiri mai sînt! 

O, cîţi martori străbătură 
ţara pe poteci 
ca să ducă din Scriptură 
viaţa cea de veci! 

Cum porniră din Iudeea 
primii ucenici 
de-au ajuns de la Pereea 
pîn-la noi aici. 



Au brăzdat cu vestea bună 
lumea-n lung şi-n lat. 

Şi cu harul împreună 
şi pe ei s-au dat... 

Cum le-au nins pe urmă paşii 

secoli lungi şi grei! 

Unde sînt acum urmaşii 

fraţilor iudei ? 

• 

Ei s-au risipit în lume 
ca o jertfă-n scrum. 

Sîngele cel fără nume 
e în noi acum ! 

în străvechile imperii 
fraţii lui Isus 
glasul sfintei Evanghelii 
ei întîi l-au dus. 

Ei ne-au dat cu inimi pline 
harul salvator. 

(Dacă nu-1 păstrară bine, 
nu e vina lor !) 

Dar în vremea cea din urmă, 

peste-un duh iobag, 

alţi iudei din sfînta turmă 
* 

înălţară steag. 



Se topeau în noi nămeţii 
de mesaju-înalt, 
ascultau solia vieţii 
munţii din bazalt. 

Biblia tăia în iureş 
» 

codrii de molid. 

Răsunau pe Olt şi Mureş 
psalmii lui David! 

Şi citeau la foc bătrînii 
rugi din Canaan 
iar pe marginea fîntînii - 
cartea lui Ioan... 

îşi lua păcatul zborul 

cu-ale lui cătusi. 

» 

Zeci de ani Mîntuitorul 
a bătut la uşi. 

Răsuna prin sate pilda 
fiului hoinar. 

Petru predica în ţundră, 
Pavel în altar. 

Şi acum, iubită soră, 
floare din Sion, 
chip de vajnică Deboră, 
rouă din Hermon, 



stai şi-ascultă cum adie 
dntecul la noi, 
de la marea argintie 
pînă la Negoi ... 

Strînge cîntecele noastre, 
snopi de ghiocei, 
să le duci pe căi albastre 
fraţilor evrei. 

Strînge-le cu drag petale, 
ia-le ca pe-un rod, 
să le-aşterni de la Magdala 
pînă la Aşdod ! 

Du-le fraţilor ca hrană, 
ca un sfint izvor, 
ca s-aline orice rană 
pe obrazul lor. 

Şi pe steagul ce-n furtună 
l-au purtat cei vii, 
pune cîntecul cunună 
pentru veşnicii. 

Spune-le că azi cînd creşte 
holda ce-o iubim, 
tot ce e creştin priveşte 
spre Ierusalim! 



Că din largi meridiane, 
ca şi din Carpaţi, 
vă salută milioane 
de surori şi fraţi. 

Urcă-apoi sub zarea dulce 
dealul noii legi, 
unde noi am pus pe cruce 
Mielul lumii-ntregi. 

Şi pe culmea cea sihastră. 
Regelui Divin 

spune-i tu din partea noastră: 
mulţumim! 



CUNOSC UN OM... 


Fratelui Radu Anghelache, la şaptezeci de 


Cunosc un om, un tinerel şăgalnic, 
un fluture de roze legănat, 
înconjurat de-aripa părintească 
şi de voioşi prieteni răsfăţat. 

Cunosc un om, un altul cît se pare, 
un om asprit în ringuri, un atlet, 
un chip de leu, un semi-zeu de piatră, 
un om ca o bombardă pe afet. 

Cunosc un om, dar nu la fel, ci altul, 
un turturel cu ochii visători, 
cu sufletul răpit de-o turturică 
zărită-n crîng în revărsat de zori. 

Cunosc apoi un om, alt chip, alt suflet, 
cap de familie cu grai sever, 
cu palmă grea, cu aprigă privire, 
cu o voinţă ca un corn de fier. 

Şi mai cunosc un om, dar, vai, ce jalnic ! 
Cu pielea bobotită de istov, 
precum era odată pe cenuşă, 
bolnav de moarte, încercatul Iov. 



însă cunosc un om cu totul altfel, 
un miel blajin, un blînd şi dulce miel, 
o cîrpă moale-n care dai în voie, 
dar totuşi simţi în ea un scut de-oţel... 

Cunosc un om, nici fluture, nici piatră, 
un Iosua, un David triumfal, 
un Iosif, un împărţitor de hrană, 
cînd pentru lume, cînd... familial... 

Cunosc un om. L-am întîlnit în gară, 
grăbit să urce cu-orice preţ în tren, 
cu geamantanele atît de grele 
spre staţia Mîntuirea, spre Eden ... 

Cunosc un om. Şi l-am văzut odată 
ducîndu-şi crucea resemnat, tăcut. 
Era-mbrăcat în alb, curat ca neaua, 
un nufăr sfint pe mlaştini apărut. 

Cunosc un om. Şi-acesta pe vecie. 

Un înger în armură de mister, 
purtînd pe umeri aripi de lumină 
şi străjuind o ceată către cer... 

Cunosc... cunosc... sau i-am zărit în parte 
pe fiecare pe acest pămînt. 

Dar nu ştim cum, că fiecare-i altfel 
şi totuşi toţi aceştia una sînt! 



O, Doamne, dintr-un punct tu scoţi o larvă, 
din larvă, o omidă înfiripi, 
iar din omidă faci o crisalidă, 
din crisalidă, fluture cu-aripi! 

Astfel din Radu, prin metamorforză. 

Tu ai făcut ce nimeni nu ştia. 

Dintr-o bombardă ai creat un înger, 
din piatra rece ai aprins o stea. 

De-aceea spun: da, îl cunosc pe Radu, 
pămînt şi spirit, leu şi gentilom, 

"tîlhar" şi nufăr, fluture şi înger, 
într-un cuvînt... cunosc... cunosc un om. 

Dar numai Tu îl ştii în toate, Doamne, 
în Tine toate vin şi iarăşi curg. 

Ai fost cu el din primul ceas al vieţii 
şi pînă-n anii aceştia de amurg. 

îţi mulţumim de fiecare clipă, 
de fiecare an venit din zări ... 

O, binecuvîntează-ni-1, Părinte, 
cu tot atîtea binecuvântări 1 

Şi fă-1 s-ajungă sus cu bucurie 
şi toţi cei dragi în carul său să-i sui! 

Ce fericit aş fi să-i fiu alături, 
intrînd pe porţi de Har, în ceata lui'. 



TU, CÎNTĂREŢ PLĂCUI 


Lui Troian Dan 


Tu, cîntăreţ plăcut al Mîniuirii, 
rapsod încununat în lupta grea, 
tu ai slujit în cortul întîlnirii 
şi-ai dat răspuns Golgotei, jertfa ta ! 

Lăsînd pe strune mîna să-se-avîtne 
sub valul lumii n-ai căzut răpus, 
iar harfa ta n-a încetat să cînte 
şi n-a cîntat decît pentru Isus ! 

Din tineri ani, slăvind eternul Astru, 
te-ai dăruit în cîntec ne-ntrerupt 
şi-n ochii tăi cei rupţi din cer albastru 
a plîns un dor din dorul veşnic rupt. 

N-au fost Betanii să nu-ţi ceară preţul, 
nici mîngîiere fără să suspini, 
ca să rămîi pînă-n amurg drumeţul 
cu ochii-n sus şi gleznele în spini. 

Acum tu porţi pe tîmple nestemate, 
ca bruma peste crengi de terebint, 
dar mult mai multe-s roadele bogate 
decît pe tîmple firele de-argint. 



Şi-acolo unde cîntă trandafirii 
şi veşnic alte ceruri se deschid, 
tu vei sluji în cetele măririi 
şi vei cînta alături de David ! 



UN SFERT DE VEAC DE CĂSNICIE! 


Familiei N. Moldoveana 


Un sfert de veac de căsnicie ! 
răzbind şi lipsa şi furtuna, 
aţi fost mereu şi sînteţi una ! 

Un sfert de veac de lucru-n vie, 
uniţi în năzuinţi febrile ! 

Şi parc-au fost ca nişte zile ... 

Un sfert de veac! Şi-acuma, iată, 
ce lung şirag de mărgărim 
e nunta voastră de argint! 


Spre trubadur acum privesc, 
îl văd cum lasă cantilena 
şi-nghenunchind cu sora Lena, 
înalţă-n zori un "Mulţumesc..." 

"îţi mulţumim Părinte sfînt, 
de căsnicia-ne frumoasă... 

De cînd ca mire şi mireasă, 
ne-am alipit de jurămînt. 



îţi mulţumesc de ani cu soare, 
de cer senin, de primăveri, 
dar si de anii de dureri, 
căci toţi sînt ramuri roditoare... 

îti mulţumesc de-atît troian 
* » 

de dntec ce mi-ai pus pe liră! 

Că pîn-şi mierlele se miră, 
ca de-un ocean... 

îţi mulţumesc de citadela 
căminului ce mi l-ai dat. 

Şi-Ţi mulţumesc înduioşat. 

Părinte, pentru Daniela ... 

îţi mulţumesc că-n vremi apuse, 
în clipe grele fără număr, 

Tu m-ai cuprins cîndva de umăr... 
Şi-am mers... în vis... tăcuţi, Isuse. 

Iţi mulţumesc c-acestea toate, 
Părinte Veşnic, ni le-ai dat 
prin Fiul Tău crucificat 
din dragoste şi bunătate !" 


Şi-acum privesc spre scumpa soră. 
Şi-o văd... odată, peste vreme... 
cînd fi-va Domnul să ne cheme 
în nesfîrşita-I auroră... 



O văd cum îngerii îi poartă 
pe soţi, în Rai, la pomul vieţii, 
acolo unde vin profeţii 
răsplăţile să li se-mpartă... 

Şi ajungînd în zbor de îngeri, 
se-opresc cei doi. Şi ea... deodată... 
se uită împrejur... şi iată ... 
numai comori, numai răsfrîngeri ... 

"Tu soră — spune împăratul, 
din tot ce vezi, iacint, rubine, 
o jumătate-i pentru tine ... 

O jumătate ia bărbatul." 

"O, Doamne, eu o jumătate ? 

Dar eu cu ce-am slujit sub soare ?" 
"Cu stropi de lacrimi şi sudoare 
şi dragoste de fraţi în toate. 

Că-n fiecare melodie 
şi-n viersul sfînt, în fiecare, 
a fost şi clipa de-nălţare, 
a fost şi truda de soţie." 



SORA GHENEA... 


Surioară, soră Ghenea, 
unde-s anii de-altădată ? 

Oare liniştea nu-ţi pare 
împietrită şi ciudată ? 

Scurt ţi-a fost pe cer seninul, 
pe cînd nori au fost întruna. 
Te-aştepta pe brazdă spinul 
şi-n grădină mătrăguna. 

Qnd la cîmp şi cînd pe coastă, 
n-aveai timp să ştii ce-i lenea. 
— Mamă, leleo, tu nevastă. 
Măi femeie, soră Ghenea ! 

Pruncii, vatra, grîul, boii, 
toate te chemau deodată. 

Şi pe vale păpuşoii, 
şi copiii din covată. 

Toţi strigau ca la redută ; 
dar la cine să iei seama ? 

Tu eşti una, nu o sută, 
într-o clipă toate-s iama ! 



Ori la cîmp s-alergi mai bine, 
ori la rîu, cu inul copt ? 

Ori să speli la bălii pline ? 
Opt au fost... aici cu tine. 
Cinci băieţi, trei fete - ,opt. 

Cînd să mergi la Casa Sfîntă ? 
Cînd Cuvîntul să-l citeşti ? 
Numai cît deschizi Scriptura, 
ţipă cît îi ţine gura 
doi sau trei, pe la fereşti... 

Şi cînd iar te-aşezi, lelică, 
şi deschizi la psalmul doi, 
na ! nebuna de viţică 
a rupt lanţul. Vasilică ! 

Sai şi leag-o înapoi! 

Apoi iar citeşti cu teamă : 
Lupta de la Ierihon. 

Dar cînd zidul se sfărîmă, 
strigă Ilenuţa : Mamă, 
mi-a dat Victor c-un pripon. 

Stau în şiruri de bătaie 

filisteni si Israel. 

» 

Grea ruşine, greu măcel. 

Dar deodată, de pe-o claie 
— Mamă, ţipă Niculaie, 
uită-te la Ionel. 



Numai noaptea... cîteodată... 
te uitai cu-atîta dor 
cum dormeau toţi opt grămadă, 
liniştiţi şi fără sfadă, 
fără pumnii din ogradă, 
ca opt pui în cuibul lor. 

Şi-acum puii tăi zburară 
şi stă cuibul fără pui. 

Iar măicuţa se tot miară, 

— N-au fost opt ? Dar unde-s doară 
Uite că nici unul nu-i. 

Stai pe prispă singurică. 

- Victor... Mircea... spui domol... 
Neculai şi Vasilică... 

Ionel şi trei copchile ... 

Şi-acum... nu mai ai nimică... 
nici tu prunci... şi nici tu zile... 

N-a rămas nimic din stol. 

Numai fulgi de rîndunică. 

Anii-au nins şi eşti bunică. 

Puii-s mari şi cuibu-i gol... 

Mamă Ghenea, maică bună, 
vine-o sfîntă primăvară 
cînd cu cei care zburară 
vom fi iarăşi împreună, 
sus în a veciei ţară... 



Şi dnd toate vor fi gata, 
cînd se va-mpărţi răsplata, 
îţi va spune împăratul: 

— Soră Ghenea, surioară, 
vezi ce snopi de piatră rară ? 
Azi a voastră-i bogăţia ! 
Jumătate ia bărbatul, 
jumătate ia soţia. 

— Jumătate ? Eu săraca ? 

Eu ... trei fete... băieţi cinci. 
Numai sapă şi pelinci... 

— Jumătate, scumpa Mea. 
Căci a fost şi rugăciune, 
şi credinţă şi minune, 
dar a fost şi truda ta ! 



PENTRU CRISTIANA-MIHAELA 


cea binecuvîntată şi nebotezată... 


Cristiana-Mihaela, 
să fii binecuvîntată 
ca Rebeca şi Rahela, 
ca Estera cea-nălţată ! 

Fii ca Fivi credincioasă 

si fii bună ca Tabita ! 

» 

Şi să fii, în Duh, frumoasă 
ca fecioara Sulamita ! 


Iată au trecut aproape 
două mii de ani sub soare, 
în întunecată noapte, 
sub a vitelor suflare, 

pe-aşternut de fin tomnatic, 
cu pelin şi cu sulfine, 
s-a născut umil Acela 
care te-a creat pe tine ... 


Cristiana-Mihaela... 



de-ai putea să ştii ce-nseamnă 
să cobori de sus, din glorii, 
unde ostile de îngeri 
leagănă de cîntec norii, 

să cobori din feeria 
zărilor de mărgărite 
şi să te trezeşti pe-o iesle, 
între noatine şi vite ... 

— Tu, Copil trimis de Tatăl 
din eterna primăvară, 

cînd ai fost Tu prunc în lume, 
cine mi te botezară ?... 

- Botezatu-M-au suflarea 

de asin si de berbece, 

» 

vîntul fulguind pe iesle, 
rouă din culcuşul rece. 

Botezatu-M-au scaieţii 
sîngerînd pelinci curate, 
liliecii de sub streşini 
şi şopîrlele-ngheţate. 

Botezatu-M-au pe Mine 
toate razele din stele. 

Şi M-au botezat fierbinte 
lacrimile mamei Mele... 



Botezatu-M-au fiorii 
care coborau pe luncă, 
sîngele vărsat pe vetre 
din a lui Irod poruncă. 

Botezatu-M-au nisipul 
şi vîrtejele pustiei, 
cînd abia venit pe lume 
luam calea pribegiei. 

Şi de-atunci, pe drum de arşiţi, 
de la iesle pîn-la cruce, 
botezatu-M-au toţi şerpii 
din răscruce în răscruce ! 

- Pruncule, venit pe lume 
din feericele glorii, 
pentru cine-ai plîns anume 
şi te-au botezat fiorii ? 

- Pentru toţi cei ce-nsetează 
ca prin arşiţă gazela; 
pentru toţi cei ce pe valuri 
urcă pe catarguri vela; 

pîn-la cel mai mic al casei 
din căminele creştine. 
Cristiana-Mihaela, 

pentru tine!... 



LA REVEDERE, SORĂ ALICE ... 


La revedere, soră Alice, 
la revedere, drumul ţi-e deschis ! 

Aripi de vultur, sus, pe-albastre căi, 
te du departe, peste munţi şi văi. 

Dar nu uita... 

Că laşi atîta dor în ţara ta ! 

La revedere, soră Alice... 

Să-ţi fie viaţa floare de cais ! 

De-acum, mereu, în zîmbet şi cîntări 
Betanii sfinte vei avea în zări! 

Dar nu uita ... 

C-ai fost iubită şi în ţara ta ... 

Atenţiune ! Avionul Sabena 17... cu 
> 

direcţia Bruxelles pleacă peste x minute. 
Uuu! Uuu! 

Mai stai vultur, nu te du ! 

Uuu! Uuu! 

Că se luptă-un da şi-un nu ... 



Ia vezi, dragă surioară, 
n-ai uitat ceva în ţară ? 

Ai putut lua-n desagi 
toate inimile dragi ? 

Uuu ! 

La revedere, soră Alice ! 

La revedere, pe cărări de vis ! 

Iar dacă pleci cum pleacă-un porumbel 
mereu aripi să-ţi dea Emanuel! 

Dar nu uita ... 

să vii din cînd în cînd în ţara ta ! 

La revedere, soră Alice! 

Să-ţi fie traiul dulce Paradis. 
Te-aşteaptă-n zare zîmbete şi flori, 
cetăti înalte, freamăt si culori. 

Dar nu uita ... 

Că doar acolo-n Cer e ţara ta. 

Uuu ! Uuu ! 

Cine-a mai văzut sau nu ? 

Uuu! Uuu! 

Doru-n două se făcu. 

Jumătate-acuma zboară, 
jumătate-i tot în ţară. 

Jumătate-n marea sură, 
jumătate nu se-ndură... 

Uuu ! Uuu ! 



La revedere, soră Alice ! 

Isus o nouă usă ti-a deschis. 

» ♦ 

Ducînd salutul munţilor Carpaţi, 
tu vei cunoaşte mii şi mii de fraţi. 

Dar nu uita... 

să porţi în rugă ţărişoara ta ! 

La revedere, soră Alice ! 

Un nou poem în Ceruri va fi scris. 
Şi dacă azi din ţara noastră zbori 
cu anii sfinţi spre anii viitori... 

Dar într-o zi... 

nici moartea nu ne va mai despărţi! 



DOUĂZECI DE ANI 


Cuvtru de dragoste şi de aducere aminte, cu prijejul 
împlinirii a douăzeci de ani de la zidirea locaşului 
Bisericii creştine evanghelice din str. Badea Cirţan. 

Se-mpliniră douăzeci de ani! 

Numai bătrînii îşi aduc aminte... 

Ce-a fost în locu-acesta înainte ? 

O mînă de discipoli luterani. 

Un snop de fraţi. Un neştiut popor 
ce se-aduna într-o capelă mică. 

Dar rîvna lor, 

torent ce stînci despică, 

era mai mare decît templul lor !... 

Şi-atunci acest mănunchi creştin maghiar 
şi-a adunat puterile robace 
sâ-nalţe-un templu vrednic pentru Har. 
Şi-astfel bănuţii văduvei sărace 
s-au strîns lîngă-ai Măriei din Magdal - 
şi lucrul începu, monumental, 
iar zidurile au crescut în pace. 

Cîndva al doilea templu din Sion 

se înălţa la fel sub mîini tenace. 

Numai că cei întorşi din Babilon 
* 

nu mai zideau slăvită casă sfîntă 
aşa cum o-nălţase Solomon. 



Pe rînd aici, peste capela strimtă, 
fraţii maghiari, simţind Ia unison, 
luptau să crească bolţi de panteon, 
o fortăreaţă pururi neînfrîntă ! 

Ce bucurii au fost! Ce imnuri sfinte ’ 
Cînd templul nou şi-nalt a înghiţit 
bisericuţa cea de mai-nainte ! 

Bătrînii doar îşi mai aduc aminte ... 

Iar azi avem o zi de sărbătoare, 
azi cititorii cu părul de nămet 
dau mărturie pentru tineret, 
pentru pionii vremii viitoare ! 

Să ştie toţi că templu-acesta mare, 
pornit cu bani puţini, dar zel bogat, 
prin Harul ce l-a binecuvînlat, 
s-a-ntins măreţ ca un stejar în soare, 
sub care dupâ-al cerurilor rost 
găsiră fraţi români un adăpost, 
un loc înalt de sfintă adunare. 

Şi iată că noi, tineri şi bătrîni, 
strînşi la un loc prin voia cea de sus, 
ne înfrăţim sub crucea lui Isus. 

Acum din apa-aceleiaşi fîntîni 
sorbim şi fraţi maghiari şi fraţi români. 



Isus, venind să biruie furtuna, 
venind să-şi strîngă turma Lui de oi, 
nu ne-a unit pentru un an sau doi, 
ci ne-a-nfrăţit în El pe totdeauna. 

Nu mai suntem străini lîngă străini, 
nu mai suntem opriţi de bariere. 

Ci suntem fraţi pe veci, da, fraţi creştini! 

Fiind pe-aceeaşi Cale peregrini, 
spre-acelaşi plai, spre-aceeaşi mîngîiere, 
ere-acelaşi Pom al Vieţii ce nu piere, 
spre-acelaşi Domn, spre-aceeaşi bucurie ! 

Noi suntem fraţi, da, fraţi pe veşnicie ! 

Căci sus în Cer, sub veşnicul altar, 
nu este-un Rai român şi-un Rai maghiar, 
nu este-un Rai de fiecare neam ! 

Acolo sus în gloriosul Rai, 

e-un singur dor, e-un singur vis, un singur grai, 

un singur sfînt mîngîietor balsam. 

Aici sîntem popor lîngă popor, 

dar sus vom fi o turmă si-un Păstor ! 

» 

Şi totuşi noi, aceşti români chemaţi 
de adevărul Evangheliei sfinte 
ne vom aduce-acolo sus aminte 
c-am fost cîndva primiţi de fraţi, ca fraţi. 



Iar voi creştini maghiari, acolo sus, 
veţi fi voioşi în slăvile măreţe 
că aţi primit nu nişte oi răzleţe, 
ci, după cum cuvînlul Lui ne-a spus, 
voi l-aţi adăpostit chiar pe Isus ! 

* 

O, Tată sfînt, o, Pronie divină, 
prin servii Tăi ne-ai spus dumnezeieşte 
că cine-n lumea asta nu iubeşte 
pe fraţii săi cu-o dragoste deplină, 
acela nu trăieşte în lumină. 

De-aceea Te rugăm cu dor, Părinte, 
noi, fiii Tăi, poporul Tău creştin, 
mireasa cea în strai curat de in, 
să fim, de dragul Tău, de azi-nainte, 
uniţi ca fraţi, c-un duh tot mai fierbinte, 
îmbrăţişaţi tot mai cu drag ! Amin. 



CE MÎNGÎIERE... 


Ce mîngîiere şi ce onoare, 
ce mîngîiere, ce har nespus, 
să fii în tara nemuritoare, 
să vezi cărarea cu crini în floare 
pe unde-odată trecea Isus... 

Ce duioşie, ce dulce slavă, 
ce fremătare, ce clipe de har, 
să ştii că-n orice firul de iarbă 
e poate taina cea mai grozavă, 
e-un strop de sînge de pe Calvar ... 

Ce măreţie, ce plinătate, 
din răsărit pînă-n zări de apus ! 

Ce stîlpi de slavă, ce culmi ciudate, 
ce scări de templu şi de cetate 
pe unde-odată plîngea Isus ... 

Ce fericire s-asculţi balada, 
cîntecul mărilor în asfinţit, 
cînd spune iarăşi Tiberiada 
cum valuri grele, cerîndu-şi prada, 
la glasul tainic au amuţit. 



Ce-nfîorare să urci pe scară, 
în priveghere alături de fraţi, 
s-asculţi halel-ul din sfînta seară, 
cînd noaptea blîndă ne spune iară: 
"Acesta-i trupul... luaţi mîncaţi" ... 

Ce val de haruri, ca valul mării, 
plin de Duh sffnt să priveşti Golgota, 
s-asculţi cum urcă din nou călăii, 
să simţi în suflet suspinul zării 
şi-un scrîşnet aspru de cruce grea ... 

Ce-nviorare, ce dragi icoane, 
ce bucurie în Emanuel, 
să vezi popoare-n lungi coloane 
cum vin pe aripi de peste oceane 
să vadă slava lui Israel! 

O, cum va plînge strîngîndu-şi rodul 
casa lui David curînd cu-ai săi. 

Va plînge Natan, chemînd norodul, 
va plînge Levi, purtînd efodul, 
şi plin de lacrimi va sta Şimei... 

Ce rîu de slavă, ce revărsare, 
cum Zaharia prin Duhul ne-a spus, 
cînd peste culmea de la-nălţare, 
cu mii de îngeri şi sfinţi din zare, 
se va întoarce aici Isus ! 



Ce fericire cînd vestitorii 
vor coborî peste Ierusalim. 

Cînd de pe norul de har şi glorii 
măreţ striga-vor nemuritorii: 
Ieşua Malek ha Iehudim ! 



VAI DE CEI NEPĂSĂTORI... 


Amos 6 


Vai de cei nepăsători în Sion ! 

Vai de cei ce dorm în jug, 
pînă dă rugina-n plug, 
şi-aduc foame, nu belşug 
în Sion ! 

Vai de cei ce strîng grămezi 
şi din cîmp şi din livezi, 
dar la sapă nu-i mai vezi 
în Sion ! 

Vai de cei nepăsători în Sion ! 

Vai de cei care se-ascund, 
să-şi bea cupa pîn-la fund, 
şi pe urmă mulg şi tund 
în Sion! 

Vai de cei care-şi închid 

usa inimii cu zid 
* 

şi-apoi cîntă ca David 
în Sion ! 


Vai de cei nepăsători din Sion ! 



Vai de cei cu gîtul lung, 
ce cu mir de preţ se ung, 
dar pe fraţii lor i-mpung 
în Sion ! 

Vai de cei cu perne moi, 
care dorm în piei de oi. 
Nu ! Ei nu vor fi cu noi 
în Sion! 



DIN CARP AŢI 


Din Carpaţi pînă-n Sion, 
pe aripi de avion, 
am venit cu dor frăţesc 
şi cu cîntec românesc ! 

Din Negoi în Ghetsimani, 
după două mii de ani, 
am venit s-aduc prinos 
pentru darul lui Hristos. 

Din Ceahlău pîn-la Calvar 
am venit pe-aripi de har, 
să sărut cu dor nespus 
urma crucii lui Isus. 

Din Bihor la Bctleem, 
am venit ca să veghem, 
eu român şi voi iudei, 
lîngă ieslea dintre miei... 

De la Olt la Nazaret, 
am adus un mic buchet 
să-l aşez într-un ungher 
în casa mică de dulgher. 



Sus la Cana din Galii, 
am venit cu gînd umil, 
c-un izvor de cîntec lin, 
să-l prefacă Salvatoru-n vin ... 

Jos la mare, la Aşdod, 
vreau să stau lîngă năvod, 
lîngă cei pe care în furtuni 
i-am purtat mereu în rugăciuni. 

Din Bucegi la Ierihon 
am venit să sun din corn, 
cornul dulce la urechi, 
care surpă omul vechi! 

Din Carpaţi pe căi de vînt, 
lîngă crucea Celui Sfînt, 
am venit să mulţumesc 
pentru oile din plaiul românesc. 

Din Carpaţi pîn-la Sion 
pe aripi de avion, 
am venit pentru Hristos, 
ca să-l fac pe Israel gelos !... 



CINSTEŞTE PE FRAŢI 


Cinsteşte pe fraţii cu fruntea brăzdată, 
pe-aceia ce-n vifor purtarâ efod. 

Ei sînt printre noi ca o creangă bogată, 
o creangă ce-ascunde sub floarea uscată 
comoara măsurii de rod. 

Cinsteşte pe fraţii cu feţele supte, 
cu urme-adîncite sub ochii fierbinţi. 

Ei sînt ca o navă ce vine din lupte, 
purtînd pe frîntura catargelor rupte 
drapele de mari biruinţi. 

Cinsteşte pe fraţii cei fără de slavă, 
pe care uitarea să-i cearnă ar vrea. 
Acolo, în veşnica vieţii dumbravă, 
cînta-vei tu oare-n aceeaşi octavă ? 

cum ei lui Isus vor cînta ? 

Urca-vor la Tatăl să-i binecuvînte. 
Şi-acolo în sclipet de-nalţi heruvimi, 
sub nouri de îngeri veniţi să le cînte, 
vedea-vom în slavă catargele frînte 
şi crengile sus, pe-nălţimi. 



MULŢUMIRE 


variantă 


Mulţumesc iubirii care... 
şi-a pus jertfa ei în plic, 
nefiind deloc datoare 
cu nimic. 

Numai eu frăţiei voastre 
sînt dator. Şi nu pot şti 
cum în veacurile-albastre 
m-oi plăti... 

Sînt dator si mă ia frica, 
mă-nfîor ca vinovat, 
căci eu nu v-am dat nimica. 
Am luat! 

Am luat burdufuri pline 
şi le-am dus la mine-n cort, 
Pe voi înşivă în mine 

să vă port. 

V-am luat în duh si-n minte 
» 

cîte unul, cîte doi, 
să vă fac mătănii sfinte, 
să mă rog şi-aici cu voi! 



V-am luat ca jar de-asemeni 
şi-n cădelniţă v-am pus, 
ca să fim de-a pururi gemeni 
în frăţia lui Isus ! 

V-am luat ca dintre stele 
si icoane mi-am făcut, 
nu ca să mă-nchin la ele - 
nu mă-nchin, dar le sărut. 



RUGĂCIUNE DE BINECUVÎNTARE 


pentru mire şi mireasă 


O, Tatăl nostru, care eşti în Ceruri, 
Cel ce pluteşti pe-aripi de heruvimi. 
Cel care scoţi lumina din cămară 
şi semeni mii de sori din înălţimi; 
Cel ce din lut ai scos la viaţă omul 
şi l-ai sortit să-nfrunte pe cel rău, 

O, Tatăl nostru-Atoate Ziditorul, 
Sfinţească-Se-n etern Numele Tău î 

Sfinţească-Se Cuvîntul Tău în inimi 
şi-ajută-ne să nu-L putem uita. 
Sfinţească-Se Porunca Ta în lume 
Şi vie-n noi împărăţia Ta î 

Să înflorească-n noi o viată nouă 

> 

cu care să zburăm peste mormînt 
şi voia Ta în toate să se facă 
precum în Cer aşa şi pe pămînt! 

Rămîi cu noi şi dă-ne nouă astăzi, 
Qnd viaţa ne e plină de năduh, 
şi pîinea cea din brazde, spre fiinţă, 
şi pîinea cea din Ceruri pentru Duh. 



Cît despre orice greş şi orice pată, 
ce ne-a-ntinat al sufletului crin, 
o, Te rugăm să nu Te mînii, Tată, 
ci să ne ierţi în Harul Tău Divin. 

Sîntem atît de slabi şi de-ndărătnici 

si n-ascultăm în totul de Cuvînt. 

> 

Dar Tu ne-ai dat din cer un Miel de jertfă 
o, spală-ne în sîngele Lui sfînt. 

Căci El S-a dat din dragoste fierbinte, 
Păstor ceresc în luptă pentru oi. 

De dragul Lui, o iartă-ne, Părinte, 
şi-ajută-ne ca să iertăm şi noi! 

în încercări prea grele nu ne duce 
şi fii cu noi cînd vin fiorii reci. 

O, izbâveşte-ne de cel viclean prin cruce, 
c-a Ta-i împărăţia-n veci de veci! 

Amin ! 

Al Tău e Cerul si Lumina ! 

» 

Amin ! 

Al Tău e miezul cel ascuns ! 

Amin ! 

Căci Tu ne-ai dat la toată vina, 
la-nfricoşata judecată, bun răspuns. 

Răspunsul bun e unul singur : Iată-L ! 

E Mielul blînd ce s-a lăsat răpus; 
e dragostea ce ne-a trimis-o Tatăl 
în Fiul Său, în Dumnezeu-Isus ! 



Răspunsul bun e unul singur : Harul. 
E viaţa nouă, mai presus de legi. 

E darul Celui ce-a urcat Calvarul 
purtînd pe umeri vina lumii-ntregi! 

Şi-acum noi alergăm prin zarea largă 
şi Vestea Bună tuturor o dăm. 

Pe noi, unii pe alţii, viaţa-ntreagă 
lui Dumnezeu şi lui Isus i-o dăm. 

O, Tatăl nostru, care eşti în Ceruri, 

Cel ce pluteşti pe-aripi de heruvimi, 

ascultă ruga noastră-nflăcărată 

si vino între noi din înălţimi! 

» » 



AZI E ZI MARE 


Azi e zi mare, 
zi de sărbătoare 
cînd la-nchinare 

doi tineri au venit. 

Ca-ntr-o grădină, 
de buchete plină, 
într-o lumină 

doi crini s-au însoţit. 

Fraţilor, surorilor, 

în rugăciune 

toti să ne unim. 

* 

Fraţilor, surorilor, 

un gînd, un suflet 

si un Duh să fim ! 

» 

Soră mireasă, 
tu să fii duioasă, 
o floare-aleasă, 

o mamă-n Israel. 

Să fii domniţă, 
albă porumbiţă, 
un rug de viţă 

cu rod bogat pe el. 



Fraţilor, surorilor, 
în ascultare 
toţi să ne unim. 
Fiilor, iubiţilor 
un dor, un cîntec 
şi un Duh să fim ! 

Tu, surioară, 
fii o floare rară, 
ca odinioară, 

Sarai cu gînd umil. 

Ca Ana-n şoaptă 
ruga-n sus ţi-o-ndreaptă. 

Şi înţeleaptă 

fii ca Abigail. 

Fraţilor, surorilor, 

în umilinţă 
* 

toţi să ne unim. 

Fraţilor părinţilor, 

un Domn, o turmă 

si un Duh să fim ! 

> 

Tu frate mire, 

poartă-te-n iubire, 

toti să se mire 
» 

de duhul tău supus. 



Dragostea voastră, 
să-nfloreascâ-n glastră, 
o floare-albastră, 

din Raiul lui Isus. 

Fraţilor, surorilor, 

în duioşie 

toţi să ne unim. 

Fraţilor, bătrînilor, 

un crez, un cuget 

si un Duh să fim. 

* 

Tu frate, iată, 
fii în viaţa toată, 
soţ bun şi tată 

ca Iacov cel pribeag. 

în încercare 
ca Avraam fii tare, 
scut de-apărare 

ca David la Ţiclag. 

Fraţilor, surorilor, 
în luptă sfîntă 
toţi să ne unim. 
Mamelor, snrorilor, 
un glas, o rugă 
şi un Duh să fim ! 



Voi, flori curate, 
binecuvîntate 
să fiţi în toate 

de Tatăl cel duios. 
Ca o dovadă, 
cei ce vor să creadă, 
în voi să vadă 

iubirea lui Christos. 

Fraţilor, surorilor, 
în mărturie 
toţi să ne unim. 
Crinilor, iubiţilor, 
în toată lumea 
Harul să-l vestim. 



FIII LUI DUMNEZEU 


Fiii lui Dumnezeu, privind în lume, au văzut 
că fiicele de oameni sînt frumoase. 

(Sau cel puţin aşa li s-au părut...) 

Şi pe acelea care le-au plăcut, le-au luat 
ca să le-aducă-n viaţa lor altă nuanţă. 

(Sau cel puţin aşa aveau speranţă) 

De duh, ori de credinţă n-au mai întrebat. 

Dar Dumnezeu ... văzînd aceste năzuinţi ciudate, 
ştiind că omul, lipsit de Duhul de la început, 
nu mai era nimica decît lut... 

O, Dumnezeu... în neapropiatul Paradis, 
s-a întristat adînc în Duhul Său şi-a zis : 

"Copiii Mei... popor cu sufletul ucis, 
cu inima doar spre pămînt atrasă, 
vai, omul nu mai e acum 
decît o carne rea şi păcătoasă !" 

Aşa vorbi de la amvon păstorul, 
rostind îndemnuri dup-acest cuvînt. 

Iar tinerii au ascultat cu crezămînt. 

Apoi porniră toţi pe străzi, spre case. 

Şi parcă mai veneau frînturi pe vînt... 

"... Omul era acum doar lut... 

şi fiicele de oameni li s-au părut frumoase..." 



Şi-acum ... îngenuncheat în taină, lîngă pat, 
un tînăr credincios, privind spre cerul marmoreu, 
îndreaptă gîndul său curat, evlavios, spre Dumnezeu... 

"Părinte Sfînt, sînt un copil al Tău, 
copil salvat din gheara celui rău. 

Vreau să fii totdeauna pentru mine 

iubirea care-i mai presus de orice gînd, de orice bine. 

Să nu ador pe nimenea decît pe Tine ! 

De-aceea, Tată Sfint, 

nu voi alege pentru o viaţă întreagă decît o inimă, 
care-n acelaşi duh se roagă, o inimă cu care 
să mă pot bucura de Tine, de iubirea Ta, de orice taină 
pe care Duhul Tău cel veşnic mi-o desleagă. 

Alege-mi Tu mireasa mea 
şi ea-mi va fi în veci soţie dragă !" 

A doua zi porni spre seară tînărul la drum, 
cîntînd un psalm cu inimă voioasă. 

Ah, viaţa în credinţă e frumoasă ! 

Pe străzi pulsa tumultul de oraş. 

Maşini, tramvaie, pietoni... cîte-un copil, 
cîte-un unchiaş... şi foşnet... foşnet de mătase... 

Prin pieptul tînăr un cuvînt a străbătut: 

"Fiii lui Dumnezeu, privind în lume, au văzut..." 

Şi pe-o alee, brusc a apărut 
ca din pămînt, o fată zîmbitoare... 



- O, ce-ntîrnplare ! Tocmai la tine mă gîndeam ! 
Te-am mai văzut odată de la geam. 

Mergeai desigur la plimbare... 

Erai cu-o fată mîndră ca-n poveşti. 

- Se poate. 

- Bine, dar nu-ti mai aminteşti, că într-o zi... 

(sau poate tot din întîmplare) 

mi-ai spus că mă iubeşti ?... 

- Sînt ani de-atunci... 

Eram copii şi vîrsta-şi trîmbiţa asaltul. 

Dar toate trec, toatc-au trecut — şi eu sînt altul. 

- Da. Simt că s-a schimbat ceva. 

- Sînt un alt om, sînt credincios - 

şi văd acum pe faţă tot ce vedeam pe dos. 

- Şi... credincioşii nu se-nsoară ?... 

- Ba da. Dar nu cu prima floare dintr-o primăvară, 
ci bine e numai atunci cînd se unesc 

doar cei ce din acelaşi sfînt coboară, cu acelaşi crez, 
mergînd către aceeaşi ţară. 

- Dar şi eu port în mine o credinţă. 

Doar că n-am Biblie şi nu am cunoştinţă ... 

- Cum?... Crezi în Dumnezeu ?... Crezi în Isus ? ... 
~ Bine-nţeles. 

Şi multe, multe-apoi şi-au spus... 

Acum se cerne noaptea. Stelele răsar. 

Şi tînărul, în cămăruţa lui, se roagă iar. 



- Părinte Sfînt, sînt un copil al Tău. 

Sînt turburat şi mă frămînt 
să ştiu ce-i bine şi ce-i rău. 

O, Tată Sfînt... Am întîlnit o veche cunoştinţă... 
şi-am stat de vorbă într-un parc... despre credinţă. 
Şi ea... mi-a spus că vrea să creadă ... 
însă credinţa e-un mister pecetluit sub stîncă 
şi ea nu ştie ... nu Te cunoaşte încă. 

Dă-mi Tu călăuzirea Ta-nţeleaptă ! 

Şi un cuvînt s-a auzit în Duh, 

Cuvîntul spus cîndva lui Saul, 
prin Samuel: "Aşteaptă !" 

Trecură zile şi trecură nopţi. 

Şi fiecare cu-alte îndemnuri, cu alt sfat. 

Şi Saul, vai... Saul n-a mai aşteptat... 

Şi într-o zi, cu alte flori de lămîiţă, 
cu văl aerian, ca de ninsoare, 
un voievod şi o domniţă, 
în zvon de cîntec dulce înălţat, 
intrau să ceară Celui Veşnic adorat 
dumnezeiască binecuvîntare 
ce poate să aducă biruinţă. 

Dar... el crezînd si ea mimînd credinţa. 

> i 

Şi începu apoi a se-auzi 
povestea vieţii lor de zi cu zi. 



- Azi e duminică, iubita mea !... 

- Daaa ! E duminică, e zi de sărbătoare. 

Să mergem împreună, dragul meu, 
s-aducem mulţumiri lui Dumnezeu. 

Aşa a fost la-ntîia adunare. 

La cea de a doua... mai puţin... cumva. 

- Azi e duminică, iubita mea... 

Duminică. E zi de sărbătoare... 

- Şi ?... Vrei să mergem iar la adunare ? 

Abia am fost. Ce ? Alte treburi nu-s ? 

Dar... în sfîrşit... cu chiu, cu vai, s-a dus. 

Apoi duminicile au venit cu jar. 

- Azi, e duminică ... iubita mea ... 

- Cum, iar ? 

Nu vezi ce vreme ? Nu mă scol din pat. 

Du-te tu singur, dacă vrei neapărat! 

- Dar azi nu mergi, iubita mea ? 

E cer albastru... Nu e pic de nor... 

- Ce ? Iar vrei să mă duci ? Iar îmi dai zor ? 

Mă indispui. Pricepi ? Mă torturezi. 

- Dar tu spuneai că vrei să afli şi să crezi. 

- Da, vreau să cred, dar tu întreci măsura. 

Tu vrei doar adunarea şi Scriptura ! 

- Cum, draga mea, dar viaţa de creştin 

e tot ce-i mai frumos şi mai deplin. Nu înţelegi ? 



Stăpînul lumii ne iubeşte ! 

Hristos ne-a îndrăgit dumnezeieşte. 

Noi sîntem fraţii Lui pe veşnicie ! 
în cine altul e atîta bucurie ? 

- Ascultă. Am decis ! Nimic în plus. 

Alege. Ori cu mine-ori cu Isus ! 

Vai ce calvar ! Ce zile au urmat! Ce chin ! 

Ce sfîşiere pentr-un suflet de creştin ! 

Şi într-un ceas tîrziu... întors pe neaşteptate... 
dezamăgiri şi-un foc de nedescris ! 

Şi dintr-odată, sărmanul tînăr... s-a trezit... din vis. 

Fusese totul un coşmar, 
sau poate-o lecţie din Paradis. 

Iar tînărul, nespus de fericit, 
a-ngenuncheat în taină iar şi-a zis: 

- Părinte sfînt, sînt un copil al Tău. 

Şi vreau să fiu un copil bun, nu unul rău. 

Nu vreau să fiu ca Saul, vreau s-aştept, 
s-aştept o viaţă-ntreagă ! 

Alege-mi Tu mireasa mea 
şi ea-mi va fi în veci soţie dragă ! 



EPITALAM 


în parcul vechi, sub tei bâtrîni 
ce pun oraşului surdină, 
trecînd odată, am zărit, 

(pe-o bancă, în lumini de mit) 
un Cătălin şi-o Cătălină ... 

El, paj frumos, cu ochi de foc, 
ea, o domniţă dintre stele... 

Erau atît de fericiţi ... 

(doi visători îndrăgostiţi) 
în parcul vechi, sub ramuri grele. 

Iar sus, rotindu-se uşor 
deasupra arcelor cu viţă, 
zburau uniţi în felul lor 
un porumbel şi-o porumbiţă. 

Priveam spre tinerii din parc. 

Şi el, cu ochii către spaţii, 
rosti atunci un jurămînt - 
că teii-au tresărit în vînt 
ca de-un fior din constelaţii... 



A doua zi, în parcul vechi, 
sub ramuri ce filtrau lumina, 
i-am revăzut pe-ndrâgostiţi, 
pe cei doi tineri fericiţi, 
pe Cătălin şi Cătălina. 

El, chip de zeu olimpian, 
cioplit în marmoră cu dalta. 

Ea, o domniţă din rădvan, 
cu sclipet alb de porţelan. 

Dar, vai... domniţa ... era alta ... 

Iar sus, într-un imens inel, 
deasupra arcelor cu viţă, 
trecea acelaşi porumbel, 
zburînd cu-aceeaşi porumbiţă. 


Auzi tu, oare, om semeţ, 
un glas ce strigă dintre stele ?... 
"O, rege al zidirii Mele, 
nu eşti tu oare mai de preţ 
ca zeci de mii de păsărele ?... 

Dar nu te uiţi în jurul tău ? 

Nu te sfieşti, nu te-nspăimîntă 
că sunt mai buni doi porumbei, 
fiinţe care nu cuvîntă ? 



Nu te-nfiori că eşti mai rău, 

mai schimbător decît un flutur ? 

Cum să-ţi vorbesc ? Cum să te cert 

Si cum de umeri să te scutur ? 

» 

Nu te roşeşti să treci rîzînd, 
schimbîndu-ţi zi de zi perechea ? 
Nu ştii că ţin asupra ta 
mereu şi ochiul şi urechea ? 

Nu te sfieşti de crinii albi, 
de florile din parc ? de dalii ? 
de macii puri, înfioraţi, 
din care zorii fac vitralii ? 

Nu vezi tu nufărul pe lac, 
alb ca o stea în fapt de seară, 
cum se păstrează de curat 
pe apa verde şi murdară ? 

Citeşte-n Cartea Mea-n genunchi, 
citeşte-n murmure de liră ! 

Adam şi Eva cum trăiră ? 

Ei Paradisul l-au pierdut 
şi totuşi nu se despărţiră. 

Şi n-au trăit apoi ca soţi 
o zi, un an sau un deceniu. 

Ci prima dragoste a fost 
o căsnicie de-un mileniu ! 



N-ai auzit că lui Avraam 
i-am dat cu bucurie ţara, 
căci el iubi pîn-la mormînt 
cu-aceeaşi dragoste pe Sara. 

Rebeca pentru Isaac 
n-a fost iubirea lui întreagă ? 
Iar pentru Israel Rahela 
n-a fost ea singura cea dragă ? 

Şi-apoi oricît s-a năpustit 
cel rău să spulbere-armonia, 
o, ce iubire a unit 
pe blîndul Iosif cu Maria ! 

Erau flori multe-n Nazaret 
ce se-nălţau ca să-i privească. 
Dar ele n-au văzut alt soţ 
şi nici soţie mai cerească. 

Căci el era din cei puţini 
cărora îngeri li se-arată. 

Iar ea aleasă-ntre femei, 
de-a pururi binecuvîntată." 

Astfel de trainice iubiri 
zidiră temple-n tot pămîntul. 
Tu om semeţ, tu ce zideşti 
călcîndu-ţi zilnic jurămîntul ? 



Iar voi, mireasă, mire scump, 
voi care-n Duh purtaţi cununa 
căsătoriei în Hristos, 
voi astăzi vă uniţi duios, 
vă întregiţi pe totdeauna. 

Căci sus, în Cer, în Paradis, 
Isus, luînd în mînă pana, 
în Cartea Veşnică a scris, 

(către sfîrşit): Mihai şi Ana. 

Deci, vrem ca cei ce ştiu să vadă 
privind la voi, la traiul dus, 
să poată fără teamă spune: 

"Da, căsnicia e-o minune, 
e un simbol venit de sus 
al dragostei ce nu apune 
dintre Eclezia şi Isus." 

Şi încheind, v-aduc aminte ! 
cuvîntul sfînt şi încercat; 

"Tu mire, să-ţi iubeşti soţia ! 

Iar tu, respectă-1 pe bărbat." 

De veţi greşi, primiţi dojana, 
şi fiţi un psalm, un colţ de Rai! 
Fii binecuvântată, ANA! 

Fii binecuvîntat, MIHAI! 



ŞI-ACUM... 


Şi-acum, cînd simţi în piept fiori 
sub vălul de mireasă, 
primeşte-n dar cu dulci fiori, 
acest buchet cules în zori, 
să fie floare între flori, 
frumoasă. 

Bogat să fie cuibul tău 
de crini şi viorele. 

Cu flori în gînd să fii mereu ! 
Să-nveţi ce-i bun, să rabzi ce-i greu. 
Şi să te-ncrezi în Dumnezeu 
ca ele. 

Să fii o harnică zorea 
ce-n zori nu se desminte. 

Un nufăr alb, cu strai de nea. 

O veselă magnolie. 

Un ghiocel zîmbind abia, 
cuminte... 

Să fii cu cel legat prin dor, 
crin alb păstrînd credinţa. 



Dar de-1 mîhneşti cu-o vorbă-n zbor, 
să simţi arzînd în obrăjor 
doi maci purtînd în cupa lor 
căinţa ... 

Şi-oriunde-n lume vei umbla 
să-auzi un glas de-acasă : 

"Te rog din zări, fetiţa mea, 
să fii, pentru măicuţa ta, 
o floare de nu-mă-uita 
duioasă". 

Şi-apoi cînd veţi străbate-n lunci 
vînt greu ce-n drum se-aşterne, 
cu Dumnezeu să fiţi şi-atunci, 
deasupra văilor adînci, 
voioşi ca două flori de stînci, 
eterne! 



FLOAREA DE MIREASĂ 


Pe un fir de floare pală, 
ca pe-un coif de îngeraş, 
pe un fir de floare pală, 
dintr-o singură petală 
s-a oprit un fluturaş. 

- Vai, şopti el, cîte zale 
are dalia pe strai! 

Vai, şopti el, cîte zale, 
cîte sute de petale ! 

Şi tu numai una ai... 

Ascunzînd în ea mirarea 

de-un astfel de gînd străin 

ascunzînd în ea mirarea, 

i-a rămas cu-n zîmbet floarea 

si cu-o lacrimă-n declin ! 

> 

- Eu sînt simplă, dar aleasă. 
Şi n-aş vrea un alt veşmînt. 
Eu sînt simplă, dar aleasă, 
căci sînt floarea de mireasă 
care spune: una sînt... 



URARE 


Mireasă scumpă, 
mire drag, 

am vrut s-aştern şi eu, 
voioasă, 

pe-al căsniciei voastre prag, 
urarea cea mai călduroasă. 

Si-am întrebat din zori 
» 

pe-oricine, 
pe crini, 
pe nuferi: 

Ce să spun ? 

Ce gînduri bune să le-adun 
Şi ce urări din zări senine ? 

Un trandafir 
m-a agăţat 

şi. 

fără să mai dea bineţe, 
mi-a zis: 

Urează frumuseţe !... 



Pe vale, 
firele de grîu, 

crescute-n brazdele de plug, 
mi-au zis: 

Urează-le belşug ! 

Să fie casa veşnic plină, 
precum e sacul de făină. 

Apoi, 
în cale, 
un bujor 
cu chip aprins 
mi-a zis: 

Frate! 

Ce vrea tot omul ? 

Sănătate ! 

Urează-le, aşa zic eu, 
să aibă chipul ca al meu ! 

Mai sus, 
pe-o coastă, 
un stejar 
îmi zise grav: 

Sunt de părere 
să le urezi atît: 
putere ! 



Şi-apoi, 

din viţa cea de vie, 
doi strugurei chilimbarii 
mi-au zis: 

Urează 
bucurii ! 

Dar m-am oprit şi la furnică. 
Vreţi să vă spun ce-a zis ? 
Mi-e frică... 

A zis: 

Urarea ta să fie 
atîta numai: 
hărnicie ! 

Şi cum stăteam aşa pe gînduri 
(să spun cumva tot şiru-ntreg 
sau numai una să aleg ?...) 
deodată, 

mai de către seară, 
doi porumbei 
de nea 
zburară 

din ceru-albastru 
către mine 

cînd coborînd în serpentine, 
cînd iar urcînd în joc duios. 



Apoi veniră tot mai jos 
Şi- 

după cercuri fără număr, 
s-au aşezat încet pe umăr, 
ca să-mi şoptească la ureche: 

Am fost trimişi din Cer, 
pereche, 
cu-acest cuvînt 
de la Isus: 

Pentru mireasă, 
pentru mine, 

un singur lucru ai de spus: 

Iubire! 



DRUM BUN ! 


Prieteni dragi, ce azi porniţi 
pe drumul vieţii, amîndoi. 

O clipă-aş vrea să vă opriţi, 
căci ce vestesc e pentru voi! 

Prin versul meu acum aş vrea 
cununi de gînduri să-mpletesc; 
să vă feresc de calea rea 
şi-apoi "drum bun" să vă doresc. 

Primiţi cu drag, urarea veche 
acum cînd sunteţi chiar în prag, 
cînd eraţi singuri — sau pereche 
la fel rămîne-mi-veţi de drag... 

As vrea în gîndul vostru-acuma 
în noua viaţă să pătrund - 
acolo să vă las arvuna 
şi fericirea s-o ascund ! 

Căci bucuria, cît de mare 
în ziua nuntii ea ar fi, 
tot se-ntîlneşte pe cărare 
odat’ şi-a suferinţei zi! 



E minunată căsnicia 
şi-i fericire mare-n doi, 
cînd e simţită bucuria 
că Dumnezeu este cu voi. 

Qnd duhul rău sau supărarea 
să vă dezbine va-ncerca, 
ridică glasul, căci cîntarea 
tristeţea toată va-alunga ! 

O ! de-aţi avea în voi puterea 
ispita certei s-o treceţi, 
să învăţaţi ce e tăcerea 
şi-n ea apoi să vă-ntreceţi! 

Ond lipsa-n casă va fi mare 
împovăraţi de-ngrijorări, 
rugaţi pe Cel ce este tare 
să vă descarce de poveri! 

Şi mîna harnică a voastră 
să lucre-atuncea mai cu spor 
avînd alături ruga noastră 
şi Ceru-ntreg în ajutor. 

and unul are-o bucurie 
să nu uite-a o-mpărtăşi, 
chiar orişicît de mică fie 
iubire n-ai de poţi s-o ţii. 



Mai bine ţine gînduri rele 
în taină ca şi-al tău oftat! 

Căci prea puţin în clipe grele 
de oameni poţi fi ajutat! 

Dar ce v-am spus pînă acuma 
cu-atîta rîvnă să-mpliniţi 
sînt lucruri care, de cînd lumea, 
chiar de sînt grele, voi le ştiţi! 

De veţi vedea familii triste 
şi dezbinate-n chip durut, 
să ştiţi că nu aceste fapte 
o despărţire au făcut. 

Nu lucruri mari aduc pieirea, 
adesea cele mici o fac. 

Nu tot necazul sau durerea 
un trainic legămînt desfac. 

Purtarea ta nechibzuită, 
brutală poate uneori, 
în lacrimi şi nefericită, 
acas-o Iaşi de cîte ori ?! 

Pretenţii care-s necuprinse 
cu înfocare le susţii, 
iar ţie de ţi-ar fi pretinse 
îndat’, jignit, poate-ai lovi! 



Ai vrea ca unul tot să facă, 
să te păstreze ca pe-un vas. 

Cui astfel viaţa să nu-i placă 
să fie domn, şi altul sclav ! 

De sînteţi soţi de-aceştia-n sală 
v-o spun cît pot de răspicat: 
îndreaptă azi a ta greşală 
şi drumul ce ai apucat! 

Iar vouă, care azi porniţi 
pe drumul vieţii, amîndoi, 
vă-ndemn, de rău să vă feriţi 
şi pace fie între voi! 

Prin versul meu parc-aş mai vrea 
şi alte gînduri să-mpletesc... 

Dar mă opresc pe calea mea. 

Drum bun 
cu Domnul 
vă doresc ! 



TU EŞTI IUBIREA DIN ETERN 


Tu eşti iubirea din etern 
Tu, viitorul ce-mi aştern. 

Tu Ceru-mi pregăteşti, 

Tu-n lume mă-nsoţeşti 
Tu, totul Tu îmi eşti. Tu ! 

Tu dai lumină zorilor, 

Tu, frumuseţe florilor. 

Tu ploaie dăruieşti, 

Tu pîine-n brazde creşti, 

Tu, totul Tu îmi eşti. Tu ! 

Tu îmi aduci din Cer eîntări 
Tu plîngi cu minc-n încercări, 
chiar cînd mă părăseşti, 

Tu-n taină mă păzeşti. 

Tu, totul Tu îmi eşti. Tu î 

Acolo unde nu e nor 
Tu porţi peceta cuielor, 
veşnic să-mi aminteşti 
ce tainic mă iubeşti 
Tu, totul Tu îmi eşti, Tu ! 



Tu, Tu ai cheia lui David 

? »rin care toate se deschid, 
n cea din urmă zi, 
deodată voi privi 
şi-n faţa mea vei fi Tu ! 



NU TĂIA DIN CRUCE 


Pe-o lespede rece, din greu răsuflînd, 
cu umbre ciudate pe chipul său blînd, 
stă frînt de-oboseală bătrînul creştin, 
dorind să mai guste un strop de alin. 

O clipă-i aleargă privirea-napoi, 
cu frunzele smulse din arborii goi. 

Şi vede prin ceaţă, pe drum de căruţi 
atîtea icoane din anii trecuţi... 

O viaţă de zbucium, de mari suferinţi, 
şi totuşi de multe şi dragi biruinţi. 

Dar crucea, o clipă lăsată acum, 
adesea prea grea îi păruse pe drum. 

O viaţă întreagă să porţi pe grumaz 
atîtea batjocuri şi-atîta necaz. 

Betanii puţine şi spini îndeajuns ... 

O clipă creştinul se simte pătruns. 

6 clipă în suflet străbat îndoieli... 
"Gîndeşte-te bine ... Dar dacă te-nşeli ?... 

Ce i viaţa ? Ce-i lumea ? Un larg labirint. 
Urechea te-nşală... şi ochii te mint... 

Să-nduri pentru lume cînd lumea nu vrea ? 
Vai, viaţa-i prea veche... şi crucea-i prea grea. 
Şi astfel, c-un umăr de cruce proptit, 
bătrînul se lasă de somn biruit. 



Şi iată, în somnul de trudă şi-amar, 
lumini şi imagini în minte-i răsar... 

El vede cum îngeri, pe-un vîrf de copac, 
îl cheamă pe nume şi semne îi fac. 

Creştinul tresare. Se uită mirat, 
şi-ndată porneşte sub cruce plecat. 

Pe drumul de munte el urcă din nou. 

Şi vîntu-i aduce din culmi un ecou ... 

Dar crucea apasă mai mult, tot mai mult. 

In piept dă năvală un negru tumult. 

"Prea grea mi-e povara acum la sfîrşit. 

Şi drumul prea-ngust e şi prea povîrnit. 
Zadarnic mă lupt, mă îndemn, mă grăbesc, 
căci Cerul mereu mai departe-1 zăresc." 

Se leagănă paşii. Avîntul e frînt. 

Bătrînul creştin e căzut la pămînt. 

"Mi-e peste putere. Aicea rămîn." 

Şi zace-n ţărînă sărmanul bătrîn. 

"Ehei, măi creştine, se-aude un glas, 
prea marc-i povara, prea mult ai de tras ... 

Ia barda aceasta şi taie din lemn ! 

Nu fi fără minte ! Din milă te-ndemn ... 
Aceasta-i o cruce ce nu poţi s-o duci, 
căci ea-i cea mai lungă şi grea dintre cruci!" 
Creştinul ascultă îndemnul străin. 

Apucă unealta ce scapă de chin. 

Loveşte în bîrnă c-un braţ de voinic. 

Din cruce retează un pic... înc-un pic. 



O pune pe umăr ... încearcă un pas. 
Loveşte cu barda în ce-a mai rămas. 

Din nou mai încearcă. Şi-apoi c-un fior, 
şopteşte: "Acuma mi-e mult mai uşor". 
Şi-ndată porneşte pe cale voios, 
cu crucea scurtată ... urmînd pe Hristos ... 
Pe drum se-ntîlneşte cu cete de fraţi 
şi-i lasă în urmă sub cruce plecaţi. 

Şi astfel, degrabă, zorind pe poteci, 
ajunge la poarta cetăţii de veci. 

Ce ziduri de iaspis, topaz şi iacinf! 

Ce porţi sclipitoare de alb mărgărint! 

Ce nori de stindarde ! Ce scări! Ce făclii 1 
Armate de îngeri cu lănci aurii! 

Dar, vai, de la el pîn-la porţi e un şanţ 
pe care nu-i punte, nici bîrnă, nici lanţ. 

Şi strigă bătrînul de taină pătruns. 

Dar nimeni nu-1 vede să-i dea un răspuns. 
Şi strigă bătrînul pierdut şi livid. 

Nu-i nimeni la poartă. Nu-i nimeni pe zid. 
Deodată din vale, cu ochi sclipitori, 
cu crucea pe umăr, vin fraţi şi surori. 

Ei vin cu nădejde. O vorbă nu spun, 
ci repede crucea ca punte şi-o pun 
Ei trec peste punte, pe poartă pătrund, 
iar crucea în urmă se pierde-n afund. 
Bătrînul ia crucea, cu-al dorului val, 
şi-ncearcă s-o pună şi el de pe mal. 

Dar crucea-i scurtată ... Au toate un rost... 



Ce bine-ar ajunge de-ar fi cum a fost! 
Creştinii trec şanţul şi intră pe porţi. 

Ce bine e crucea întreagă s-o porţi! 

Ce cîntec, ce chiot s-aude-n Eden ! 

Ce largi mulţumiri într-un dulce refren ! 

Ce zboruri de îngeri! Ce slăvi de lumini! 

Ce largi curcubee de aur şi crini! 

Creştinul de-afară, de jale răpus, 
cu greu peste şanţ lemnul crucii şi-a pus 
şi-ncearcă să treacă. Un pas... încă-un pas... 
O, cît e de-aproape al Domnului glas ! 

Un pas ... încă unul... Ah, pragu-i deschis ! 
Dar crucea deodată ... se duce-n abis... 

Şi cade bătrînul în golul temut ... 

Râsplata-i pierdută şi sceptru-i căzut! 

Dar iată ... ce taină ! El nu ştie cum ... 

pe lespedea rece, la margini de drum, 

acolo, c-un umăr de cruce proptit, 

creştinul acuma din somn s-a trezit. 

Dormise o clipă. Şi visul ciudat 

un somn si-o lumină din Ceruri i-a dat. 

» 

Bătrînul se scoală şi simte în piept 
o flacără nouă şi-un dor înţelept. 

Cu grabă pe umeri povara luînd, 
priveşte-nainte cu chipul său blînd 
şi crucea îi pare aripă spre zări! 

Ah, crucea-i întreagă şi fără scurtări !... 
Acum, el va spune oricui: către Rai 
"din crucea credinţei nimic să nu tai! 


Cu crucea întreagă, Isus, către noi, 
veni de la Tatăl cu sînge şuvoi. 

Şi-acum El, din lume, nc-aşteaptă la fel, 
cu crucea întreagă să mergem spre El...” 



RĂSPLATA 


Ajută pe-oricine îţi cere-ajutor 
şi nu judeca niciodată. 

Nu spune nu pot sau eu nu sînt dator, 
nici nu aştepta vreo răsplată. 

De vrei răsplătire aici pe pămînt, 
zadarnică-i truda şi fapta, 
îmbracă, hrăneşte pe omul flămînd, 
să nu ştie stînga de dreapta. 

Cînd toate aceste vei face-n ascuns 

şi nu pentru-o slavă deşartă, 

atunci vei primi mîngîiere de Sus 

si-aicea si-n viata cealaltă. 

» » » 

Copiii tăi nu vor cerşi pe la porţi 
şi masa-ţi va fi-mbelşugată. 

Chiar Domnul din Cer va-ngriji, ca să j 
să dărui oricui fără plată ! 

Vorbirea ta fi-va umplută de har 
şi toţi te-or cinsti cu-ascultare. 

Nici Cerul, nici viaţa n-avea-vor hotar, 
iar moartea va fi Sărbătoare ! 



MĂRŢIŞOR 


Oamenii, în luna mart, 
cînd e ghiocelu-n floare, 
unii altora-şi împart 

mărţişoare. 

Mărţişorul de-obicei 
e de aur sau de-argint 
sau din cioburi care mint, 
din metale cu polei. 

E din fier sau c din plumb 

dar nu-i scump, 

ci se ia cu cîţiva lei 
Tu-1 păstrezi căci el sclipeşte, 
însă micul tău simbol 
vezi că, lotuşi, rugineşte 
şi se dă treptat de gol 

Dar, cîndva, pe căi albastre, 
printre nori de borangic, 
drept deasupra casei voastre 
a venit un înger mic. 

Şi, lăsîndu-se din zbor, 
ce-a adus ? 



Un mărţişor... 
» » 

Ce minune, 
ce odor, 

pentru-o mamă şi-un tătic 
aplecaţi în rugăciune 
către Tatăl Creator, 

ce comoară! 
ce minune ! 

Nu-i de aur, nu-i de-argint, 

nici din cioburi care mint, 

si de-atuncea necurmat 
> 

mărţişorul minunat, 
cel adus din Canaan, 
nu stă-nchis, nu rugineşte, 
ci mereu, mereu tot creşte ... 
an de an, 
an de an 

si se cheamă Dorian ... 

» 

Dar acum să stăm un pic. 
Dorinele, 

Dorinele, 

cel adus de-un înger mic 
dintre stele, 
dacă eşti adus din Cer, 
dacă eşti cu mult mai scump 
decît aurul de-ofir, 
decît piatra de safir, 
decît un vagon de fier, 
decît un vagon de plumb, 



dacă eşti venit din Cer, 
din comorile divine, 
să vedem atunci şi noi 
un reflex de Cer în tine. 

Şi în ziua cea de-apoi 
să fim toţi, şi tu, şi noi, 
un mănunchi de mărţişoare, 
prins pe tainicul veşmînt 
sus, la pieptul cel divin 
care pentru noi s-a frînt! 
Slavă Lui în veci! Amin ! 



SĂ NE IUBIM 


Să ne iubim cu dragostea cea sfîntă 
cu focul viu ce Domnul l-a adus. 

Să nu uităm că am primit poruncă 
să ne iubim cum ne-a iubit Isus ! 

Ascultă, frăţiorul meu, 
nu uita să veghezi mereu ! 

N-a spus oare Domnul că-ntr-o zi 
dragostea celor mai mulţi se va răci? 

Să ne iubim cu-o dragoste fierbinte. 

Să vadă lumea-n noi pe Salvator, 
să spună toţi: "da, asta-i calea sfîntă, 
că nu mai ştiu iubire ca a lor". 

Ascultă, surioara mea, 
stai de veghe şi nu uita. 

Pe ale Lui picioare cadă iar 
al iubirii sfînt mărgăritar! 

Să ne iubim, că Domnu-i încă-n lume, 
flămînd şi gol, străin cu ochi amari, 
îl poţi găsi pe pat de suferinţă 
sau numărat din nou printre tîlhari. 



Ascultă, frăţiorul meu, 
nu uita să veghezi mereu. 

Pe cununa ce ţi-a pregătit, 
Domnu-a scris El însuşi: A iubit ! 



ÎNTR-UN CĂTUN 


N-ar fi loc în lumea-ntreagă, cum apostolul a spus, 
ca să scriu cu de-amăruntul , tot ce-a făptuit Isus. 

Şi de-atunci de-am scrie vrafuri şi volum după volum, 
Iată numai o lucrare : 

Undeva într-un cătun, 

într-o iarnă mai geroasă, către vremea de Crăciun, 

cu o Biblie în mînă, în locaşul sfînt din sat, 

predica zelos păstorul, cu duh blînd şi devotat, 

despre văduva sărmană, care printre cei avuţi, 

a adus şi ea la Templu cei din urmă doi bănuţi. 

"Fraţii mei, spunea păstorul, mulţi au dat arginţi şi zloţi. 

Văduva, ne spune Domnul, ea a dat mai mult ca toţi! 

Dacă dai, şi dai cu milă, unui om flămînd, stingher, 

un bănuţ din sărăcie e cît o comoară-n Cer. 

» 

Şi cînd rupi în două pîinea pentr-un frate credincios, 
tu să ştii că cel ce-ţi spune mulţumesc - e chiar Hristos." 
Astfel le-a vorbit păstorul şi-au răspuns cu toţi: Amin ! 
Dar mai din adînc răspunse un biet suflet de creştin. 

Şi pornind el către casă, se gîndea bătînd paşi iuţi, 
doar la văduva sărmană, care-a dat cei doi bănuţi... 
"Doamne, îşi zicea, strîngîndu-şi vechitura de cojoc, 
ea a dat ce-avea în pungă, eu nici pungă n-am deloc... 
Dar, ce-i drept, am sănătate, am picioare, grai... Ia staţi! 
Am să merg din casă-n casă şi-am să cer de la bogaţi. 



Ei au bani, eu am credinţă. Şi-astfel Domnul care-1 bun, 
va-ngriji ca şi săracii să se-mbrace de Crăciun !" 


Şi a doua zi se duse la băcanul cel fălos, 
ce-n biserică adesea se-nchina către Hristos. 

Cum către Crăciun se-ntîmplă, prăvălia era plină, 
între doi clienţi creştinul către negustor se-nclină. 

- Domnul să vă aibă-n pază ! Uite ce voiam să spun : 
Daţi şi pentru cei în lipsă o hăinuţă de Crăciun ! 

- Altă treabă n-ai fîrtate ? Am eu timp de dăruit ? 

- Da ! Iertaţi-mi îndrăzneala ! zise omul umilit. 

Şi ieşind îşi spusc-n sine : Timpu-i scump la negustori. 
Ia să-ncerc eu încă-o dată mîinc-n revărsat de zori." 

Şi, din zori, cînd prăvălia se vedea aproape goală, 
el intră, dădu bineţe şi cu vorba lui domoală, 
începu: - Acum desigur nu sînteţi grăbit ca ieri. 
Pentru cei sărmani vin iarăşi, ca să daţi... după puteri. 

- Ce sărmani ? strigă băcanul. Ia te rog să ieşi afară ! 
Cine n-are să se-mbrace să muncească, nu să ceară ! 


Omul iar s-a-ntors spre casă plin de gînduri: "Nu se 

poate 

să nu aibă el un mugur cît de mic de bunătate ! 

N-am văzut eu cum se roagă ?" îşi zicea zorind prin frig. 
"Dar aici, în prăvălie, gîndul lui e la cîştig. 

A!.. Ia stai! Să-ncerc mai bine să mă duc cînd stă la masă. 
între-ai săi, acel mic mugur e o floare luminoasă... 



Mă voi duce prin credinţă. Şi-astfel Domnul care-I bun 
va-ngriji ca şi săracii să se-mbrace de Crăciun î" 


Iar a doua zi cînd, veseli, toţi ai casei, la băcan, 
luau masa împreună, în belşug de bogătan, 
lăudînd cotletul straşnic şi al vinului miros, 
cine le răsare-n uşă cu cojocul zdrenţăros ? 

Biet creştinul plin de rîvnă. Negustorul, ca trăznit, 
s-a făcut la faţă negru. Dintr-odată a sărit 
şi-mbrîncindu-1 jos pe scară, repede, cu-n vreasc de foc 
- Na pomană ! Na pomană ! îl croi peste cojoc. 

Pe cînd omul, din zăpadă, îşi zicea, strîngînd din coate : 
"Doi bănuţi... eu cred c-ar face vînătăielc din spate...” 
Iar cînd obosi băcanul, omul se sculă de jos, 
şi frecîndu-se pe şale, zise : - Mulţumesc frumos ... 
Pentru mine-atît ajunge... Dar ... să nu vă supăraţi, 
spuneţi-mi acuma, totuşi... pentru cei sărmani ce daţi ? 

Cînd îl auzi, băcanul, a încremenit în ger. 

Parcă l-a străpuns deodată însuşi Dumnezeu din Cer. 
Prăbuşindu-se pe scară, zise : — Vai, sînt un smintit. 

Am lovit un sfînt, un înger, chiar pe Domnul L-am lovit. 
Frate, iartă-mi nebunia ! Vino-n casa mea acum, 
să-mi îndrepţi de azi-nainte paşii pe-al credinţei drum ! 

Şi dc nu a dat atîta cît a dăruit Zacheu, 

dar a dat cu voie bună cum I-c drag lui Dumnezeu. 



Iar a doua zi creştinul, ca un bun misionar, 
după alţi Zachei, prin viscol, alerga, zicîndu-şi 
"Ei au bani, eu am credinţă, şi-astfel Domnul, 
va-ngriji ca şi săracii să se-mbrace de Crăciun' 


: iar: 

care-i 



PRIMĂVARĂ, SOL CERESC. 


Primăvară, sol ceresc, 
albă carte 
de departe, 
cîte flori te-mpodobesc, 
toate alte flori vestesc 

fără moarte! 

Primăvară, chip de har, 
preoteasă 
şi crăiasă, 

tu în albul tău talar, 
în nuanţă de Sinear, 

eşti mireasă ! 

Şi purtînd veşmînt bogat, 
ramuri pline 
de albine, 
tu ne’nalţi cu gînd curat 
către Mirele-împărat 

care vine... 

Către văile de sus, 

unde doară 
dorul zboară, 



unde-n freamăt de nespus 
ne va fi în veci Isus 

primăvară! 

Unde totu-i numai flori, 
cărăruia, 
cetăţuia, 
numai soare fără nori, 
numai fraţi numai surori... 
Aleluia ! 



AS PRIVI... 
> 


Aş privi din zori în zori 
toate văile cu flori. 

Aş privi şi-aş strînge-n piept 
tot ce-i tainic şi-nţelept... 

Tot noianul zorilor, 
tot focul bujorilor, 
tot suspinul crinilor 
din umbTa grădinilor, 
tot seninul zărilor, 
tot argintul mărilor, 
toată slava stelelor 
ce dă farmec nopţilor 

Şi cînd vine-o iarnă grea, 
troienind cărarea mea, 
lîngă Domnul am şi-atunci 
tot ce-i mai frumos în lunci... 

(Doamne, cît sînt de voios 
Cînd văd nuntă în Hristos 
Şi-aş aduce mirilor 
tot parfumul văilor!...') 



Dar cînd Domnul va veni 
şi în ochi mă va privi, 
nu voi mai vedea atunci 
nici cărări, nici văi, nici lunci... 

Nici noianul zorilor, 
nici focul bujorilor, 
nici suspinul crinilor 
din umbra grădinilor, 
nici seninul zărilor, 
nici argintul mărilor 
şi nici stelele de sus. 
Numai faţa lui Isus ! 



VAI, FRAŢILOR... 


Vai, fraţilor, a dat pălămida-n grîu! 

Unde-i holda ne-ntinată 

spicul sclipitor ? 

Unde e ostirea-naltă 
» 

ce purta povara-nvoaltă, 
hrană tuturor ? 

Cine-a strecurat neghină 
noaptea printre noi ? 

Numai răni, numai rugină, 
numai cioburi de lumină 
frînte în noroi! 

Vai, fraţilor, a dat pălămida-n grîu! 

Mii de spini îşi ţin soborul. 

Plînge roua-n zori. 

A trecut Ispititorul 
şi noi n-am păzit ogorul, 
n-am fost veghetori. 

Domnul peste lan se uită 
c-un adînc suspin. 

O, ca mîine va fi nuntă ! 



însă pîn-atunci ne-nfruntă 
duhul lui Cain. 

Vai, fraţilor, a dat pălămida-n grîu 

Azi e vremea de zăbavă. 

Nu ştim cît va fi! 

Cu neghină şi cu pleavă, 
cum vom fi luaţi cu slavă 
în măreaţa zi ? 

Noi sîntem plătiţi cu sînge. 

Toţi sîntem în Har. 

Dar ce mulţi, ce mulţi vom plînge, 
cînd oştiri cereşti vor strînge 
grîul în grînar! 



SĂ DĂM MULŢUMIRE. 


Să dăm mulţumire, 
în rugă uniţi, 
de anii tăi, frate, 
cu-ai noştri-mpleliţi! 
Şi mîine de-asemeni 
să fim ca un roi, 
nici noi fără tine, 
nici tu fără noi. 

Uniţi în credinţă 
să mergem la fel, 
pe singura cale, 
spre singurul ţel. 

Să fim totdeauna 
un singur şuvoi, 
nici noi fără tine, 
nici tu fără noi. 

Pe Mările Roşii 

a’ lumii aceşti 

să ducem mesajul 

iubirii Cereşti. 

» 

S-ajungem la ţintă 
întregul convoi. 



Nici noi fără tine, 
nici tu fără noi! 

Şi-atunci cînd Păstorul 
striga-va din Cer, 
să nu fie nimeni 
de turmă stingher. 

Să nu plîngă nimeni 
privind înapoi ... 

Nici noi fără tine, 
nici tu fără noi! 

Ci sus, unde aştrii 
în cîntec s-aştern, 
să stăm sub menora’ 
din Templul etern, 
în cîntec de harpe, 
de flaut, de-oboi ... 

Şi noi lîngă tine, 

Şi tu lîngă noi! 



HAIDEŢI, FRAŢI! 

» ’ > 


"Haideţi, fraţi! striga odată 

de pe ziduri Neemia - 

să-mplinim lucrarea sfîntă 

cu ciocanul si mistria ! 

> 

Pentru toţi cei dragi ai voştri, 

haideţi sus pe schela-naltâ, 

cu povara într-o mînă 

si cu sulita-n cealaltă ! 

» » 

Haideţi fraţi, căci vremea zboară 
N-ascultaţi a lumii vrajă. 

Ziua să lucrăm pe ziduri, 
noaptea să veghem de strajă ! 
Căci acei ce stau deoparte 
cînd e vremea trudei sfinte, 
n-or avea nici drept, nici parte, 
nici aducere aminte. 

Azi lucrarea e întinsă 
si zidirea nu-i uşoară. 

> t 

Totuşi, nimeni să nu iasă 
din Ierusalim afară! 

Puneţi piatră lîngă piatră. 

Să răsune-n inimi struna ! 

Iar cînd trîmbiţa vă cheamă, 
toţi în luptă să fiţi una !" 



"Haideţi fraţi!" să spunem astăzi 
mai voioşi ca Neemia ! 

Căci acum zidim cetatea 
ce străbate veşnicia ! 

Iar cînd zidul va fi gata 
însuşi Meşterul din zare 
îl va duce sus în slavă, 
preschimbat în nor de soare ! 



NOI AVEM... 


Noi avem acolo-n Cer un Tată 
care ţine-n larguri bolta înstelată. 

Noi avem un Creator puternic, 
la a Lui poruncă toate calea-şi ţin. 

Soare, lună, stele, marea-n valuri grele, 
munţi înalţi şi norii falnici îi dau slavă. 
Tot ce-n zări cuvîntă, zi şi noapte cîntă : 
"Aleluia Celui Sfînt! Amin !" 

Noi avem acolo-n Cer un frate, 

Cel născut din Tatăl, din eternitate. 

Noi avem un Miel jertfit pe cruce, 

Miel de izbăvire din eternul chin. 

Mii de inimi smulse, din păcate-ascunse, 
sus în Cer şi jos în lume îi dau slavă, 
în vibrări de strună, Ceru-ntreg răsună. 
"Aleluia lui Isus ! Amin !" 

Noi avem aci cu nbi în viată 

* 

pe Mîntuitorul care ne învaţă. 

Noi avem jîe însuşi Duhul Slavei, 
ce ne dă lumină, sprijin şi alin. 



Înălţînd spre astre gîndurile noastre, 
în cîntare şi în rugă îi dăm slavă. 
Preamărim pe Tatăl, adorăm pe Fiul 
şi trăim prin Duhul Sfînt! Amin ! 



BUN RĂMAS ! 


Erau străini. Pescari trudiţi, 
cu faţa suptă ca smochina. 

Şi-ar fi rămas tot risipiţi 
ca nişte maci printre căpiţi, 
de nu i-ar fi cules Lumina ! 

Erau străini. Şi-ar fi rămas 
îndepărtaţi pe totdeauna. 

Dar cînd acel ciudat Rabin 
schimbă la Cana apa-n vin, 
ei au simţit că toţi sunt una ! 

De-atunci prin cîte au trecut! 

Cum mai puteau străini să fie ? 

Asa a vrut Isus cel bun 
> 

ca-ntr-un sublim trecut comun 
să-i lege-n snop pe veşnicie ! 

Şi-n adevăr, de-atîta har 
ce-1 revărsa mereu Preaînaltul, 
simţeau pescarii-n piept un jar, 
simţeau că-i leagă un fierar 
c-un lanţ de slavă unul de-altul. 



Căci ei priveau cum zi de zi 
Isus lucra mai grele semne. 
Vedeau cei orbi, vorbeau cei muţi, 
ieşeau din oameni belzebuţi, 
neaşteptînd să-i mai îndemne. 

Pe ape L-au văzut umblînd, 
cum n-au văzut nicicînd străbunii. 
Şi, unii-ntr-alţii-nghemuiţi, 
au stat şi L-au privit uimiţi 
cînd El dădea porunci furtunii. 

N-a întîlnit în drum vreun mort 
fără să-i lase gol sicriul. 

Lc-a dat cu drag tot ce-au cerut, 
şi pîini şi peşte cît au vrut, 
şi-a prefăcut în Rai pustiul. 

Pe-un munte-nalt s-a arătat 
sclipind măreţ, ca veşnic Rege. 
Şi-atîtea taine din Cuvînt 
n-a mai fost nimeni pe pămînt 
la fel ca El să le dezlege! 

Apoi, spre cruce a pornit 
să-şi scape turma Lui pribeagă. 
Uimiţi, ei L-au văzut plecînd 
între ostaşi, ca miel plăpînd, 

Ei, ce crease lumea-ntreagă ! 



Ei au fugit plini de fior. 

Dar casa-n care-au stat deoparte 
s-a zguduit asupra lor 
cînd tainicul învăţător 
ieşi din trupul cel de moarte. 

Şi-a treia zi intră de-a drept 
prin zidul casei:Pace vouă ! 

De patru mii de ani v-aştept. 
Priviţi-Mi rana cea din piept 
priviţi-Mi mîinile-amîndouă". 

Pe ţărm îl întîlniră iar 
El îşi pusese blînd tunica 
pe pîinea caldă din ştergar. 

Iar peştii sfîrîiau pe jar. 

— Copii, aţi prins ceva ? - Nimica. 

Şi cînd spre Cer, din micul grup, 
urcă uşor ca un răsuflet, 
ei toţi erau ca roiu-n stup, 
un singur gînd, un singur trup, 
un singur dor, un singur suflet! 

Şi-astfel, uniţi şi-nfioraţi, 
în acel ceas de duioşie 
nu mai erau străini, ci fraţi 
cu mii de lanţuri ferecaţi 
de Dumnezeu, pe veşnicie ! 



Iubiţii mei, voi fraţi creştini, 
fraţi de-ncercări si de Betanii, 
şi noi am fost cîndva străini 
şi-am fi rămas ca nişte spini 
purtaţi de vînt şi de pierzanii. 

Am fi rămas ca pleava-n zbor 
cînd se învolbură din ciururi, 
ca reci baloane de săpun, 
căci fără un trecut comun 
şi noi am fi străini de-a pururi. 

Dar El, Isus, pe toii ne-a smuls 
sărind pe stîncile genunii. 

A alergat cu drag şi-a plîns, 
la pieptul Său străpuns ne-a strîns 
şi ne-a legat în snop cu funii! 

Da, ne-a legat, prin Duhul Sfînt, 
cu-atîta har, mai sus de Lege, 
cu-atîtea bucurii şi-avînt, 
că nu e nimeni pe pămînt 
să poată să ne mai deslege! 

Şi-acum ... ne despărţim. E-un pas 
e-o clipă ... care ne desparte. 



Dar noi suntem un singur glas, 
un singur duh, un singur vas, 
şi-aici, şi dincolo dc moarte. 

O, rămîneţi cu bine dar, 
cît firul vremii se va toarce ! 

Da, rămîneţi cu ochii sus, 
căci voi ştiţi bine că Isus 
cum a zburat aşa Se-ntoarce. 

O, rămîneţi cu bine-acum, 

surori şi fraţi, păstor şi turmă ! 

Oriunde-om fi, în orice-ungher, 

noi ştim că ni s-a dat din Cer 
» 

o viată care nu se curmă. 

» 

Vă zicem : Pace ! Bun rămas ! 

Dar nu cum orice om ar spune, 
în bucurii şi în impas, 
pe-aceste bănci, în orice ceas 
vom fi cu voi la rugăciune... 

Şi se vor spune poezii... 

Şi, poate, răscolind cenuşa, 
cînd poezia va-nceta, 
veţi spune : — Asta o spunea ... 
ştii cine ? - N-am uitat... Păpuşa . 

Rămîneţi, dar, cu bine fraţi, 
în mărturia înţeleaptă! 



Căci nu pe ţărm galileean, 

ci sus, pe veşnicul liman 

Isus cu pîini cereşti ne-aşteaptă î 

Şi cînd spre nuntă vor zbura 
toţi cei chemaţi din zarea-albastră, 
ureînd la rîndul cetei lor, 
noi vom pleca de-aci în zbor, 
căci voi, voi sînteţi ceata noastră ! 

Iar dac-am lăcrimat puţin ... 

O, nu mai spuneţi nimănuia ... 
Aşa-i cînd sufletul e plin ... 

Mărire Tatălui Divin 
şi lui Mesia ! Aleluia ! 



NAŞTEREA LUI ISUS 


Isus se naşte ! Si lumina 
* * 

pătrunde-n sufletele noastre 
Şi steaua tainei străluceşte 
deasupra celorlalte astre. 

Cu magii azi ne închinăm, 
şi noi, cu sufletul mergînd, 
o bucurie fără seamăn 
simţim în inimă şi-n gînd ! 

Azi patimile se răpun 
de-o putere preaînaltă! 

Azi omul, luminîndu-şi gîndul, 
spre Cer cu inima tresaltă ! 
Nădejdile se nasc în suflet. 
Credinţa tainic reînvie, 
căci harul sfînt acum coboară 
în viaţa stearpă şi pustie. 

Si orice suflet care simte 
» 

că-n el răsare-o viaţă nouă, 
e ca un crin ce în petale 
adună stropi curaţi de rouă ! 

Şi orice inimă ce poartă 
oglinda Cerului în ea, 



pentru ISUS născut în iesle, 
azi, luminează ca o stea ! 

Se nimiceşte tot păcatul 
sub raza sfintă a iubirii ... 

Azi, se deschide pentru suflet, 
spre Cer, un drum al mîntuirii! 
Cu haina albă a virtuţii 
tot omul poate să sc-mbrace, 
căci Sfintei Naştere aduce 
în inimi linişte şi pace ! 



UNDE-I ? 


- Unde-i Pruncul cel din iesle, 

care-aduce zorii ? 
Unde-i Pruncul ? întrebară 

pe la porţi păstorii. 

- Unde-i Pruncul nou născut, 

vrednic de omagii ? 
Unde-i Pruncul-Dumnezeu 
întrebară magii. 

- Unde-i Pruncul cel prezis 

în profeţi şi Lege ? 
a-ntrebat apoi Irod, 

fiorosul rege. 

- Unde-i Pruncul care vrea 

să ne schimbe paşii 
Unde-i Pruncul cel Prea Sfînt ? 

au strigat ostaşii. 

Iar acum, din nou, un glas 

spintecă văzduhul. 

- Unde-i Pruncul ? ne întreabă 

stelele şi Duhul. 



o ce har să poţi răspunde 

zărilor senine... 


_ Pruncul Sfînt e-n pieptul meu, 
e născut în mine! 



PE-UN PĂTUL... 


colind 


Pe-un pătul de fîn şi floare, 
tare greu 

s-a născut Copilul Soare, 
tare greu. 

Dar în casa ta, vecine, 
n-ai o mînă de sulfine, 
să se nască şi la tine 

Dumnezeu ? 

Ia auzi ce vînt subţire, 

subţirel 

> 

bate rău printre cămile, 
subţirel ... 

Iar tu, om cu minte-naltă, 
stai cu inimă de piatră. 

N-ai tu oare-un colţ de vatră 
pentru El ? 

Plînge Pruncul ca o mierlă, 
plîns nespus, 
că în iesle nimeni pernă 
nu i-a pus. 

Iar tu-n casa ta frumoasă 
te-ai culcat şi nici nu-ţi pasă. 



Nu vrei tu să-L iei în casă 
pe Isus ? 

Sus în Cer cu dor de frate, 
sus în Cer, 

El ţi-a pregătit palate, 
sus în Cer. 

Iar tu, inimă amară, 
cum de-L poţi lăsa afară, 
ca de dor şi frig să moară, 
pui stingher ? 

Peste valea cea de plîngeri, 
auzi tu ? 

Auzi corul cel de îngeri, 
auzi tu ? 

Omule cu uşă strimtă, 
oare nu te înspăimîntâ 
că tot Cerul stă şi cîntă 
şi tu nu ? 

Iată, vin păstorii-n grabă 
pe pămînt, 

şi de Prunc pe toţi ne-ntreabă 
pe pămînt. 

Hai vecine la ferestre, 
haide să le dai de veste 
că-i aici la tine-n iesle 

Pruncul Sfînt! 



STEAUA VIE 


în acea slăvită noapte, 
se uita mirată luna. 

— Ia uitaţi-vă, surate, 

cum se poate ? 
murmura mereu străbuna. 

O steluţă pe sub nori! 

Ce fiori! 

O steluţă fără nume 
şi fără orbită-n lume ! 
Zboară-ncet şi se opreşte, 
omeneşte, 

parc-ar vrea un om să-ndrume. 

— Cum ? Să zboare şi să stea ? 
a răspuns atunci o stea. 

— Cum ? O stea fără orbită ? 
a spus alta mai uimită. 

— Da. Căci nu e nici planetă, 

nici cometă, 

nici vreun pui din căi lactee, 
nici vreun colţ de meteor. 

- Atunci ce e ? 

— E un dor !... 
a şoptit o rază-n zbor. 

E un înger, e un duh 



care trece prin văzduh 
către Pruncul Salvator. 

Şi-a privit întregul Cer 
cum steluţa, sol suprem, 
s-a oprit ca o făclie 
peste satul Betleem. 

Şi-a zburat apoi făclia 
dispărînd în Dumnezeu ! 



CE DRUM! 


Ce drum sub zări de peruzele ! 
Ce vis de ne-nţeles pribeag! 

Să mergi cu ochii către stele, 
privind cum una dintre ele 
ţi-arată calea spre Cel Drag !... 

Să simţi că zbori printre planele 
deasupra văilor pustii, 
deasupra lumilor deşerte 
spre îngereştile concerte, 
spre veşnicele simfonii! 

Să vezi o stea sub bolţi senine 
venită din nemărginiri 
ca să te cheme chiar pe tine 
din lumea asta de suspine 
în ţara veşnicei iubiri! 

Şi-apoi să te-nfiori deodată, 

privind c-un simţămînt suprem 

cum steaua s-a oprit şi, iată, 

acum lumina ei ti-arată 
» 

un Prunc divin în Betleem ! 



SPRE BETLEEM 


- Pe drum de noapte, prin cîmpii, 
spre ce liman te duci, fecioară ? 

- Spre Betleem, purtînd povară. 
Spre Betleem, 

spre Betleem, 

purtînd un Salvator suprem. 

- Spre ce ţinut de slavă nins 
zburaţi, voi îngeri, printre stele ? 

- Spre Betleem, 
în zile grele. 

Spre Betleem, 
spre Betleem, 

să ducem un mesaj suprem. 

- Spre ce minune, voi păstori, 
porniţi prin beznă, fără frică ? 

- Spre Betleem, 
spre ieslea mică, 
spre Betleem, 
spre Betleem, 

spre veşnicul Păstor suprem. 



- Spre ce oraş zoriţi, voi magi, 
c-un dor ce inima vă umple ? 

- Spre Betleem, 
cu daruri scumpe, 
spre Betleem, 
spre Betleem, 

spre slava unui Mag suprem. 

- Veniţi şi voi, prieteni dragi, 
veniţi cu noi pe calea strimtă, 
spre Betleem, 

spre ieslea sfintă, 
spre Betleem, 
spre Betleem, 

spre Pruncul Salvator suprem ! 



DAR TU? 


- Noi, îngerii din plai dumnezeiesc, 

pe Pruncul Siînt cu drag L-am proclamat. 
I-am dat mărire într-un cor ceresc. 

Dar tu, prietene, tu ce l-ai dat ? 

- Noi, bieţi păstori, ne-am dus la Betleem, 
la Pruncul împărat peste-mpăraţi, 

ca martori ai mesajului suprem. 

Dar voi acum ce mărturie daţi ? 

- Noi, magii, cum străvechii martori spun, 
am fost conduşi de-o stea pîn-la Isus. 

Noi Lui I-am dat tot ce aveam mai bun. 
Dar tu, prietene, ce I-ai adus ? 

- Veghind în noapte, cu, grăjdar bătrîn, 
ca jertfă pentru Pruncul Preaiubit, 

eu mamei i-am dat locul meu pe fin. 

Dar tu, prietene, tu ce-ai jertfit ? 

- Iar eu am fost o stea care-am adus 
pe cei dintîi străini spre Sfîntul Miel, 
spre Prinţul Veşniciei, spre Isus. 

Dar tu pe cine ai adus la El ? 



O, CE PRUNC CIUDAT! 


O, ce Prunc, ce Prunc ciudat 
s-a născut în Canaan, 
într-un staul, pe-un suman ! 
Unii spun că-i un sărman. 

Alţii spun că-i împărat. 

Unii spun că-i un viclean. 

Alţii spun că-i minunat! 

O, ce Prunc, ce Prunc de soare 
S-a născut în Betleem, 
între vite care gem ! 

Unii văd în EI blestem. 

Alţii văd în El salvare. 

Unii văd un trist poem. 

Alţii văd un Rai în floare. 

O, ce Prunc în două chipuri. 
Unii-L scad şi alţii-L cresc. 
Unii rîd şi mulţi suspină. 

Unii spun că-i prea de lină. 
Alţii spun că-i prea ceresc. 
Unii spun : prea grea doctrină. 
Eu ... spun numai: îl iubesc... 



ZBOR ALB 


Zbor alb... aripi dc argint... 
vestitori ce-n veci nu mint 
din Cer s-au arătat 
peste Pruncul împărat... 

Ei toţi strigau : Osana ! 

Lui Dumnezeu mărire! 

Ei toţi cîntau : Osana ! 
în lume înfrăţire! 

Din Cer veneau în stoluri, 
trccînd prin norii grei. 

Iar păstorii-n cîmp priveau la ei... 

Zbor alb... aripi de nea ... 
îngeri buni în lumea rea, 
zîmbeau ca flori dc-april 
peste-o iesle şi-un copil. 

Ei toţi strigau : Osana ! 

Lui Dumnezeu mărire! 

Ei toţi cîntau : Osana ! 
în lume înfrăţire! 



Din Cer veneau în stoluri, 
trecînd printre norii grei. 

Iar Copilul Sfînt privea la ei. 

Zbor alb ... oştiri din Rai... 
spre cetatea lui Isai, 
cu slavă au adus 
vestea unui Prunc de sus. 

Ei toţi strigau : Osana ! 

Lui Dumnezeu mărire! 

Ei toţi cîntau : Osana ! 
în lume înfrăţire! 

Au revărsat în inimi 
un glorios mister. 

Şi-apoi iar s-au înălţat la Cer 



PENTRU PRUNCUL ISUS 


Oştiri cereşti coborau dintre stele 
» » 

sclipind măreţ în lumina de sus. 

Dar pentru cine veneau ei din Slavă ? 
Pentru Isus. 

Pentru pruncul Isus. 

înfioraţi se porniră păstorii 
spre Betleem, după cum Ii s-a spus. 

De dragul cui ? Pentru cine anume ? 
Pentru Isus. 

Pentru pruncul Isus. 

Din Orient, după steaua de taină, 
veniră magi cu un sacru impuls. 

Dar pentru cine atîtea strădanii ? 
Pentru Isus. 

Pentru pruncul Isus. 

Doi sfinţi profeţi, un bătrîn şi-o bătrînă, 
mînaţi de Duhul, la Templu s-au dus. 
Dar pentru ce, dragii mei, pentru cine ? 
Pentru Isus. 

Pentru pruncul Isus... 



Şi-acum vă-ntreb : Pe pămîntul de astăzi, 
în răsărit şi-n întregul apus, 
de ce cîntăm ? pentru ce ? pentru cine ? 
Pentru Isus. 

Pentru pruncul Isus! 

Dar ce alean ne înalţă-n colinde ? 
Copilul Sffnt ce comori ne-a adus ? 

El ne-a dat Harul şi viaţa eternă ! 

Cîntaţi, popoare, 

pentru pruncul Isus! 



DE LA IESLE... 


De la iesle pîn-la cruce ... 
cît amar, cît suflet frînt! 

Ce alean, ce milă dulce 
Te-a putut din Cer aduce 
pe pămînt ? 

De la staul la Golgota ... 
numai zbucium şi colind. 

Trist privea spre cruce bolta. 
Munţii grei porneau revolta 
clocotind ! 

De pe fin şi pîn-la cuie 
numai răni şi vînălăi, 
ce cuvinte pot să spuie 
cum plîngeai pe-o cărăruie 
pentru-ai Tăi ? 

Din Egipt în Ghetsimani... 
numai plîns şi privegheri... 

Crunt pîndeau în drum duşmanii, 
pînă n-au mai fost Betanii 
nicăieri. 



De la iesle pin-la mine ... 
cîte lacrimi, rîţi martiri! 
Unde voi găsi suspine. 
Doamne, să-ţi aduc depline 
mulţumiri ? 



DE-AI MAI FI, ISUSE... 


De-ai mai fi, Isuse, prunc în Betleem, 
raze-avînd pe frunte, ca un diadem, 
o, cum ne-am mai strînge din larguri, 
la iesle cu drag să veghem, 
de-ai mai fi, Isuse, prunc în Betleem... 

De-aş avea palate cum în basme sînt, 
unde-n diamante soarele-i răsfrînt, 
rubine de foc şi topaze, 
pe toate uitării le-aş da 
şi-aş veni, Isuse, lîngă ieslea Ta ! 

De-ai mai fi, Isuse, pruncul voievod, 

de-aş fi eu Cezarul, de-aş fi eu Irod, 

aş pune sub tălpile tale 

cunună şi scump diadem, 

de-ai mai fi, Isuse, prunc în Betleem ! 



HRISTOS A ÎNVIAT 


O zi cu soare în Iudeea. Ierusalimu-i frămîntat. 
Se-ncrucişează şoapte-n stradă : Isus din morţi a înviat! 
S-a turburat cetatea sfîntă. Şi omul prost şi înţeleptul 
v fc duc la Golgota-n grădină, mai pe furiş şi mai de-a 

dreptul. 

Şi parcă-i vezi în două taberi pe toţi la groapa lui Hristos. 
Pe unii căutînd spre ceruri, pe alţii cu privirea-n jos. 

Acei ce-i vezi cîntînd "Osana", cu ochii ridicaţi în sus 
sînt cei ce ieri plîngeau amarnic, sînt ucenicii lui Isus. 

Sînt cei pe care răstignirea i-a depărtat de cel mai drag, 
sînt cei ce-au stat închişi trei zile şi lacrime-au vărsat 

şirag. 

Iar ceilalţi, plini de turburare, plecaţi cu frunţile în jos, 
sînt Sanhedrinul, fariseii, răstignitorii lui Hristos. 

Sînt cărturarii, tribunalul, conducătorii,-ntr-un cuvînt. 

Sînt cei ce ieri urcat-au dealul lovind cu biciul trupul slînt. 
Sînt cei ce nu I-au dat nici apă, Lui, Celui ce-a creat 

izvoare: 

sînt cei ce I-au săpat o groapă şi-au pus pe ea o piatră 

mare. 



Priviţi cum stau judecătorii în faţa gropii părăsite, 
cu fruntea plină de broboane, cu gîndurile răvăşite. 
Priviţi că nu mai stau grămadă, s-au speriat vechii stăpîni 
şi-ajuns-au mulţi din ei să creadă în Cel ce le-a scăpat 

din mîini. 

Şi mulţi din cei ce-au zis că Cerul era pustiu de cele sfinte 
s-au prăbuşit cînd adevărul ieşi afară din morminte. 

Ba au căzut chiar şi străjerii, s-au prăbuşit uimiţi romanii 
Căci nu pot nimici -învierea, nici forţa armelor, nici banii. 


A-nviat Viaţa lumii - cine-i poate sta în cale, 
sus în Ceruri serafimii cîntă-ntruna osanale. 

Prin cetate ucenicii s-au aprins de bucurie, 
îndrăznesc în plină voce a vesti credinţa vie. 

Nu-s ascunşi, nu mai li-e frică, nici de oameni, nici de 

moarte, 

şi din contra, ţin să ducă noua veste mai departe. 

Ce nu-i gata Magdalena ca să-ndure în viaţă ! 

Cum să tacă, să nu spună cînd ea L-a văzut în faţă ! 

Cine i-ar opri pe Petru, pe Ioan sau chiar pe Toma ? 
L-au văzut! E viu ! Zadarnic vine ordin de la Roma ! 
Peste cruci şi peste-arene, peste orice duh de frică, 
peste orişice primejdii învierea se ridică. 



Iată,-i vezi, cu mic cu mare, mame cu copii în braţă, 
merg cîntînd în faţa morţii, merg cu zîmbetul pe faţă. 
Moartea nu mai e o beznă, nu-i o peşteră grozavă, 
ci de astăzi mai degrabă, e o uşă către slavă ! 

A-nviat Isus ! Întîiul care-a frînt puterea lumii! 

Vestea a pornit îndată către marginile lumii! 

A-nviat şi nu mai moare, a-nviat pe totdeauna ! 

Ei e-al nostru Paste veşnic, Soarele ce-a-nfrînt furtuna 

/■vnviat si dă viată tuturor ce vin la Dînsul, 
să se roage cu căinţă pînă-i podideşte plînsul. 

Tuturor ce-şi plîng păcatul şi cer viaţă, mîngîiere, 
pentru toţi El are dreptul să împartă graţiere. 

Tuturor ce se vor naşte încă în credinţa vie, 
le dă drept la acel "Paşte", cînd toţi morţii-or să învie. 
N-a văzut vreodată lumea, nici străjerii, nici ludeea, 
nici n-a pomenit pămîntul o-nviere ca aceea ! 

Şi acum tu ştii iertarea ce-a adus-o blîndul Miel, 
pune-ţi astăzi întrebarea : tu ai înviat cu El ? 

Eşti tu plin de bucurie, printre fraţii-nvăţăcei ? 

Sau în ceata ce descinde din străvechii farisei ? 

Ţi-ai făcut tu datoria de creştin în timpul vieţii, 

Creste viata ta-n lumină, cum cresc zorii dimineţii ? 
Eşti tu plin de bucurie că tu nu mai mori în veci ? 

Şi măreşti prin fapte bune slava-n carc-ai să petreci ? 



Uită-te puţin în urmă : cîte roade ai adus ? 

Spune, eşti tu-n sffnta turmă, eşti tu frate cu Isus ? 
Stăruieşti tu nopţi de-a rîndul, ca şi fraţii Lui, creştine, 
Te-ai luptat tu ca şi gîndul să-l trăieşti curat în tine ? 

Oare zici tu ca şi Petru, dacă încercarea vine: 

"Nici chiar moartea nu mă poate. Doamne, despărţi de 

Tine!" 

"Eu rămîne-voi cu Tine", strigau cei din prima turmă, 
şi-n furtuni şi în prigoane şi la moarte pîn-la urmă ! 

Ai rămas tu lîngă Domnul, ai tu inima curată ? 
Ascultat-ai tu îndemnul ca un copilaş de tată ? 

Şi acasă şi la lucru şi prin locuri depărtate, 
tu trăieşti ca ucenicii ? Te fereşti să n-ai păcate ? 

Dacă stai cu zel de veghe, dacă nu te prinde somnul, 
atunci ştii că eşti un frate şi c-ai înviat cu Domnul! 
Atunci cîntâ învierea, ca să-ţi mîngîie şi plînsul, 
că-n curînd veni-va iară şi te va lua la Dînsul. 

Dar dacă mai duci o viaţă de-ntuneric şi păcat, 

Isus este mort în tine, faptele-ţi L-au îngropat, 
în zadar îi porţi Cuvîntul şi L-ai crede că Ţi-e frate, 
căci I-ai sigilat mormîntul peste lespezi de păcate. 

Ce folos că toţi creştinii L-ar slăvi ca înviat, 
dacă-n inimă tot zace pus în giulgiu şi-ngropat ? 

Tu eşti trist, n-ai bucurie de-nvierea lui Hristos, 
iar pe nori cînd o să vie, tu rămîi, creştine, jos. 



Cere lui Isus să-ţi şteargă orice vină ce o porţi 
inima cu drag să spună : A-nviat Isus din morţi! 

îmbrăcaţi cu Duhul Slavei, încălziţi de a Lui rază, 

f ie fraţii din prima turmă îi vedeai că-naintează. 
nsă, vai, răstignitorii ce-au pus mîna pe Isus 
încercară să oprească vestea harului de sus. 

Au crezut că pot să-nchidă orice drum spre înviere, 
dar Hristos, Paştele noastre, n-a-nviat fără putere! 
N-a-nviat să-i vadă faţa numai cei din Sfînta Ţară, 
ci toţi cîţi vor fi în viaţă pînă El veni-va iară. 

Domnul nostru, Domnul Păcii, în credinţă nu se schimbă. 
El vorbeşte cu oricine, căci cunoaşte orice limbă. 

Şi pe-acei ce-I cred puterea în iubirea Lui frăţească, 
i-a-nvăţat pe fiecare limba Lui să l-o vorbească. 

Şi oricine vor fi dînşii şi-n oricîtă depărtare. 

Duhul Sflnt li-e astăzi uşă de-a vorbi cu El oricare. 

Limbi cereşti şi limbi străine date-s celor care cer, 
prin antena cea eternă pot vorbi cu El în Cer. 

Şi pentru că sînt atîţia ca şi-n vechile decenii, 
care nu cred că în viaţă s-a dat darul de vedenii, 
la acei ce azi îl cheamă, orşiunde -n orice ţară, 
ca şi-n seara învierii în mijlocul lor coboară. 



STRIGĂT 


A înviat Isus ! 

A biruit deplin ! 

A fost primit la Tatăl Său ca prinţ divin! 
A înviat Isus ! 

Zăvorul vechi l-a frînt! 

A-ntemeiat supremul vieţii legămînt! 

Mai larg decît aleargă valul plin de dor, 
mai larg au coborît oştiri în dulce cor, 
slăvind, în freamătul drapelelor, 
pe gloriosul Miel învingător ! 

A înviat Isus ! 

A-nvins în luptă grea ! 

A biruit pămînt şi Iad prin jertfa Sa ! 

A înviat Isus, 
trecînd străvechiul zid ! 

Priviţi în slavă 
leul casei lui David ! 

Cu nori de steaguri ca din sînul zoriior, 
cu nori de flori şi ramuri vine-al Său popor, 
slăvind... 



A înviat Isus 

şi-atîta har ne-a dat 

că toţi acei ce l-au primit au înviat! 

A înviat Isus 
şi viu în veci va fi ! 

Azi pentru noi e sărbătoare-n orice zi 

Un glas va răsuna pe nevăzutul nor, 
un glas ne va chema şi vom porni în zbor 
slăvind... 



DACĂ PORŢI... 


Dacă porţi în pieptul tău un sfînt izvor, 
dacă simţi un suflet nou, nepieritor, 
dacă toate cele vechi de mult s-au dus, 
atunci să ştii 
că-n pieptul tău 
e Isus! 

Dacă viaţa ta e-un crin, un colţ de Rai, 
dacă-n tine totu-i sfînt, şi gînd şi grai, 
dac-aştepţi în orice zi un glas de sus, 
atunci să ştii 
că-n pieptul tău 
e Isus! 

Dacă eşti mereu în duh cu Domnul tău, 
dacă glasul Lui te-alină de-orice rău, 
dacă simţi că alţi doi ochi asemeni nu-s, 
atunci să ştii 
că-n pieptul tău 
e Isus! 



ÎN NOAPTEA DE-NVIERE 


în noaptea de-nviere, 
prin văi, 
prin sat, 

cînd clopotele bat, 
uniţi în priveghere 
cu cei care n-au mîngîiere, 
cîntaţi 

"Hristos a înviat /" 

în noaptea de-nviere, 
cînd iar 
deodat’ 
lumină s-a dat, 
de-aţi şti ce flori stinghere 
şi cîtă lumină se cere ! 

cîntaţi 

"Hristos a înviat /" 

în noaptea de-nviere, 
prin văi, 
prin sat, 

prin vînt legănat, 
purtînd o scînteiere, 
ca semn că lumina nu piere. 



cîntaţi 

"Hristos a înviat F 

Iar după înviere 

cu dor 
curat, 

de crin nepătat, 
o rază în unghere 
să fiţi ca un semn de putere, 
că-n voi 

"Hristos a înviatF 



TOT MAI MULT 


Tot mai mult răsună-n lume 
un măreţ şi tainic nume, 
care poate să ne-ndrume 
sus, mereu mai sus ! 

Tot mai departe se duce-n zbor 
un nume dulce şi salvator, 
nume de Rege şi bun Păstor, 
numele sfint, Isus! 

Noi eram sortiţi la moarte 
vinovaţi de vechi păcate. 

Dar Isus le-a luat pe toate! 

Slavă lui Isus ! 

Tot mai mult sub cer răsună 
vestea-naltă, vestea bună 
că Isus dă azi cunună 
cum demult ne-a spus ! 

Tot mai departe, cu-aripi de jar, 
zboară cuvîntul cel plin de har, 
şi cine crede primeşte-n dar 
Duhul cel de sus! 



Cine crede şi se-ncrede 
clipa morţii n-o mai vede 
ce e Duh spre Duh purcede. 
Slavă lui Isus ! 



BIRUINŢA 


Isus a înviat din morţi, biruitor, 
din însăşi viaţa Lui dînd viaţă tuturor! 
Şi-acum în rînd cu noi, ca frate şi-mpărat, 
trăieşte, trăieşte, e viu cu-adevărat! 

Cu mii de flori, cu frunze noi în crîng 
vin primăveri ce iarna iar înfrîng. 

Şi toate spun că Cel Crucificat, 
trăieşte, trăieşte, e viu cu-adevărat! 

Isus a înviat cu trup de slavă plin, 
aşa cum vom trăi şi noi prin har divin. 

De două mii de ani în luptă ne-ncetatat, 
trăieşte, trăieşte, e viu cu-adevărat! 

Dar dacă-i drept câ-nvie frunza iar 
şi florile cînd din pămînt răsar, 
cu-atît mai mult Acel ce le-a creat 
trăieşte, trăieşte, e viu cu-adevărat! 

Isus a înviat, puternic şi slăvit. 

Şi sutele de fraţi cu Domnul au vorbit. 
Apoi, în patru zări pornind, ei au strigat: 
trăieşte, trăieşte, e viu cu adevărat! 



Eu n-am văzut cum a-nviat Isus, 
nici mîna-n răni ca Toma nu I-am pus. 
Dar simt mereu că-n viaţa ce mi-a dat 
trăieşte, trăieşte, e viu cu-adevărat! 



LA CINCIZECIME 


E zi de sftntă Cincizecime. 

E ziua Ta, o Sfinte Duh ! 
Coboară iar din înălţime 
cu snopi de flăcări în văzduh. 
Trimite, Tată, iarăşi norul, 
revarsă sfîntul Tău şuvoi 
şi vino prin Mîngîietorul! 
Cobori la noi! 

Te strigă iar atîtea glasuri, 
copii cu sufletul devot. 

Ni-i dor de-acele sfinte ceasuri 
cînd ne vorbeai de pe chivot. 
Ni-i dor de ploaia revărsării, 
de semne-n cer şi stîlpi de fum. 
O, nu lăsa s-o dăm uitării! 

Cobori şi-acum! 

Cu cît mai mulţi în largul zării 
Te chemăm azi şi Te dorim 
ca-n ziua binecuvîntării, 
atuncea, în Ierusalim! 
într-o căsuţă ne-nsemnată 
a fost pe lume-ntîi să vii. 



Atunci erau o mică ceată, 
azi mii de mii! 


Abia se săvîrşise-n lume, 
din îndurarea Celui Sfînt, 
cea mai puternică minune: 
supremul vieţii legămînt. 

Isus, iubind dumnezeieşte, 
se dăruieşte umilit: 

El, Mare Preot, ce jertfeşte. 
Ei, Miel jertfit. 

Abia pornise vestea mare 

c-a înviat din morţi Isus, 

iar stropii jertfei salvatoare 

se mai vedeau acolo sus ... 

Stătea o cruce-n deal pustie 

şi gol mormîntul, cum e scris, 

si drumul către veşnicie 
» * 

era deschis. 

Dar nu era putere-n lume, 

izvorul tainic de minuni. 

De-aceea stăruiau anume 

apostolii în rugăciuni. 

Deodată-n blînda dimineaţă 

• 

se-aude-un vuiet din tării 
din bolta cerului măreaţă 
din vijelii. 



Un tunet bubuie din slavă, 

pereţii parcă se desprind. 

De zguduirea lor grozavă 

fiori de spaimă te cuprind. 

Se-aud rostogoliri şi frîngeri. 

Şi-n glas de tainice rostiri, 

se-arată ceru-ntreg de îngeri 

si de oştiri. 

> > 

Vin scăpărări de foc în fugă, 
lumini din slava lui Isus. 

Cu braţele întinse-n rugă, 
apostolii privesc în sus. 

Un val de foc ca rupt din soare 
din înălţimi s-a revărsat. 

Şi-o flacără spre fiecare 
s-a îndreptat. 

O ! cine ar putea să spună 

ce dragoste-i va fi cuprins, 

de cînd purtau acea cunună 

ce pe vecie s-a aprins ? 

Ce freamăt dulce si fierbinte ? 

» 

Ce gînduri ce te nalţâ-n zbor ? 
Nici psalmii nu aveau cuvinte 
cu mai mult dor. 



Din pieptul lor şi de pe buze 

pornise glasul vieţii noi: 

cînd mîngîios ca din cobuze, 

cînd ca o trîmbită-n război. 

> 

Din piatra inimii pustie, 
în Cerul marii bucurii, 
ţîşnise rîul de-apă vie 
spre veşnicii. 

De-atunci cu undele-i bogate 
El a pornit spre văi adînci, 
cînd revărsat prin şesuri late, 
cînd stăvilit prin muchi de stînci, 
turnînd torente de iubire, 
şi-acel suspin în rugăciuni, 
dînd tuturor descoperire 
şi dînd minuni 

O, rîu de viaţă, de putere 
Tu, dar trimis de blîndul Miel, 
Tu celor orbi le dai vedere 
ca să poată privi spre Cer; 
prin Tine surzii-aud Cuvîntul 
şi glas voios dai celui mut. 

Iar cei ologi întreg pămîntul 
l-au străbătut. 



Tu risipeşti din lume somnul 

ce tine sufletul ascuns. 

» 

Prin Tine noi vorbim cu Domnul 
şi tot prin Tine-avem răspuns. 

Tu ne dai vise şi vedenii, 
ne dai cîntări şi ne vorbeşti 
în limbi apuse de milenii 
sau îngereşti. 

Tu aperi de-a ispitei şoapte. 

Tu uşurezi atîtea cruci. 

> 

Tu faci să cînte-n miez de noapte 

f ie cei cu gleznele-n butuci, 
n clipe dragi de adorare 
înalţi pe mulţi de la pămînt 
şi-nveţi pe credincioşi să zboare 
spre Cerul sfînt. 

Iar astăzi Tu ne dai de veste 
prin porţi străjerii veghetori 
că multă vreme nu mai este 
pîn-la-ntîlnirea cea din nori 
Ca Noe-n vremile vechimii, 
ce îndemna spre Dumnezeu, 

Tu chemi, din ziua Cincizecimii, 
Tu chemi mereu. 



Curînd se va opri izvorul. 

Biserica se va-nălţa. 

Iar Duhul Sfînt, Mîngîietorul, 
va fi luat şi El cu ea. 

O, cîţi în lume vor rămîne 
cu inimile în văpăi, 
strigînd : "Nu ne lăsa Stăpîne, 
sîntem ai Tăi! 

Ce-i drept, nu Te-am urmat niciunde, 
că-i greu cu valu-acestei vieţi!" 

Şi Domnul, vai, le va răspunde: 

"Nu vă cunosc cine sînteţi!" 
De-aceea-n ceasul cel din urmă, 
noi Te rugăm, ca nişte prunci: 
coboară peste-a noastră turmă, 
o, Duh din Ceruri, 
ca atunci. 

Cum păsările călătoare 
învaţă puii lor să zboare 
spre-a-i duce-n stolul călător, 
coboară, Duhule de viaţă, 
şi dă-ne aripi şi ne învaţă 
ca toţi, în ziua cea măreaţă, 
să fim în zbor ! 
să fim în zbor ! 



ALFA 


Cînd Adam, 
în clipa cea deplină, 
ochii de ţărînă şi-a deschis, 
a văzut 
un Om ... 
într-o grădină... 

L-a văzut pe Alfa în lumină, 
pe Isus 

în scînteieri de vis. 

Şi era grădina ca o carte ... 

Pomul cel de viată... 

» 

pomul cel de moarte ... 

Trandafiri de sînge ... 
crini de rugăciuni. 

Iar cînd umbre-albastre se lăsară 
peste taina ultimului ram, 
înălţîndu-se în liniştea de seară. 
Prinţul Sfint se despărţi de-Adam. 

Dar... 

urcînd în zarea albăstruie, 

Alfa, 

chipul dragostei dintîi. 



aştepta ca primul om să-i spuie 
un cuvînt ... 
doar un cuvînt ... 

Rămîi 


Au trecut pe urmă ani de-nfrîngeri. 

Şi-ntr-o zi, la Mamre, sub stejari rotaţi, 
Avraam văzu pe Alfa între îngeri. 

"Domnul meu, e greu prin soare să străbaţi. 
Tălpile în pietre ai să Ţi le sîngeri." 

Şi 

uitînd Avraam povara bătrîneţii, 
a pornit cu robii şi-a ales un june. 

Iar cînd isprăviră de prînzit drumeţii, 
spre bătrîn se-ntoarse Prinţul Vieţii: 

"Sara, pîn-la anul, va avea un prunc F 

Şi Isus dădu să plece spre Sodoma, 
murmurînd :"Voi arde tot ce-i putred, tot!" 
Vîntul prin fineţe răscolea aroma ... 

Iar Avraam, bătrînul, se gîndea la Lot ... 

— Doamne, nici o faptă ochiul Tău n-o pierde 
Sîngele din uliţi trebuie să-l răzbuni. 

Dar să arzi şi vreascul şi copacul verde ? ... 
Poate sunt acolo zece oameni buni... 

— Iată, fu răspunsul, îngerii vor trece. 



De vor fi buni zece, Eu mă voi abate, 

Voi cruţa cetatea pentru-aceştia zece! 
Şi-a simţit Avraam în piept o plinătate, 
a simţit c-avea un frate Dumnezeu. 

Dar Isus, mergînd către cetate, 
paşii-ncetinindu-Şi ... 
aştepta mereu... 

O, ce mult dorea El, nu lumeşti bucate, 
nu slujiri, nici fumul unei dulci tămîi. 

Ci El, Prinţul Slavei ,"Dumnezeu şi frate ", 
pentru-atîtea daruri binecuvântate, 
aştepta o şoaptă, 
un cuvînt... 

Rămfi... 

Prin Iaboc trecuse Lea şi Raheia. 

Iacov, copleşit de frica lui Edom, 
se ruga în taină. Şi în ceasu-acela, 
i-apăru sub ramuri de Iămîi... un Om ... 
I-apăru un înger cu cereşti veşminte. 
Şi-L cuprinse Iacov ca pe-un vis din Rai. 
"Nu Te las, Stăpîne, pînă cînd nu-mi dai 
binecuvîntarea Cerurilor sfinte!" 

Stelele pe boltă lunecau în vale, 
urmărind pe Alfa în strîmtoare prins ... 
Iar cînd astrul zilei sîngera-n zăbale, 
Prinţul cel de Taină se lăsă învins, 
aşezînd pe Iacov mîini sacerdotale... 



Şi-a plecat Isus încet, cum apăruse, 
aşteptînd ca Iacov, de sub albi lămîi, 
după ce primise darul care-1 vruse, 
să-L oprească şi pe Cel ce i-L dăduse, 
cu un semn, cu-o şoaptă, c-un cuvînt... 
Rămîi... 

Şi trecură iarăşi anii peste lume 
pîn-să crească holda şi să dea în pîrg. 

Iar cîndva 

trei oameni se urcau cu sîrg 
însoţind pe Alfa undeva, pe-o culme. 

Şi deodată... Doamne, peste muchii crunte, 
nouri de lumină au venit de sus, 
ca un miez de soare pe smerita frunte, 
pe veşmîntul alb al blîndului Isus. 

Se părea că Raiul iarăşi se aşterne, 
cu oştiri de îngeri... într-un sfînt colind. 
Moise şi Ilie, lîngă El venind, 
ascultau cuvîntul dragostei eterne. 

Şi-atunci Simon Petru, om de căpătîi, 
s-a-nălţat deodată în sclipirea dalbă 
şi-a rostit cuvîntul... 

(El l-a spusîntîi!...) 

"O, Rămîi, Ieşua, bine-i să rămîi !... 

Şi-am să fac aicea trei colibi degrabă !" 


Spre Emaus, iată, trei bărbaţi mergeau, 
cu suspine-amare, cu vorbiri ciudate. 

"Ce-s aceste vorbe între voi schimbate ?" 
i-a-ntrebat. Dar cine-i, vai!, ei nu ştiau ! 

"Tu eşti singur oare în Ierusalim 

ce nu ştii necazul zilelor acestea ?" 

» 

Şi mergînd alături, îi dădură vestea 
despre-acel Isus, Melek ha Iehudim. 

"Noi trăgeam nădejde, domnule, că El, 

prooroc înalt în fapte şi cuvinte, 

va aduce iarăşi slava-n Israel." 

» 

Şi-a-nceput străinul: "Oameni grei la minte, 
inimi de zăbavă, neam întîrziat, 
fără Jertfa scrisă-n sulurile sfinte, 
v-ar fi dat Salvare Unsul aşteptat ? 

N-aţi citit Geneza ? Pe Moria, oare, 
n-a venit să moară un berbec ascuns ? 
în Exod, ce-nseamnă Mielul cel străpuns 
şi-n Levitic Jertfa înlocuitoare ? 

Ce-i în cartea Numeri stînca cea lovită ? 

Şi acel prooroc din Deuteronom ? 

Nu plîngea în David Dumnezeul-Om 

si-n Isaia oaia mută si smerită ? 

» » 

Dar voi toţi aceia ce i-aţi fost cununa 
n-aţi simţit puterea din Cuvîntul viu, 



cînd Rabinul vostru biruia furtuna ? 
cînd ieşea în giulgiu Lazăr din sicriu ? 

Voi toţi, ucenicii Omului durerii, 
voi ce L-aţi lăsat să fie prins şi dus, 
voi care-aţi privit mărirea lui Isus, 
cum de vă-ndoiţi de gloria-nvierii ?" 

Ascultau cei doi mustrarea cea tăioasă 
ce turna un foc în inima lor rece. 

Dar trecuse vremea, vai!, erau acasă 
şi ",străinur parcă se grăbea să plece. 

Şi atunci din nou dorita primăvară 
şi-a rostit cuvîntul dragostei dintîi. 

"O, rămîi cu noi căci vremea e spre seară. 
Ziua e trecută. Vin’ la noi... 

Rămîi!"... 

A trecut apoi peste Chedron o ceată. 
Unsprezece Iacovi se luptau acum ! 

Cum să-ntorci privirea şi să pleci la drum ? 
Cum să laşi atîta dragoste curată ? 

Pentru cea din urmă binecuvîntare, 
mîinile străpunse Alfa şi le-a-ntins 
Şi deodată... uite... parcă S-a desprins... 
Da. Se-nalţă. Urcă, dar plîngînd... în zare. 



Căci privind de sus pe cei legaţi de Sine 
cu eternul semn din mîini şi din călcîi, 

El citea-n toţi ochii aceleaşi dulci suspine 
"O, rămîi, Rabuni, Ieşua ... 

Rămîi!... 

Răsunaţi în nouri, trîmbiţe de-aramă ! 
Vino, Mire tainic, din cereşti poteci! 
Şapte continente zi de zi Te cheamă ! 
Vino, Prinţ al Slavei, 

Dragoste de veci! 



CUVINTE 
PENTRU ZACHEU 




OMUL 


Omul, 

bulgăr şi fior. 

Omul, uşă şi zăvor. 

Omul, piatră şi izvor. 

Totu-i mare. 

Totu-i mic. 

Izvorăşte nesfirşitul 
prin nimic. 

Soarele în căi lactee 
e-o scînteie. 

Iar un fir de praf sub ghete 
e un cosmos cu planete. 

Totu-i mic 

si totu-i mare. 

* 

Omul e măsurătoare. 

Sus în cer, o stea : 
minune. 

Pulberea şi ea : minune. 
Dar mai tainică minune 
decît Legea din genune. 



decît astrul şi atomul, 
iată Omul! 

Stelele, oricum ar fi, 
stelele nu pot iubi. 

Iar atomul are legi, 
n-are-un dor să i-1 culegi. 

Singur omul pe pămînt 
se întreabă: Cine sînt ? 

Omul, 

flacără şi sînge. 

Rîd atomii, 
cerul plînge. 

Apoi drumul şi-l desfac: 
Omul cer 
şi omul drac. 



CARTEA VIEŢII 


Biblia, care înseamnă viaţă, 
de păcat să te desparţi te-nvaţâ, 
iar păcatul, care-nseamnă moarte, 
pe cel rău de Biblie-Î desparte. 

Biblia e ţarina fertilă, 
ce rodeşte mîngîieri şi milă, 
pentru doborîţii de-ntristare, 
bucurie şi înviorare ... 

Biblia e nou îndemn la luptă 

pentru cel căzut, cu lancea ruptă. 

Ea zvîntează lacrima pe geană 

si alină fiecare rană. 

» 

Biblia e semnul la răscruce 
ce arată calea care duce 
către ţara unde călătorul 
pleacă să-şi găsească salvatorul. 

Biblia si ieri si azi si mîine, 

» » » ' 

pentru cei flămînzi înseamnă pîine. 
Celor arşi de sete în pustie, 
ea-i răcoritoarea apă vie... 



Biblia e dragostea paternă, 
căpătîi celui ce n-are pernă. 
Vindecare ia din ea bolnavul 
şi eliberare află sclavul. 

Biblia-i scrisoarea aşteptată, 
fericire ea dă fără plată. 

Biblia este eterna carte. 

Ea oferă viată fără moarte. 

* 

Celui ce i-a deslegat misterul, 
strălucind îi revelează cerul. 

Frate, ai şi inimă şi minte: 

cartea ti-iese astăzi înainte... 

* 

Cît as vrea să te-ncălzească dorul, 
să-i descoperi şi tu autorul! 

El e cel ce-a plămădit din tină 
chipul tău de vis şi de lumină, 

El ţi-a dat ureche să auză, 
tot ce-ţi spune cartea-călăuză... 

Dar puterea de a o-nţelege, 
şi-ntre da şi nu de a alege 
o primesc doar cei în cari coboară 
Duh din Cer, să-i nască-a doua oară 



Tată, ce dai ploaie şi căldură, 
şi la sfinţi şi celor ce Te-njură, 
milei Tale saltă-i stăvilarul 
şi revarsă peste lume harul. 

Să sfîşiem văluri şi peceţii 

ce-au ţinut închisă Cartea vieţii 

si-mbrăcati de Tine-n albă haină 
» > 

să intrăm cîntînd în marea taină... 



DE CE-AI VENIT ? 


Azi ai intrat întîia oară-n adunare... 
Te ai aşezat pe-o bancă şi priveşti, 
în tot ce vezi sînt semne de-ntrebare. 
Te simţi strein şi parcă te sfieşti. 


De ce ai venit ? Ce te-a adus anume ? 

Ce gtnd fugar te-a abătut din drum ? 
îl cauţi tu pe Dumnezeu prin lume ? 

Sau El te caută pe tine-acum ?... 

De ce-ai venit ? Din curiozitate ? 

Vrei să te uiţi o clipă... şi să pleci ? 

Sau e o taină ... o durere, poate... 

O, Cerul are pentru toţi poteci! 

Tu ai văzut palate triumfale, 
cupole cu lumini de curcubeu. 

Le-ai contemplat. Dar ai simţit că-s goale, 
că nu era acolo Dumnezeu. 

Aici... nu vezi nici aur, nici rubine, 
ci... numai nişte oameni cu ochi blînzi, 
oameni flămînzi, dar nu flămînzi de pline, 
flămînzi de Cer, de Dumnezeu flămînzi. 



Aceasta-i adunarea. O fîntînă 
cu apă din Eden ... Nimic în plus. 

E un bărbat cu-o Biblie în mînă 
rostind mereu acest cuvînt Isus. 

"Veniţi prieteni, nunta vă aşteaptă, 

bucatele-s gustoase şi de leac. 

Veniţi, căci nu se cere nici o plată ! 

Si cine vine va trăi în veac !" 

> 

Dar, ce ciudat... de pe cărări străine, 
pe cînd bărbatul cheamă către Rai, 
s-a furişat o umbră lîngă tine. 

Ea n-are chip, nici trup, nici ochi, nici grai. 

E-o umbră doar: E Asmodeu, vrăjmaşul, 
ce-ţi spune-n şoaptă : "Dumneata aici ? 

Ori vrei cumva să-ţi rătăceşti făgaşul 
prin basme născocite de bunici ? 

Vrei să te-ntuneci ? Vrei să-ţi ieşi din minte 
Şi Rai şi Iad şi îngeri şi păcat 
nu sînt decît zadarnice cuvinte, 
din care nu-i nimic adevărat! 

O, nu mai este-acum ce-a fost odată î 
Nu mai suntem umili şi ignoranţi. 
Trăieşte-ţi viaţa cît îţi este dată 
şi soarbe-ţi cupa ta ca toţi ceilalţi!" 



Dar.. la amvon... deodată... ce minune !.. 
Cum ? E chiar El, divinul răstignit ? 

E Duhul Său ce te-a pătruns şi-ţi spune : 
"O, vin’ la Mine, suflet ostenit! 

Ia jugul Meu, căci jugul Meu alină. 

E-un jug ce-aduce pace tuturor. 

Iar toti acei care nu vor să vină 
> 

rămîn datori pentru păcatul lor!" 

"Pentru păcat ?" Şi Asmodeu tresare 
şi-ţi şuieră ca vîntu-nvîlvorat: 

"Nu-1 asculta ! Păcatul e-o afirmare. 

Doar omul slab se teme de păcat!" 

Dar, vai... tu simţi în pieptul tău deodată 
ceva ca un fior nemaiştiut. 

Şi parcă împrejurul tău se-arată 
ostaşi ciudaţi, cu suliţă şi scut. 

Nu-i vezi. Dar simţi în piept o cercetare. 
Eşti străbătut de-un ochi ne-nduplecat. 
Şi-n faţa ta o cruce-acum răsare, 
pe care tu vei fi crucificat... 

Pe crucea ta e-nfiptâ o tăbliţă 
pe care legea,-ntr-un vîrtej de fum, 
a scris cu ne-ndurata ei peniţă 
tot ce-ai făcut şi tot ce eşti acum. 



Nu vezi nimic. Numai în Duh sînt toate. 

Dar simţi că-i scris :"Om lacom de arginţi. 
Nepăsător cu cei flămînzi din gloate 
şi fără milă faţă de părinţi. 

Dispreţuind mustrările divine, 
ai apucat tot mai greşite căi! 

Te-ai avîntat să dai cu pumnu-n Mine 
şi ţi-ai zdrobit tu singur pumnii tăi. 

N-ai vrut să ştii că nu eşti decît vierme 
şi că puteam demult să te strivesc. 

Ai azvîrlit ţărînă şi blesteme 
în Dumnezeu, în Tatăl tău ceresc!" 

"Destul!" gemi tu ca-n vis. "Destul! Opreşte 
O, cît te simţi acum de vinovat 
în faţa legii ce te zugrăveşte ! 

Şi-un glas rosti verdictul ce s-a dat. 

"Eşti osîndit la cea mai grea pedeapsă. 

Vei fi acum chiar ţintuit pe lemn." 
Dreptatea-şi trage spada de pe coapsă. 
Centurionul face-acum un semn. 

Eşti parcă prins şi azvîrlit pe cruce. 

Apar călăi de foc în duhul tău. 

"O, atîrnaţi-mi trupul la răscruce, 

Ca toti să afle cît am fost de rău !" 

* 



Tu simţi ţepuşul cuielor în palmă. 

Şi, brusc, ciocanele se-nalţă... Dar... 
Se-aude-un glas şi totul se destramă ... 
călăii se ridică şi dispar ... 

Din nou acum e-o pace de fîntînă ... 
E-o adunare... O, nimic în plus. 

E un bărbat cu-o Biblie în mînă. 
Ascultă dar ce-ţi spune-acum Isus. 

"Ţi-a fost întreaga stare-nfăţişată, 
cum ţie însuţi te-ai făcut călău. 

Ţi-am arătat pedeapsa meritată. 

Dar am răbdat-o Eu în locul tău... 

Şi-acum, ce altă faptă ţi se cere 
decît să vii cu drag la pieptul Meu ? 

Să crezi. Şi-apoi să plîngem în tăcere. 
Să crezi. Şi să te naşti din Dumnezeu." 

"Da, cred !" spui tu cu inima deplină 
"O, vino dar !" te-ndeamnă blînd Isus. 
Şi totu-i nou... Şi s-a făcut lumină ! 

Iar Asmodeu a dispărut! S-a dus ! 

Azi ai intrat întîia dată-n adunare. 

O, dar de cînd, de cînd eşti aşteptat! 
Acum e paradis, e sărbătoare, 

O nouă stea pe cer s-a arătat! 



O, CUM ALEARGĂ UN PĂRINTE 


O. cum aleargă un părinte 
cînd inima de-ai săi se leagă ! 
Mereu pe drum, mereu-naintc, 
mereu cu-atîtea griji în minte ... 
O, cum aleargă un părinte 
pentru copii o viaţă-ntreagă ! 

O, cum se zbate să-i îndrume, 

cu toată grija, cu tot dorul î 

Ca un cîrmaci pe-o mare-n spume 

o, cum se zbate să-i îndrume 

ca să le iacă-un rost în lume 

si să le-nalte viitorul! 

!> » 

Sub fir cu plumb şi sub mistrie, 
el pune piatră peste piatră. 
Lărgindu-şi vechea temelie 
sub fir cu plumb si sub mistrie, 
e! vrea ca toţi cei dragi să-i fie 
alături, vatră lîngă vatră. 

Cu cît mai mult în lupte grele, 
Acel ce he-a creat fiinţa, 
zidind pe cosmicile schele 
ameţitoare bolţi de stele. 



cu cît mai sus, mai sus de ele, 
ne-a pus în slavă locuinţa ! 


în Fiul Său, cu stropi de sînge, 
El a răbdat pe lemn furtuna. 

Şi cînd acasă ne va strînge, 
cînd moartea însăşi o va frînge, 
oriunde haru-Şi va răsfrînge, 
vom fi cu El întotdeauna. 



A BĂTUT LA UŞA TA... 


A bătut la uşa ta 
cineva ... 

Si n-a răspuns nimenea, 
fn tăcerea negrei nopţi, 
stă un om şi plînge ... 

Faţa Lui e numai răni, 
pieptul numai sînge. 

- Cine eşti, străin pribeag ? 
Cine eşti ? 

De-a cui jale pribegeşti ? 
Pentru cine te-au brăzdat 
bice fără număr ? 

Ce povară Ţi-a lăsat 
rana de pe umăr ? 

— Eu sînt robul ce slujesc 
tuturor ... 

Un om al durerilor ... 

Nimeni plată nu mi-a dat... 

Numai spini şi ură. 

Numai roşii trandafiri 
* 

pieptul Mi-L umplură. 



Eu sînt Pîinea ce S-a frînt 
lumii-ntregi. 

Şi sînt vinul noii legi! 

N-am venit să-ţi plîng în drum 
răni usturătoare... 

Plîng pe cei ce pierd acum 
ultima chemare. 

A bătut la uşa ta 
cineva... 

Şi n-a deschis nimenea. 

Dar deschide, nu mai sta ! 
Poate niciodată 
mîna Lui la uşa ta 
n-are să mai bată. 



CÎT AI TRĂIT... 


Cît ai trăit, ai strîns şi-ai strîns, 

cum strînge de pe crengi furtuna. 

Şi-acum te uiţi cu suflet plîns 

că toate cîte ti le-ai strîns 
» 

te lasă una cîte una. 

Ai vrut în lumea de nevoi 
să-ţi faci un Rai. Ce cutezanţă ! 
Şi-acum dai totul înapoi 
şi pleci din Rai cu pumnii goi. 

Iar unde pleci, tu n-ai speranţă. 

Ai vrut, aici, pe-acest pămînl, 

să-ţi saturi inima flămîndă. 

Dar toate,-aici, se duc pe vînt. 

Iar mai încolo de mormînt 

tu nu ti-ai strîns decît osîndă. 

> 

Ai vrut să fii înconjurat 
de tot ce mîr.gîie privirea. 

Dar, vai, cu cît ai adunat, 
cu cît de lume te-ai legat, 
cu-atît mai grea e despărţirea. 



Priveşte dar ce ţi-a rămas 
şi singur judecă-ţi fiinţa. 

Isus te cheamă, fă un pas, 
şi-apucă-n ultimul tău ceas, 
comoara cea de preţ: căinţa ! 



DAC-O VREA DUMNEZEU! 


Un sătean, într-o vreme, 
prins de-al banilor dor, 
se porni de cu noapte 
cu doi boi ia obor. 

Şi plecînd, zise: - Leano, 
vezi de vaci, dă ia porc, 
că eu vînd iute boii 
şi Ia prînz mă şi-ntorc. 

Ea în poartâ-i răspunse, 
închizînd cu-un resteu : 
-Zi şi tu, măi bărbate, 
dac-o vrea Dumnezeu! 

- Ei! Vorbişi să nu taci. 
Greu să prinzi un temei. 
Ce să vrea Dumnezeu ? 
Că doar boii-s ai mei! 

- Sunt ai tăi, ai dreptate, 
şi să-i vinzi n-o fi greu. 
Dar tu zi, măi bărbate, 
dac-o vrea Dumnezeu! 



— Hai! Destul! Am plecat. 
Şi, luînd un cocean, 
ţanţoş omul porni: 

— Hai, Lunei, Hai, Duman ! 

Iar la tîrg cînd văzu 
că se strîng muşterii, 
hai să ţină la preţ. 

— Cum îi dai ? — Zece mii! 


Zece mii ? Eşti nătîng ? 
ti vorbiră pe şleau. 

Dar i-a zis unul gras : 

- Zece mii ? Zece-ti dau, 

dar aşteaptă, că-ntîi 
vreau să cumpăr nutreţ. 

Şi ţăranul ţinu 
şi mai tare la preţ. 

Se făcu de amiazi! 

Toţi plecară curînd. 
Muşteriul cel gras 
să mai vie nici gînd. 

Şi abia în amurg 
i-a şoptit un coţcar : 

- Boii-s buni, dar bolnavi... 
Vrei pe ei un miar ? 



I-a vîndut speriat. 

Iar prin tîrg, dup-un ceas, 
îl zări pe coţcar 
cu clientul cel gras, 

povestind la un han 
între alţi negustori: 

- L-am prostit pe ţăran, 
de-1 trecură sudori! 

"Zece mii! Zece-ţi dau !" 
îl legarăm la cap. 

Şi i-am dat pe doi boi 
un miar, ca pe-un ţap. 

Bietul om, auzind, 
îi săriră scîntei. 

— Hoţii î Tîlharii! M-au prădat 
Puneţi mîna pe ei! 

Se făcu tărăboi. 

îl loviră abraş. 

După toate, plătea 

si-un "cinstit adălmas..." 

» * 

Se trezi către zori 
într-un şanţ cu nămol, 
fără boi, fără bani 
şi bătut ca un ţol... 



Şi gemînd de dureri 
se porni către sat. 

Cîte-un cîine lătra 
la vreun gard depărtat ... 

Iar cînd zorii urcau 
prima zare de foc, 

Leana-n somn auzi 
la fereastră : Boc ! Boc! 

Ea, din pat: - Cine e ? 

El, de-afară, cu greu : 

— Eu, bărbatu-tău, Leano, 
dac-o vrea Dumnezeu!... 



ÎNTOARCE-TE LA DOMNUL 


Cînd ajungi să-ţi fii tu însuţi o povară, 
cînd dureri de neînţeles te-apasă greu 
cînd pe crengi sunt numai flori de primâvată, 
iar în tine frunze moarte cad mereu, 

cînd spre tainicul miraj ce se destramă 
rătăceşti ca un pescar de amăgiri, 
n-auzi tu un glas de frate ce te cheamă, 
n-auzi tu suspinul veşnicei iubiri ? 

întoarce-te la Domnul!... 

asa cum eşti, 

» » ' 

cu zdrenţe-n suflet şi poveri ... 

întoarce-te la Domnul ... 

un cuget nou 

si-o altă inimă să-i ceri. 

întoarce-te la Domnul, 

la pieptul Lui 

să înţelegi cît te-a iubit. 

Pe rănile eterne 
vei plînge fericit, 
întoarce-te la Domnul, 
copil regăsit. 



Ca-ntr-un joc, legîndu-ţi ochii cu năframa, 
Tu alergi să prinzi minciuna unui vis, 
dar opreşte-te, prietene, ia seama ! 

Paşii tăi se-ndreaptă-n goană spre abis ! 

în zadar pîndeşti năluca fericirii, 
în zadar apuci cu pumnii amîndoi, 
vei plăti din nou tribut dezamăgirii, 
obosit, cu ochii plînşi, cu pumnii goi! 



LUTIERUL 


Ciocănea lutierul în pădure. 

Se oprea la fiecare trunchi 
şi lovea cu o muchie de secure. 

Ciocănea lutierul în molizi, 
ascultînd cu chipul încordat. 

Şi nimeni, nimeni n-a-ntrebat: 

— Pe cine cauţi prin prăpăstii sure ? 
Pe cine cauţi, omule ciudat ? 

Ciocănea lutierul în tulpini de brazi 
înalţi, mîndri şi grei. 

Şi el urca, urca printre ei, 
însîngerînd pe cremerişuri dure, 
căutînd, 

căutînd dumnezei 
înlănţuiţi sub cetinile-obscure. 

Şi deodată, 

o tulpină strîmbă şi-aplecată 
a tresărit sub fier 
şi-a întrebat: 

- Pe cine cauţi, omule ciudat ? 

Şi cu ce gînd ? Bun ? Sau rău ? 



— Pe tine... pe tine te caut... 
Şi sunt fratele tău. 

Lasă cetina ta verde să piară 
si dă-tni inima, 
inima ta, 
să fac din ea 
o vioară... 



PE UN DEAL DEPĂRTAT... 


Pe un deal depărtat, 

un crin alb sîngerat 

suspina între spini plin de dor. 

însă El nimănui 

nu-i spunea taina Lui 

că El viata-Si dădea tuturor. 

> » 

Ştii tu oare, prietene drag, 
că Isus, crinul frînt între spini, 
a murit pe-acest deal depărtat, 
ca şi tu să fii crin între crini ? 

Pe un deal ca de Iad, 
sub o cruce de brad, 
o măicuţă veghea lăcrimînd. 

Dar Isus, Fiul ei, 
între inimi de lei, 
se ruga şi plîngea pentru ei... 

Ştii tu oare, prieten drag, 
că Isus, cînd pe-un lemn se ruga, 
cînd murea pe-acel deal depărtai, 
s-a gîndit şi la inima ta ... 



Pc un nor, ca pe-un gînd, 

va veni în curînd 

crinul alb ce plîngea plin de dor. 

Şi noi toţi, vechii spini, 
ce prin El sîntem crini, 
vom zbura lîngă El, sus pe nor! 

Ştii tu oare, prieten drag, 
că şi tu poţi să zbori cu noi, sus, 
dacă azi, pe-acel deal depărtat, 
vrei să vii să-l cunoşti pe Isus ! 



CE N-AI DA TU ... 


Ce n-ai da tu în clipa morţii, 
să ai nădejdea ce-o am eu ! 

Să ştii că orice-ar fi să fie, 
tu eşti din clipa scrisă ţie 
cu Dumnezeu în veşnicie, 
cu Dumnezeu! 

Ce n-ai da tu să poţi odată 
întoarce vremea înapoi! 
Zadarnic lupţi ca valu-n spume ! 
Zadarnic strîngi comori şi nume! 
Cu pumnii goi plecăm din lume, 
cu pumnii goi! 

Ce n-ai da tu să fii ca mine 
cînd va veni din Cer Isus ! 

Pe cînd spre zările înalte 
zbura-vom toţi cei scrişi în Carte, 
tu vei fi dus tot mai departe, 
tu vei fi dus ! 

Ce n-ai da tu în clipa morţii, 
să ai destinul ce-1 am cu ! 

Nu-1 ai să dai o lume-ntreagă ! 
Dar vino, inimă pribeagă ! 



Prin glasul meu, Isus te roagă, 
prin glasul meu ... 

Nu vezi cum vremea se destramă 
şi cît de scurt e-al vieţii drum ! 
Curînd Isus cu glas de-aramă 
ne va aduce-avînt sau teamă ! 

O, vino-acum, Isus te cheamă ! 

O vino-acum! 



ZACHEU 


Prin mulţimea zgomotoasă, 

vameşul Zacheu 
> 

a venit voios acasă. 

Şi-au stat doi bogaţi la masă 
el şi Dumnezeu. 

"Dau strigă din răsputere 
gazda de pe prag, 
dau chiar astăzi cu plăcere 
jumătate din avere!" 

Iar bogatul dintre stele 
l-a privit cu drag. 

Şi-n palatul meu odată 
a venit Isus. 

A venit o stea curată, 

Si-n lumina ei deodată 

cele vechi s-au dus ... 

Tot ce-a fost de piatră rară 
s-a făcut gunoi, 
Toate-au fost ca o povară, 
ca o peşteră murdară. 

Şi-au ieşit din ea afară 
repede-amîndoi... 



O, veniţi sărmane gloate, 
eu, Zacheu, de-acum, 
vă dau tot, nu jumătate, 
dar nu pungi, nu nestemate 
care pier în scrum. 

Azi eu am alt sac în mine, 
sac de har divin. 

Eu din el vă dau mai bine, 
căci ce dau din Ceruri vine 
şi cu cît dau la oricine, 
sacu-i şi mai plin ! 



A CITA OARĂ ? 


A cîta oară viaţa lui Hristos 
aşterne iarăşi flori în ramuri vechi 
şi cîntâ rîndunelele perechi ? 

Iar tu rămîi tot mort, tot neguros. 

A cîta oară slava lui Isus 
aduce iar zambile şi cicori, 
un rai ce-mparte veşnic iar fiori ? 

Iar tu rămîi tot crunt, tot nesupus. 

A cîta oară spunem : A-nviat! 

Şi Cel ce-i viu, în zbor de ciocîrlii, 
te-aşteaptâ iar între ai Lui să vii ? 

Iar tu, tot sub povara de păcat. 

A cîta oară, în lumini de gîrid. 

El vine iar, ca vîntul printre brazi ? 

Şi tu nu strigi: Rabuni! şi nu cazi 
ca sâ-I cuprinzi picioarele plîngînd. 

A cîta oară, seara spre amurg, 
tu vezi către Emaus un străin, 
un om ciudat, cu chip de lacrimi plin. 
Şi tu ştii pentru cine i se scurg. 



A cîta oară în cătnata îa, 
prin uşa ferecată cu zăvor, 
străbate iar divinul Salvator ? 

Şi tu măcar nici nu-L întrebi ce vrea ? 

A câta oară, ca să-ţi dea dovezi, 
le-ndeamnă iarăşi: Nu fi ne-nţelept, 
ci puneţi mîna-n iana Mea în piept !... 

Iar tu ţi-astupi şi ochii să nu vezi. 

A cîta oară El te-aşteaptă blînd, 
cu pîini şi peşti ca pe un ucenic ? 

Iar tu iei hrana şi nu spui nimic. 

Cît vrei să te mai rabde ? Pînă cînd ? 

A cîta oară, ziua, spre Damasc, 
se-arată o lumină-n jurul tău ? 

Iar tu alergi mai crîncen şi mai rău 
să-i strîngi ciorchinii şi să-i storci în teasc. 

Nu înţelegi că, totuşi, într-o zi, 

ÎI vei vedea ... cînd va zbura spre Cer ? 

Şi noi vom fi cu El... iar tu stingher. 

O, vino astăzi, nu mai zăbovi. 



Şl TU NU ŞTII... 


Te prind fiori, te simţi murdar... 

Te a prins păcatul Ia răscruce. 

Şi tu nu ştii, copil fugar, 
c-am fost lovit cu-atît amar 
şi-am stat în locul tău pe cruce. 

Te uiţi la Cer, te-ntorci zdrobit. 

Nu-i nimenea să te-nţeleagă ... 

Şi tu nu ştii, n-ai auzit 
că pentru tot ce ai săvîrşit 
Eu am primit pedeapsa’ntreagă 

O, cît ai vrea să fii curat 
şi să începi o viaţă nouă ! 

Şi tu nu ştii, tu n-ai aflat 
că pentru tine Mi-am lăsat 
străpunse rnîinile amîndouă. 

Ţi-a spus un duh neînţelept 
că nu mai poţi găsi iubite. 

Şi tu nu ştii că tot ce-aştept 
e doar să vii să-mi cazi la piept 
cu un cuvînt de mulţumire... 



Ce fericiţi sînt fraţii Mei, 
toţi cei iertaţi de fapte rele. 

Şi tu nu ştii, şi tu nu vrei 
să-ntinzi doar mina şi să iei 
ofranda indurării Mele. 

O, vino dar ! Te chem să vii, 
să-ţi iei din mina mea cununa ! 

Şi atunci vei şti ce azi nu ştii 
c-ai fost al Meu din veşnicii 
şi eşti al Meu pe totdeauna ! 



CA PÎINE A VIEŢII 


"Ca pline a vieţii, 
ca sînge al iertării, 
ca jertfă curată, 
am fost dăruit. 

Iubirea eternă, 
cu braţele-ntinse, 

M-a dat tuturora. 

Dar tu ... M-ai primit ? 

Din ţară în ţară, 
din poartă în poartă, 
din inimi în inimi 
am binevestit. 

Şi-acum cînd e vremea 
să-nchid uşa vieţii, 
te-ntreb înc-o dată: 
dar tu ... M-ai primit ? 

Zadarnic vei bate 
ia poarta închisă, 
cînd aspru în noapte 
vei fi izgonit. 



«Primeşte-mă Doamne!» 
Striga-vei cu lacrimi. 

Şi Eu voi răspunde: 

«Dar tu .... M-ai primit ?»". 



ISUS A FOST ÎN SLAVĂ 


Isus a fost în slavă 
cel mai înalt Străjer; 
dar dnd căzu sub cruce 
mai ’nalt a fost în Cer. 

Isus a fost la Tatăl 

sublimul vieţii rosî, 

* 

dar cînd S-a-ntins pe bîrne, 
şi mai sublim a fost. 

Isus a fost în Ceruţi 
divinul slavei crin, 
dar cînd iertă vrăjmaşii, 
a fost divin, divin. 

Căci nici un om din lume, 
nici Iuda, nici Filat, 
n-au înţeles că Domnul 

de voia Lui S a dat. 

N-au înţeies că Mielul 
S-a dat El însuşi prins, 
dar şi-a ascuns ofranda 
sub haină de învins. 



Şi-astfel ne-a dat o pildă 
din gîndu-I nepătruns 
că fapta cea mai-naltă 
e jertfa în ascuns. 



MULŢIMI ÎN SĂRBĂTOARE 


Mulţimi în sărbătoare, 
în răsărit şi-apus, 
sînt gata ca să zboare 
în haine sclipitoare, 
în calea lui Isus ! 

Veniţi cu noi, veniţi cu noi, 
prin vestea de iertare 
spre viaţa de apoi! 

Evanghelia 

e vestea bună, e vestea bună, 
prin care viaţa veşnică s-a dat 1 

De două mii de ani mereu răsună. 
De două mii de ani Isus ne-adună, 
la pieptul Său însîngerat, 
însîngerat! 

De două mii de ani un dor străbate, 
din orice om învins făcînd un frate, 
din orice rob, un împărat, 
un împărat! 



Mulţimi în sărbătoare 
zbura-vom tot mai sus, 
spre Cerul nins de floare, 
spre stele cîntătoare, 
spre ţara lui Isus ! 

Veniţi cu noi, veniţi cu noi, 
căci uşa de-ndurare 
se va închide-apoi! 



ÎN MARELE PALAT 


în marele palat al popoarelor 
sub drapelele tuturor hotarelor, 
un crainic, cuprins de anxietate, 
a strigat: 

- Domnilor... 

Cineva... stă la uşă şi bate... 

- Cineva ?... Dar cine anume ? 

La uşa noastră bate întreaga lume. 

- E Cineva... Nu ştiu cine. 

Unii spun că e Acela care vine. 

Se pare că aduce o mare veste. 

Unii spun că e Acela care ESTE. 

- Să aştepte, oricine ar fi. 

E prea-ncărcată ordinea de zi. 

Nu avem vreme 

Sunt multe şi foarte încurcate probleme. 

Dar între timp uşa s-a deschis 

si Cineva 
> 

a intrat, a înaintat 
şi a zis: 

- Ambasadori ai lumii, 
fraţi ai Mei si străini, 

v-am lăsat cheia anilor divini. 



V-am lăsat o cale, nu un impas. 
Dar în inimile voastre ce-a rămas ? 


Dacă în voi înşivă nu-i pace, 
împăcarea lumii cine-o va face ? 

Dacă în voi înşivă nu-i Cer, 
ce veţi da celor care-1 cer ? 

De-acum vremea s-a scurtat. 

De două mii de ani stau la uşă 
şi bat. 

Ascultaţi, fraţii Mei, ascultaţi, popoare! 
Semănaţi acum griul de onoare! 

Faceţi din şenile pluguri şi furci, 
găleţi şi cosoare! 

Puii de leu vor adormi printre miei, 
boa constrictor, printre căprioare. 

Lupii vor paşte iarbă cu rouă. 

Construiţi, construiţi lumea cea nouă! 

- Destul! Asta-i visare curată. 

Te vom asculta altădată. 

Unii au zîmbit, 

alţii au rămas pe gînduri. 

Dar acel Cineva a dispărut printre rînduri. 
Şi atunci, porumbelul de pe drapaj 
a strigat zburînd în lumina rece: 

— Oamenilor, de ce l-aţi lăsat să plece ? 
Chemaţi-L înapoi! 



Auziţi ce vuiet, ce tropot de război ! 

- Unde Te duci, Doamne ? Şi, fără Tine, 
pacea cine-o va face ? 

Eu voi fi cu voi 
Şi va fi pace 
între oamenii 
plăcuţi lui 
Dumnezeu ! 



JUDECATA 


"Căci Dumnezeu va aduce orice faptă la judecată şi 
judecata aceasta se va face cu privire la tot ce este 
ascuns, fie bine, fie rău" (Eclesiastul 12,14) 

Iată-ncepe judecata. 

Domnul judecă-n Sion. 

Nourul de martori vine 
lîngâ strălucitul tron. 

Stau în faţă acuzaţii: 
milioane, mici şi mari : 
se-nfioară împăraţii 
între hoţi şi cămătari. 

Primul suflet vine-n faţă. 

— Tu, de ce nu M-ai primit ? 

— Eu... aveam avere multă. 

N-aveam vreme de gîndit. 

Şi-a chemat Judecătorul 
primul martor în proces. 

- Avraam ! Ce-aveai în lume 
cînd din lume te-am ales ? 

- Doamne, mii de robi şi roabe, 
turme greu de numărat, 

saci de aur şi podoabe 
şi veşminte de-mpărat. 



- Şi-ai putut primi Cuvîntul, 
tu, bogatule Avraam ? 

- De-ar fi fost al meu pămîntul, 
totul Ţie îţi dădeam ! 

Se rosteşte scurt sentinţa. 

Vine-al doilea-acuzat. 

- Tu, de ce-ai respins credinţa ? 

- Eu ... eram bolnav în pat. 

Şi din nourul de martori 
vine unul din norod. 

- Cum te-aflai tu, spune Domnul, 
cînd Mi-ai fost întîiul rod ? 

- împărate, niciodată 
ceasu-acela n-oi uita: 

Mă aflam atunci pe cruce 
tocmai lîngă crucea Ta. 

Domnul judecă pe altul. 

- Pentru ce-ai respins credinţa ? 

- Doamne, pe la noi atuncea 
doar doi, trei urmau credinţa ... 

La un semn apare-un martor 
cu păr alb, cu alb veşmînt. 

- Spune tu, cu tine-alături 
dţi credeau pe-ntreg pămînt ? 



- Doamne, cînd vesteam potopul 
spune martorul cu greu, 
nimeni nu urma credinţa, 
nimeni, Doamne, numai eu. 

Şi-acum vine-o acuzată. 

- Tu, de ce nu M-ai primit ? 

- N-aveam timp. Aveam atîţia 
de cusut, de îngrijit. 

- Tu, Tabita, pe cîţi oare 
îngrijeai ? - Parcă ... vreo doi... 

- Ba mai mulţi! Spun zeci de glasuri. 

- Şi pe noi! - Ba şi pe noi! 

Vine-o altă acuzată. 

- Tu ? — O, Doamne Preaslăvite, 

Tu ştii tot. Eram frumoasă 

şi învinsă de ispite. 

- Spune ! strigă Salvatorul, 

Tu, Maria din Magdal, 

cum erai ? — Eram frumoasă 
şi, plutind pe-al lumii val, 

sufletu-mi de şapte lanţuri 
era prins şi ferecat. 

Dar eu am venit la Tine, 
şi Tu toate le-ai sfărmat! 



- Tu ? Alt acuzat primeşte 
fiorelnica -ntrebare. 

- Doamne, eu stăteam cu casa 
prea departe de-adunare. 

Domnul face-un semn spre martori 

- juriul marelui examen — 
si se vede-un car deodată, 

şi din car coboară-un famen. 

- Tu, spre Templul Meu, de unde 
te porneai cînd te chemam ? 

- Eu, din Africa, Stăpîne, 
din Etiopia veneam!... 

Se rosteşte iar sentinţa. 

* » 

Este-adus alt acuzat. 

- Doamne ... Tu chemai... prostimea. 
Eu eram un învăţat. 

Domnu-alege-acum un martor. 

(Unul singur e de-ajuns). 

- Luca, ce-ai fost tu în lume ? 

- Doctor ! martoru-a răspuns. 

Domnul judecă-nainte. 

Vine-un prinţ de mare neam. 

- Tu ? De ce-ai respins credinţa ? 

- Eram rege ! Nu puteam ... 



Şi ca martor o femeie: 

- Tu, Estera cea frumoasă, 
cînd riscai slujind credinţa 
ce erai ? - împărăteasă !... 

Acuzatul se retrage. 

Următorul la-ntrebare 
e un avocat cu vază 

- Doamne, cer o amînare ! 

Incidentul se respinge. 

Vine-un mare proprietar. 

- Doamne, vreau să vin cu martori 
şi cu probe la dosar. 

Vreau un avocat de seamă. 

Dau oricît! Să fie-adus ! 

- Prea tîrziu ! răspunde Domnul. 
Pîn-acum să ţi-1 fi pus ! 

Voi, copii, întreabă Domnul, 
avocat v-aţi pus sau nu ? 

Cine v-a fost avocatul ? 

Şi răspunde norul: - Tu ! 

Domnul judecă-nainte. 

Vine-un tînăr acuazat. 

- Doamne, eu eram prea tînăr, 
cînd din lume m-ai chemat. 



- Ieremia, strigă Domnul, 

- Eu ! răspunse el umil. 

Cum erai cînd ţi-am spus : vino 

- Eram, Doamne, un copil... 

Şi, în rînd cu Ieremia, 
vin din nourul cel sfînt: 

Iosif cel frumos şi tînăr, 
de ispită neînfrînt. 

Samuel, ce din pruncie 
Domnul l-a împrumutat. 

Iosua şi Caleb ce-n ţara 
cea promisă au intrat. 

David, cu o praştie-n mînă, 
un copil cu păr bălai, 

Iosia, băieţaşul rege 
credincios lui Adonai, 

Daniel, şcolar de frunte 
ce-ntrecea orice haldeu, 
şi cei trei ce-au stat în flăcări 
lîngă-un Fiu de Dumnezeu. 

Vine dîrz Botezătorul, 
ce pe Domnul prevestea, 
vin copiii care-n templu 
L-au primit cu Osana, 



vine-apostolul iubirii, 
tinerelul înţelept 
ce şi-a sprijinit, la cină, 
tîmpla pe cerescul piept, 

vin cei tineri ca o rouă, 
cu podoabe sfinte-n zori, 
vin cîntînd cîntare nouă 
şi cu glas şi din viori ... 

Acuzatul pleacă fruntea 
şi se-ntoarce lăcrimînd. 
Domnul judecă-nainte. 
Suflete vin rînd pe rînd ... 


Şi-acum tu, ce azi în Ceruri 
încă n-ai apărător, 
crezi tu că la judecată 
vei sta tot nepăsător ? 

Nu uita, umblînd în viaţă 

din păcat în alt păcat, 

că în ultima instanţă 
* 

nu există avocat! 



IEŞURUN 


Primul Paşte in istorie 


Din pustie, cu nori de căpestre, 
poposise noaptea pe Nil. 

Nu vedeai nici o zare-n ferestre, 
n-auzeai nici un glas de copil. 

Dar în Gosen, toţi fiii robiei, 
îmbrăcaţi şi cu mijlocu-ncins, 
cu toiege de bambus în mînă, 
priveghiau sub opaiţul aprins. 

Fiecare familie roabă 
era strînsă şi gata de drum. 

Şi-i vedeai ospâtîndu-se-n grabă 
dintr-un miel cu arsură şi scrum. 

Undeva-ntr-o colibă, mezinul 
întrebă cu glâscioru-i dulceag: 

- Ce aşteptăm cu lumina aprinsă ? 
Şi de ce... e-atît sînge pe prag ?.. 

- O, copilule, tatăl răspunse, 
noaptea asta e-un semn şi-un hotar. 
Căci un înger va trece prin ţară 

să ne scoată din vatra de jar. 



Căci va face Cel sfînt judecată 
pentru anii de lacrimi şi chin, 
pentru plînsul din Pitom şi Ramses, 
pentru pruncii ucişi în cămin. 

— Dar de ce, întrebă o copilă, 
dar de ce oare Moise ne-a spus 
să stropim orice uşă cu sînge 
pe uşiori şi pe pragul de sus ? 

- Acest semn e pecetea Salvării. 
Cei ce stau sub pecete nu mor. 
însă toţi cei ce fug de sub sînge 
nu mai au alt secret salvator. 

Miezul nopţii e-aproape. Fiţi gata ! 
unde sîngele stă pe uşori, 
judecata va trece în pace, 
nelovind nici părinţi, nici feciori. 

Iată, dar, de ce stăm împreună, 
sub pecetea de stropi şi şuviţi. 

Iar în zori, sub toiagul lui Moise, 
vom ieşi din Egipt dezrobiţi! 

Şi de-odată, în mijlocul nopţii, 
peste-albastrele lumii cărări, 
o strigare, un ţipăt de groază 
se-auzi din adînci depărtări. 



Apoi altul zbucni mai aproape, 
ca un bocet de mari dureri. 

- Iată îngerul morţii! strigară 
lîngâ Nil militarii străjeri. 

Străbătuţi de un freamăt, părinţii 
îşi privesc toţi copiii pe rînd. 

Erau toţi ? Miriam... Abişua ... 

Uţ cel tare... Nahamani cel blînd... 

Iată, unul, vai... unul lipseşte... 
Nestatornicul pui de lăstun ! 

Ieşurun... nesătulul de joacă 
unde-o fi ?.. cel mai drag... Ieşurun ? 

- Fiul meu ! strigă mama şi-aleargă, 
întrebînd prin colibe frăţeşti. 

- Fiul meu ! strigă tatăl în goană. 
Ieşurun, Ieşurun, unde eşti ? 

Vine îngerul... tot mai aproape ... 
năvălind în colibi ca un leu. 

- Ieşurun ! strigă tatăl pe uliţi. 

- Ieşurun ! strigă mama mereu. 

Ah, în Gosen e pace adîncă 
în colibele vechi, părinteşti. 

Dar un strigăt se aude-n cetate: 

- Ieşurun, fiul meu, unde eşti ? 



Nesătul de-amăgiri şi de joacă ... 
fiul meu, puiul meu de lăstun ... 
unde eşti ? vino repede-acasă ! 
fiul meu, puiul meu, Ieşurun... 

Şi s-a dus judecata spre Deltă... 
Dar alt înger, mai plin de fiori, 
va suna în curînd din trompetă. 
"Iată Mirele ! Iată-L pe nori!" 

Ah, în Gosen va fi bucurie 
în căminele-ntregi părinteşti. 

Dar din nou vor fi paşi, va fi strigăt 
- Fiul meu ! Puiul meu ! Unde eşti 

Vino iar sub pecetea de sînge! 
Vino iar la Isus... înapoi! 

Dacă nu eşti sub semnul Golgotei, 
ce alt semn te va duce cu noi ? 

In curînd va fi clipa răpirii, 
clipa scrisă-n Cuvîntul străbun. 
Dacă nu eşti sub semnul iubirii, 
înapoi... Ia Isus ... Ieşurun... 



PE CÎND ERAM FLĂMÎNZI 


Pe cînd eram flămînzi şi goi 
Tu viaţa Ta ai dat pentru noi. 

Iar cînd din giulgiu Te-ai înălţat, 
şi noi cu Tine-am înviat! 

Orice nădejde pe-acest pămînt 
erau cu Tine puse-n mormînt. 

Dar cînd prin stîncă Te-ai arătat 
şi noi cu Tine-am înviat! 

De-atunci din zări în zări străbaţi 
şi blînd la uşa inimii baţi. 

Mulţi nu deschid, mulţi Te-au alungat. 
Doar noi cu Tine-am înviat! 

Izvorul Tău de sînge sfînt 
să spele-ntregul nost’ veşmînt. 

Să vadă lumea cu-adevărat 
că noi cu Tine-am înviat! 



ISUS TE CHEAMĂ 


prelucrare după C.B. McAfea 


Isus te cheamă, vin’ la El, 
vino la pieptul Său. 

Nu-i nicăieri alt scut la fel 
cum e la pieptul Său. 

Alungă orice teamă 
ce-ntunecă gîndul tău. 

Isus mereu te cheamă, 
vino la pieptul Său. 

Isus te cheamă, vin’ la El, 
vino la pieptul Său. 

Veşmînt de har şi scump inel 
primeşti la pieptul Său. 

Isus e Plinea vie, 
calea spre Dumnezeu. 

Isus e veşnicie, 
vino la pieptul Său ! 

Isus te cheamă, vin’ la El 
Vino la pieptul Său. 
Aleargă-n zbor de porumbel 
şi vin’ la pieptul Său. 



Isus cel sfînt ţi-e frate. 

Te smulge din orice rău. 

Isus e libertate! 

Vino la pieptul Său ! 

Isus te cheamă, vin’ la El, 
vino la pieptul Lui. 

Nu-i nicăieri alt scut la fel 
cum e la pieptul Lui. 

O, vino fără teamă, 
înfrîngerea ta să-i spui. 

Isus mereu te cheamă, 
vino la pieptul Lui! 

Isus te cheamă, vin’ la El, 
vino la pieptul Lui. 

Veşmînt de har şi scump inel 
primeşti la pieptul Lui. 

Ce rău mereu se zbate 
să puie-un lanţ oricui. 

Isus e libertate! 

Vino la pieptul Lui! 

Isus te cheamă, vin’ la el, 
vino la pieptul Lui. 

El cheamă-n turmă orice miel 
şi-l ia la pieptul Lui. 



Păcatul e-o robie 
cum alta pe lume nu-i. 
Isus e veşnicie! 

Vino la pieptul Lui! 



SPALĂ-MÂ 


Spală-mi, Doamne, gîndul, 
spală-mi, Doamne, viaţa, 
Vreau să fiu curat 
şi plăcut în faţa Ta. 

Numai Tu urci zorii 
şi împrăştii ceaţa 
Numai Tu-mi eşti scutul 
şi răsplata mea! 

Spală-mi, Doamne, gîndul, 
spală-mi, Doamne, viaţa 
Ia din mintea mea 
orice sfat al celor răi. 
Vreau să stau cu Tine, 
Să-Ţi ascult povaţa 
Vreau să pot privi mereu 
în ochii Tăi! 


Spală-mi, Doamne, gîndul, 
spală-mi, Doamne, viaţa, 
cînd troiene reci 
fac să-mi pară clipa grea 



Adu primăvara 
ce topeşte gheaţa. 

Să văd iarăşi ghiocei 
în calea mea! 



ŞARPELE DE ARAMĂ 


Străvechii pribegi în pustie, 
de vipere-aprinse muşcaţi, 
priveau la un şarpe de-aramă 
şi-ndată erau vindecaţi. 

Nu priveau doar un şarpe, 
doar trupul pe bîrnă prelins, 
ci priveau un vrăjmaş care piere, 
un vrăjmaş ţintuit şi învins. 

Trecură ani mulţi peste lume 
şi-apoi într-o zi s-au luptat 
vrăjmaşul cu solzi de jăratic, 
şi Mielul cel blînd şi curat. 

Greu cei doi se luptară, 
un înger şi-un negru titan, 
şi iată, lovit a fost Mielul, 
dar înfrînt n-a fost El, ci Satan. 

Aceasta e taina cea mare, 
a vechiului şarpe străpuns. 
Vestind de pe-atunci biruinţa 
ce viaţa din moarte ne-a smuls. 



Azi, cînd şerpi de păcate, 
ne toarnă în suflet venin, 
noi privim biruinţa Iubirii 
şi suntem izbăviţi pe deplin. 



AM AUZIT... 


Am auzit pe mulţi spunînd : 

"Isus nu sfărâmă zăvorul. 

El bate însă-ncet şi blînd, 
dar tu deschizi, nu Salvatorul!" 

Odată însă-n viaţa mea, 

Isus vîrînd prin uşă mina, 
mi-a zis : *Eu, totuşi, pot intra, 
căci Eu sînt Domnul, tu ţărîna !” 

Dar n-a intrat. Şi-am plîns cu-amar, 
ne-nţelegînd : de ce nu vine ? 

Dar El n-a vrut ca un tîlhar 
să tragă fierul pus de mine ... 

Qnd I-am deschis, era tîrziu. 

El dispăruse-n umbra serii. 
Oraşu-ntreg părea pustiu. 

Şi m-au lovit pe drum străjerii. 

Abia în zori ne-am întîlnit 
în Ghetsimani, pe o cărare ... 

El, cel nemărginit, 

iar eu... ţărîna cu zăvoare ... 



O» frate drag, Isus e blînd, 

E! stă la uşa ta şi bate. 

EI poate s-o sfărîme-oricînd. 

Dar dragostea din El... nu poate. 



ÎMPĂRĂŢIA COPIILOR 



CE FRUMOASĂ... 


Ce frumoasă e copilăria 
şi ce calde amintiri rămîn 
dnd se strîng copiii să citească 
despre Pruncul cel născut pe fîn ! 

Ce frumos e să asculţi Cuvîntul 
* 

cum vegheau păstorii-ntr-un ungher 
şi cum îngeri albi au dat de veste 
despre Fiul cel venit din Cer! 

Ce frumos e să asculţi cum magii 
urmăreau o stea ca un fluid 
şi cum ea, în fruntea caravanei, 
îi duce spre satul lui David ! 

Ce plăcute-s cîntecele sfinte 
ce mereu în inimi stăruiesc. 

"Steaua sus răsare..." "O, ce veste..." 
"Stea curată..." "îngerii vestesc..." 

Ce frumoasă e copilăria 
şi ce fericit te simţi mereu 
cînd pricepi că ai un rost în lume 
şi că ai în Cer un Dumnezeu ! 



E DIMINEAŢĂ 


E dimineaţă... 
Isuse blînd, 
spre Cer se-nalţă 
întîiul gînd. 

Cu prima rază 
te regăsesc. 

Te ştiu de pază 
şi-ţi mulţumesc. 

E dimineaţă! 
Iubit Isus, 
somnul mă-nvaţă 
să fiu supus. 

Şi iar sub soare 
cînd mă trezesc, 
mă uit în zare 
şi-ţi mulţumesc. 

Şi-odată-n viaţă 
mă voi trezi 
privind în faţă 
eterna zi... 



Salvat prin cruce 

prin har ceresc, 

Isuse dulce, 

îti mulţumesc! 

> > 



EU SUNT UN PRUNC 


Eu sunt un prunc legănat la sîn. 

Cuvinte-alese nu ştiu să-ngîn. 

Dar Tatăl meu e-a tot Stăpîn. 

Pe braţele lui 
» 

rămîn. 

Nimic în lume eu n-am adus. 
Nimic din lume nu am de dus. 
Dar am de toate-acolo sus. 
Slăvit fie în veci 
Isus! 

Atît aş vrea: mîna lui s-o ţin. 

Să spun oricui harul său divin. 
Să fiu un pom de roade plin. 
Atît mi-e de-ajuns. 
Amin. 



ALTCEVA 


Bine e cînd noaptea trece, 
să te scoli de-odată drept, 
să te speli cu apă rece 
şi pe faţă şi pe piept. 

Ce plăcută-i faţa ta 
Cînd e albă ca o stea. 

Dar mai este încă altceva ... 

E frumos întotdeauna 
să te poţi purta curat, 
cu pantofi lucind ca luna 
şi vestonul nepătat. 

E frumos să poţi avea 
o cămaşă ca o nea. 

Dar mai este încă altceva... 

în zadar ţi-e albă faţa, 
în zadar te porţi curat, 
dacă nu-i spălată viaţa, 
dacă sufletu-i pătat, 
însă cine va spăla 
gîndul tău şi viaţa ta ? 

Numai cel străpuns pe Golgota ! 



DA ŞI NU 


Da şi nu, 
nu şi da 

nu se pot înmănunchea. 

Nu poţi fi 

cum vrei tu; 

nu poţi fi şi da şi nu ! 

Cînd iubirea spune: hai! 
Lenea-ţi porunceşte: stai1 
Cînd Isus vrea să lucrezi, 
lenea-ţi spune să mai şezi. 

Bun şi rău, 
rău şi bun 

cînd se-adună, se răpun. 

Nu poţi da 
braţul tău 
Celui bun 
şi celui rău. 

Cerul vrea copii cuminţi 
însă lumea vrea să minţi. 
Domnul vrea să fii în har, 
iar Satan să fii murdar... 



Iad şi Rai. 

Rai şi Iad 

n-au acelaşi drum şi vad. 

Pe Isus 
dacă-L ai, 

scapi de Iad şi intri-n Rai. 

Dacă-L ai pe Domnu-n gînd, 
nu poţi fi şi rău şi blînd. 
Dacă-i dai iubirea ta, 
spune-i totdeauna da ! 



GRĂJDARUL 


S-a găsit un biet grăjdar, 
fără pernă, fără pat, 
care de-al măicuţii-amar 
tare mult s-a-nduioşat. 

- Du-te fiică, în dureri, 
pe culcuşul meu de fin. 

Eu pe prispă-n privegheri, 
cu tot Ceru-am să rămîn... 

Sub noianul de cobalt 
a vegheat grăjdarul blînd. 
Şi-a văzut pe-un nor înalt 
oaste albă coborînd. 

Şi de-atunci în pieptul lui 
s-a născut un prunc bălai. 
Iar tîrziu din văi silhui 
l-au dus îngeri albi în Rai. 

Dar tu, suflet înnoptat, 
cu blăniţă sau cojoc, 
n-ai în casa ta un pat ? 
n-ai în inimă un loc ? 



n-ai In suflet un ungher, 
un culcuş în ceasul greu, 
ca din nou venind din Cer, 
să se nască Dumnezeu ? 



CLING, CLING, CLING! 


Cling, cling, cling! 

- Cine vine 
pe coline ? 

- Noi suntem, cinstit găzdaş ! 
Căutăm un copilaş. 

- Dar ce-aduceţi voi ca dar ? 

— Trei ieduţi... 

Trei ieduţi şi-un miel sugar. 
cling, cling, cling! 

Boc, boc, boc! 

- Cine-adastă 
la fereastră ? 

- Noi suntem, iubit găzdaş ! 
Căutăm un copilaş. 

- Şi ce dar o să-l mîngîie ? 

— Aur scump... 

Aur, smirnă şi tămîie... 
boc, boc, boc! 

Bum, bum, bum! 

- Cine bate 
ca-n cetate ? 

- Noi suntem, bătrln găzdaş. 
Căutăm un copilaş. 



- Dar ce-aduceţi ca prinos ? 
Săbii lungi... 

- Săbii lungi cu vîrf tăios ! 


Osana 1 

- Cine cîntă-n 
noaptea sfintă ? 

- Noi, cei mici, cu fluieraş, 
căutînd un copilaş... 

- Dar ce daruri i-aţi adus? 

Tot ce-avem ... 

Tot ce-avem e-al lui Isus 1... 
Osana!... 



PRUNCUŞOR 


Pruncuşor cu dulce somn 
ai fost Tu, al vieţii Domn, 
chip senin 
ca un crin. 

Salvator divin! 

Ieslea mică ţi-a fost pat, 
staulul ţi-a fost palat, 
iar făclii, 
stele mii, 
cîte Tu le ştii. 

îngerul s-a arătat 
şi păstorii Te-au aflat 
printre miei 
mititei, 

cel mai bllnd din ei. 

Steaua cînd a răsărit, 
după dînsa au pornit 
cei trei crai 
cu alai, 

zîmbet să le dai. 



Azi şi noi ne bucurăm 
şi pe toţi înştiinţăm 
că Isus 
ne-a adus 
dragostea de sus! 



CLOPOTELE 


I-auzi clopotele bat ... 

bam-bam, bim, bim-bim... 
pe sub Cerul luminat ... 

Cerul luminat... 

Nu simţi oare, 
frăţioare 

un fior de sărbătoare ? 

Lauzi, clopotele bat... 

bim-bim-bam... bim, bim, bam. 

Hei, bătrîne clopotar... 

bam-bam, bim, bim, bam 
ai tu oare-n suflet har ? 

ai tu oare har ? 
înţelegi tu vestea bună 
ce din zări în zări răsună ? 

Lauzi, clopotele bat... 

bim, bim, bam, bim, bim, bam. 

Ele spun adevărat... 

bam, bam, bim, bim, bam. 
că Hristos a înviat, 
da, a înviat! 



Dar tu oare, 
clopotare, 

I-ai cerut să-ţi dea iertare ? 

I-auzi, clopotele bat ... 

bim, bim, bam, bim, bim, bam. 

Bate-n Ceruri cineva... 
bam, bam, bim, bim, bam. 

Să-i deschidem inima, 
toată inima. 

El oricui iertare cere 
ti aduce înviere. 

I-auzi, clopotele bat. 

bim, bim, bam, bim, bim, bam. 



DOMN, DOMN SĂ-NĂLŢĂM! 


Am pornit să colindăm, 
pe la geamuri să cîntăm, 
să cîntăm cu bucurie, 
îngerii cu noi să fie ! 

Am pornit să dăm de veste 
c-a venit un Prunc în iesle. 
A venit pe iarbă rece 
ca pe oameni să-i încerce. 

A venit pe sub şindrilă 
ca să vadă cui i-e milă. 

A venit pe buruiană 
ca să vadă cine-L cheamă. 

Cine-L cheamă în ogradă 
capătă la toate roadă. 
Cine-L cheamă în pridvor 
capătă un Salvator. 

Cine-L ia la el în casă 
are-o viaţă luminoasă. 
Cine-L ia la el în piept 
are-un cuget Înţelept. 



La poarta Sionului 
sta-va Fiul omului, 
să primească fericit 
pe cei care L-au primit. 

Să ne-mbrace-n haine noi 
cum L-am îmbrăcat şi noi 
Să ne-mbrace-n strai curat 
cum şi noi L-am îmbrăcat. 

Să ne ia cu El în casă 
cum şi noi L^am pus la masă. 
Să ne dăruie bucate 
cum şi noi I-am dat de toate. 

Floricică de sulfină, 
să ne dea Isus lumină, 
să ne scrie-n cartea Lui 
cu pecetea Mielului! 

Mielul cel din Betleem 
să ne facă să veghem ! 

Mielul cel de pe Calvar 
să ne dea Edenu-n dar! 



CLOPOŢEI 


Cling-cling, clopoţei... 

Zboară îngeri printre miei, 
îngeri printre miei... 

De sus, ca un nor, 
vin oştiri de Duh în zbor 
vin să spună 
vestea bună, 
vestea unui Salvator, 
vestea unui Salvator ... 

Cling-cling, clopoţei... 
Doamne, Pruncul printre miei, 
pruncul printre miei ... 

Prin ce nalt mister 
a venit la noi din Cer 
în pustie 
şi-n urgie 

unde toate plîng şi pier, 
unde toate plîng şi pier... 

Cling-cling, clopoţei... 
Doamne, Mielul printre miei. 
Prunc sfînt, Prunc bălai, 
unde-i Pruncul tău din Rai ? 



Unde-s oare 
crinii-n floare ? 

Unde-i slava ce-o aveai ? 
Unde-i slava ce-o aveai ? 

Cling-cling, clopoţei... 
Bate vîntul printre miei, 
vîntul printre miei. 
Cu reci fulgi de nea, 
bate vînt din lumea rea. 
Şi-n omături 
cresc alături 

brazii pentru crucea grea, 
brazii pentru crucea grea ... 

Cling-cling, clopoţei... 
Cîntă-n noapte băieţei, 
cîntă băieţei. 

Din Cer, singurel, 

A venit Emanuel 
să ne-adune 
din genune, 
să ne ducă-n Rai la El, 
să ne ducă-n Rai la El... 



O, CE BRAD FRUMOS! 


O, brad frumos, o brad frumos 
cu cetină tot verde, 
tu eşti copacul credincios 
ce frunza-n veci nu-şi pierde. 

O, brad frumos, o brad frumos 
crescut pe culmi bătrlne, 
ca tine omul credincios 
neschimbător rămtne. 

O, brad frumos, o brad frumos 
din piatră grea şi-adîncă, 
la fel creştinul credincios 
stă neclintit pe stîncă. 

O, brad frumos, o brad frumos 
crescut mereu spre soare, 
la fel spre Cerul luminos 
privim şi noi în zare. 

O, brad frumos, o brad frumos 
cu dulci sclipiri de aur, 
tu an de an ne aminteşti 
de Pruncul sfînt din staul! 



DE-AŞ FI FOST 


De-aş fi fost în noaptea sfîntă 
un mieluţ cu gînd supus, 
aş fi stat s-aud cum dntă, 
cum oştirile-ţi cuvîntă. 

Ţie, dragul meu Isus. 

Aş fi rupt trei albăstrele, 
ca în iesle să le-nfig. 

Doamne, să te joci cu ele, 
ca să uiţi că vii din stele, 
ca să uiţi de vînt şi frig. 

Aş fi stat peste ţăpuşe 
de răcoare să te cruţ 
şi-aş fi pus pe picioruşe, 
şi pe păru-n ineluşe 
tîmpla caldă de mieluţ. 



ÎNTR-O IESLE 


într-o iesle cu sulfîne, 

Te-ai născut cîndva umil 
şi ai fost şi Tu copil, 
ca şi mine... 

Dar acum, din slăvi nespuse, 
ochii Tăi cu drag privesc 
şi Te temi să nu greşesc, 
cînd îţi spun şi eu : Isuse, 

Te iubesc. 



NU MĂ SATUR... 


Nu mă satur să privesc 
florile rîte-nfloresc. 

Nu mă satur pînă mor 
să mă mir de taina lor. 

Nu mă satur să mîngîi 
floarea dragostei dintîi, 
lăcrimioarele sclipind, 
nuferii pe-oglinzi de-argint. 

Nu mă satur cînd răsar 
îngeri albi, cu-aripi de har, 
nevăzuţi şi ne-nţeleşi, 
peste ramuri de cireşi. 

Nu mă satur între crini, 
între cupe de lumini 
răsărite prin Cuvînt 
dintr-un bulgăr de pămînt. 

Nu mă satur să privesc 
florile cîte-nfloresc, 
să privesc şi să sărut 
mîna care le-a făcut. 



mina ce le-a presărat 
peste-o lume de păcat, 
peste-o lume de noroi, 
pentru tine, pentru noi. 



DACĂ VREI... 


Dacă vrei să ţi s-arate 
îngeri albi, strălucitori, 
vino să-ngenunchi la rugă 
lîngă oi, lîngă păstori... 

Dacă vrei să vezi aievea 
stele sfinte şi minuni 
vino să-nsoţeşti pe cale, 
ca un mag, pe magii buni ... 

Dacă vrei să afli taina 
dragostei fără hotar, 
vino să privim în staul 
şi, din staul, la Calvar... 



ASCULTAŢI O ÎNTREBARE 


Luca 1,7-8 


Ascultaţi o întrebare, 
întrebare minunată : 

"Care floare dacă-nfloare 
nu mai piere niciodată ?" 
întrebarea nu e grea, 
o cunoaşte toată firea. 

Floarea care-n veci nu piere e Iubirea. 

Ascultaţi o întrebare, 
întrebare-naintată : 

"Care soare cînd răsare 
nu apune niciodată ?” 

întrebarea nu e grea 
căci ne-ajută profeţia. 

Soarele ce nu apune e Mesia. 

Ascultaţi o întrebare: 

întrebare mai ciudată: 

"Cine-i Miel duios si dulce 
» 

dar şi Ixu cu chip de piatră ?" 
întrebarea nu e grea. 

Azi Isus pe mulţi îi iartă, 
dar ceilalţi vor sta sub aspră 
judecată. 



Ascultaţi o întrebare, 
întrebare-nduioşată: 

"Cine-i Crin frumos şi tainic 
dar şi Vierme totodată ?" 
întrebarea nu e grea. 

Azi Isus e-o Stea curată. 

Dar pe cruce-a fost o Jertfă-nsîngerată. 



DULCE-I LUMEA DIN POVESTE 


Dulce-i lumea din poveste, 

puiul tatei, pui, 

cu pitici, cu zmei pe creste, 

puiul tatei, pui, 

cu cuptorul din răscruce, 

cu căsuti din turtă dulce... 

» 

Dulce-i basmul fermecat, 
cînd vrea mama să te culce... 
însă nu-i adevărat! 

Dulce-i lumea cea de joacă, 
puiul tatei, pui, 
cînd alergi cu coif şi teacă, 
puiul tatei, pui, 
cînd hangerul tău doboară 
lei de fîn legaţi cu sfoară ... 
Dulce-i jocu-naripat! 

E-un roman de foc şi pară ! 
însă nu-i adevărat! 

Numai viata de credinţă, 
puiul tatei, pui, 
e un vis ce ia fiinţă, 

puiul tatei, pui. 



E un basm, dar nu-i minciună. 
E un vis, o veste bună. 

O, ce vis ! Dar nu visat! 

E un vis trăit şi veşnic. 

Şi frumos, şi-adevărat! 



VRĂBIUŢA 


Vrăbiuţa, 

ţup - ţup - ţup 

ce micuţă e la trup ! 

Dar ea ştie 
că pe glie 

nu e bine să-ntîrzie... 

Cum înjgheabă 
cîte-o boabă, 

zboară cît mai sus degrabă 

Tot aşa, 
tot aşa, 

zbori şi tu spre Cer, ca ea ! 

Vrăbiuţa 

cip - cip - cip ! 

strînge fulgi de prin nisip. 

Ea, sprinţară, 
îi măsoară 

si la cuib îndată zboară. 

» 



Ca să-i pună 

împreună, 

să-i fie căsuţa bună. 

Tot aşa, 
tot aşa, 

strînge-n Cer şi tu ca ea 

Vrăbiuţa 
din zăvoi 

ea si iarna-i tot la noi. 

* 

Rîndunica, 

mititica, 

de zăpadă o ia frica. 

Ea, drăguţa, 
dă fuguţa... 
şi rămîne... vrăbiuţa. 

Tot aşa, 
tot aşa, 

cu Isus rămîi ca ea! 



LICURICI 


Licurici, gîze mici 
cu văpaie sub tunici, 
de la cine-aveţi lumină, 
fără bec, fără uzină ? 

De la cine-aveţi neon, 
fără tub, fără buton ? 
Licurici, licurici! 

Licurici, gîze mici, 
pui de stele prin urzici; 
Dumnezeu v-a dat din zare 
candele cu aripioare; 
Dumnezeu v-a dat din Cer 
lampioane de străjer, 
licurici, licurici! 


Licurici, gîze mici !... 

Fă-ne Doamne licurici. 

Ca şi noi să fim lanterne 

pe cărările eterne, 

ca si noi să fim lumini 
* 

pe cărările cu spini, 
licurici, licurici! 



ZUM, ZUM... 


De-aş avea în mînă o chitară, 

o chitară, zum, zum 

Aş cînta din zori şi pînă-n seară. 

Cui ? Lui Isus, lui Isus. 

Dac-aş fi eu vîntul ce adie, 

ce adie, zum, zum 

Aş cînta cu drag o melodie. 

Cui ? Lui Isus, lui Isus. 

Dac-aş fi şi eu o albiniţă, 

albiniţă, zum, zum. 

Aş cînta zburînd pe-o garofiţă. 

Cui ? Lui Isus, lui Isus. 

Sus în Cer ne-aşteaptă o comoară, 
zum, zum! 

Şi-am să cînt acolo din chitară. 

Cui ? Lui Isus, lui Isus ! 



PRIMĂVARĂ 


Primăvară, primăvară, 
zîmbet binecuvîntat, 
peste crengi aşterne iară 
dulcea florilor povară 
şi adu din nou în ţară 
cîntătoare călătoare, 
psalmi să-nahe iar în soare 
lui ISUS cel înviat! 

Crinilor neprihănirii 
fă-le argintul mai curat! 
Cheamă îngerii iubirii 
să-şi reverse trandafirii 
peste-ntreg cuprinsul firii 
şi coboară, primăvară, 
să vesteşti în lume iară 
pe Isus cel înviat. 



NANI-NANI-NA 


Nani-nani-na, 
puişor de stea ... 

Ia cu Tine-n gînd 
chipul mamei blînd. 

Ia cu tine-n vis 
floare de cais. 

Ia cu tine-n gene 
păsări din poiene. 

Ia cu tine-n pleoape 
legănări de ape... 

Lîngă patul tău 
va veghea mereu, mereu, 
mămicuţa ta 
şi Dumnezeu ... 

Nani-nani-na 
puişor de stea... 

Ia cu tine-n somn 
dulce glas de corn. 

Ia cu tine-n joc 
snopi de busuioc. 



Ia cu tine fluturi 
de pe flori şi cînturi. 

Ia cu tine stele 
să petreci cu ele. 

Ungă patul tău 
va veghea mereu, mereu, 
măicuţa ta 
si Dumnezeu. 



JOS PE VALEA CU MĂLINI 


Jos pe valea cu mălini 
am găsit un miel în spini, 
am găsit un miel sugar 
prins în gheare de-un tufar. 

Meee... meee ... 

"De ce plîngi, mieluţule ?" 

"Cum să tac şi să nu plîng, 
dacă spinii rău mă frîng ? 
Cum să n-am fiori în trup 
dacă simt miros de lup ? 

Meee... meee... 

Cum să nu plîng, unchiule ?" 

Şi plîngea mieluţu-n spini 
cu ochi mari de lacrimi plini. 
Iar de sus venea urlînd 
glas amar de lup flămînd. 

Uuuu... uuu... 

Iaca vin ... acu, acu... 



Numai pîn-la trei cît numeri, 
am pus mielul sus pe umeri. 
Iar la stînga cu ocoale 
ne-a ieşit o oaie-n cale... 
Meee... meee... 

Lingă mama bine e ! 

Tu, copil de om creştin, 
nu-nnopta pe cîmp străin. 
Nu cumva să plîngi cu-amar 
ca mieluţul din tufar. 

Vaaai... vaaai ... 

Rău e să te pierzi de Rai! 



NANI CU MAMA 


Nani cu mama, 
pui mic de floare. 
Cîntec de îngeri 
spre noi să zboare. 

Să vină Voievodul 
cel sfint şi dulce, 
în taină, pe braţe, 
un pui să-l culce. 

Amin, amin. 

Nani cu mama, 
să creşti în pace. 
îngerii de pază 
un zid vor face. 

Cu scuturi si suliti 
» » 

de foc şi pară, 
veghea-vor cu grijă 
o inimioară... 


Amin, amin. 



Nani cu mama, 
copil de soare. 
Viaţa să-ţi fie 
biruitoare. 


Şi-n ţara eternă 
cea veci măiastră, 
unită să fie 
cărarea noastră! 


Amin, amin. 



CINE POATE ? 


Cine poate-n pumni să frîngă 
toate florile de-april ? 

Cine poate-n sîn să strîngă 
nuferii cu mina stingă 
şi cu dreapta lui sâ-nfrîngă 
orice cîntec, orice tril ? 

"Eu !, răspunde de departe 
iama, adudnd flori. 

Eu pun vînturi să mă poarte 
şi las crengile deşarte, 
aştemînd Îngheţ şi moarte 
peste cîntec, peste flori!" 

"Da, răspunde primăvara, 
dar cu mine iar răsar! 

Macii iar şi-aprind comoara, 
iar se-aude-un greier seara." 

Tot aşa, uitînd povara, 
şi Credinţa cîntă iar... 



COCOŞUL 


Cocoşul, fire entuziastă 
(al nostru, ca şi strămoşu-i gal), 
artist din pinteni pînă la creastă, 
alcătuise un cor conjugal. 
Veneau prieteni la mici serate 
şi din pădure cîte-un expert. 
Dar, într-o seară, 
pe neaşteptate, 
cu nări zvîcnite şi gîdilate, 
veni şi porcul la un concert, 
îl invitară în fund, pe paie. 
în întuneric abia-1 vedeai. 

Se... nimerise lîng-o tigaie. 

Şi în tigaie era ... mălai. 

Iar dirijorul, 
cu măiestrie, 

bătu din aripi, păru pierdut 
în largi efluvii de simfonie. 
Sfîrşind, 

se-ntoarse şi vru să ştie 
noului oaspe cum i-a plăcut. 



- De... zise porcul zîmbind cu teamă 
lîngă tigaie, cu rîtu-n jos. 

De... cam schematic... 
cam fără zeamă... 

Dar, totuşi, totuşi... a fost gustos. 



TELEFONUL 


Ce telefon frumos am eu, 
ca dar de la Isus ! 

Sunt două mîini şi gîndul meu 
ce le înalţ în sus. 

Alo f Alo ! şoptesc uşor 
şi-n inimă aştept. 

Alo ! Alo! Şi vine-n zbor 
un cald fior în piept... 

Ţing-ţing-ţing! Ce telefon ! 

Alo î Aici sunt eu... 

Ţing-ţing-ţing! răsunâ-n Cer. 

Şi-L simt pe Dumnezeu... 

Întîi şi-ntîi eu spun aşa: 

O, Doamne, fii slăvit! 

Apoi vorbim de viaţa mea 
şi n-ascund ce-am greşit. 

C-am spart un geam, că m-am certat, 
eu toate-n şir le spun. 

-Te rog, mă ierţi ?... Sunt vinovat... 
-Te iert, dar fii mai bun ! 



Ţing-ţing-ţing ! Ce telefon ! 

Alo ! Aid sunt eu ... 

Vă rog... permiteţi... un moment. 
vorbesc cu Dumnezeu !... 

Odată un copil spunea 
că nu~i nimica sus. 

Şi nitiodată nu venea 
la casa lui Isus. 

Atunci i-am spus lui Dumnezeu 
să-i pună gînduri noi. 

Şi-acum duminica pornim 
la rugă amîndoi... 

Ţing-ţing-ţing! Ce telefon! 

Nu vreţi s-aveţi şi voi ? 

Putem vorbi cu Dumnezeu 
şi Dumnezeu cu noi! 



SĂNIUŢA 


Zboară, zboară săniuţa 
pe zăpada lină. 

Dealu-ntreg şi potecuţa 
de copii e plină. 

Unii zboară ca săgeata, 
alţii-n joc se-adună. 

Cu obrajii ca muşcata, 
rid cu voie bună. 

De pe crengi de brad, poznaşii 
neaua-n drum o sfarmă. 

Fug tn codru iepuraşii 
speriaţi de larmă. 

Vîntu-aleargă-n munţi, pe coame, 
sclipet alb să cearnă. 

Cîte daruri ne-aduci. Doamne, 
chiar şi-n miez de iarnă. 



FLUTURAŞI 


Fluturaşi cu aripioare 
peste albe flori coboară. 

Mii de păsări cîntătoare 
urcă psalmi de primăvară. 

Pentru-atîtea daruri, Doamne, 
pentru viaţa ce-o trăim, 
pentru cîntec, pentru soare, 
pentru toate-ţi mulţumim! 

într-un nou veştmînt se-mbracă 
unduioasele coline. 

Din grădini şi din prisacă 
vin pe vale nori de-albine. 

Copilaşi în şiruri albe 
ies în larguri să se joace, 
să-mpletească flori în salbe 
şi să-ţi cînte plini de pace. 



ÎN ANII TĂI TINERI ... 


în anii tăi tineri, sub cer deametist, 
dnd zorii de zi se-nalţă-ntre nori, 
o, dt de bine-i să-I dărui lui Crist 
fntîiul tău ceas din zori ! 

în anii tăi tineri, uitliid ce e trist, 
dnd totul e-un zbor, un licăr de stea, 
o, dt de bine-i să-I dărui lui Crist 
Cu drag primăvara ta ! 

în anii tăi tineri, cu-avînt de psalmist, 
cînd plin eşti de jar, de sfinte văpăi, 
o, cît de bine-i să-I dărui lui Crist 
tot dorul, toţi anii tăi! 



CUPRINS 


PORUMBIŢE ALBE 

Vorbeşte, Doamne... /13 
Porumbiţe albe /14 
Nimic nu sunt /15 
De ctad îl iubesc pc bus /Î7 
O, Doamne, văd 1 /Î9 
Piramida (21 
An de an (24 
Tu n-ai nimic /26 
Dacă două mîini rebele (21 
Veniţi popoare! (29 
Tot mai frumos (31 
Ctad inima... [33 
Tune-aiadus /34 
Să nu mă bucur? (36 
Simone /38 

Sunt un bulgăr de nimic (39 

Iubirea noastrâ-i mai frumoasă /41 

Mfinile Tale /43 

Prima bucurie /45 

De mila celor care pier... /47 

Ce-i viaţa ta ? /49 

Clipe de cercetare... /51 

Din zi în zi... /53 

Ceasul vieţii /54 

Ascultă /56 

Lipeşte-mi, Doamne, sufletul... /60 
Ce-ngustă e calea... /61 



Ce bine mă simt... /63 
Păstrează /64 
Ai ostenit 166 

Acum eliberează, Doamne... /67 
împărate, ctad mi-adun... /69 
Eu stat Iosif... /71 
Frumos e crinul... /75 
Ţi-aduci aminte, mamă... /77 
Un copil /80 
Ionatan şi David /82 
Mă iubeşti ? /83 
Am găsit o floare ruptă... /8S 
Dacă nu aş fi... /87 
Era o seară de Nisan... /88 
Ezechia /91 
Messina /93 
Frunze /96 
Te văd mereu /98 
Iubirea ta... /100 
Dar sus la Golgota... /101 
Pe calea strimtă /103 
O, parcă-i prea frumos... /104 
Va reveni /105 
Un virf de lance /107 
Ctad răsare prima stea /108 
Vasul cu mir /109 
Maria Magdalena /111 
I. Poemul /lll 
n. Străjerii /112 
in. Caiafa /U 4 

IV. Doi tineri /116 

V. Giulgiul gol /117 

VI. Rabuni /119 

VII. Trăieşte /121 



în tranşeul... /122 
Icoanele mele... /124 
Cit preţuieşte ? /126 
Aşa ai vrut Tu /127 
O, poate, mline... /128 
Inscripţii /130 
A venit un om /131 
Daca trăiesc /133 
Cfnd trandafirii înfloresc /134 
Ce noapte grea! /136 
Isus, lutod povara... /139 
Din Cer, din locuri sfinte /141 
Inelul /143 
Se-aude pe uliţa /149 
Scrisoare către Timotei /151 
Ninge... /156 
Magii de apoi /1S7 
Cine eşti ? /160 
Tu, Cel ce-ai făurit... /162 
Tot mai frumos /163 
Bătrideţe, şcoală-nalta... /164 
Ce şcoală-nalta /166 
Reformatorul /168 
Cum Tatăl meu /170 
Galileea /171 
Un cîntec doar... /173 
Un cfntec nou /175 


ZILE ŞI SĂRBĂTORI ÎN BETANIA 

Să fii credincios /179 
Calea, adevărul, viaţa /181 
Şapte /182 



E primâvară /187 

De ziua ta /192 

Mulţumim... /193 

Cunosc un om... /198 

Tu, cîntăreţ plăcut /201 

Un sfert de veac de căsnicie! /203 

Sora Ghenea... /206 

Pentra Cristiana-Mihaela /210 

La revedere, soră Alice.. /213 

Douăzeci de ani /216 

Ce mtogOere... /220 

Vai de cei nepăsători.. /223 

I'in Cai păţi /225 

Cinsteşte pe fraţi /227 

Mulţumire /228 

Rugăciune de binecuvtatare /230 

Azi e zi mare /233 

Fiii lui Dumnezeu /237 

Epitalam PA3 

Şi-acum... PMs 

Floarea de mireasă /2.50 

Urare /251 

Drum bun! /255 

Tu eşti iubirea din etern /259 

Nu tăia din Cruce /261 

Răsplata /266 

Mărţişor /267 

Să ne iubim /270 

într-un cătun /272 

Primăvară, sol ceresc... /276 

Aş privi... /278 

Vai, fraţilor... /280 

Să dăm mulţumire... /282 

Haideţi, fraţi! /284 



Noi avem... /286 
Bun rămas! /288 
Naşterea lui Isus /294 
Unde-i? /296 
Pe-un pătul... /298 
Steaua vie /300 
Ce drum! /302 
Spre Betleem /303 
Dar tu? /305 
O, ce Prunc ciudat! /306 
Zbor alb /307 
Pentru Pruncul Isus /309 
De la iesle... /311 
De-ai mai fi, Isuse... /313 
Hristos a Înviat /314 
Strigăt /319 
Dacă porţi... /321 
în noaptea de-nviere /322 
Tot mai mult /324 
Biruinţa /326 
La Cincizecime /328 
Alfa /334 


CUVINTE PENTRU ZACHEU 

Omul /343 

Cartea Vieţii /345 

De ce-ai venit ? /348 

O, cum aleargă un părinte... /353 

A bătut la uşa ta... /355 

Cît ai trăit... /357 

Dac-o vrea Dumnezeu 1 /359 

întoarce-te la Domnul /363 



LuîieruJ y365 
Pe un deal depărtat... /367 
Ce n-ai da tu... /369 
Zacheu /371 
Adta oarfi ? /373 
Şi tu nu ştii... /375 
Ca pline a vieţii /377 
Isus a fost ta slava /379 
Mulţimi ta sărbătoare /381 
In marele palat /383 
Judecata /386 
Ieşurun /393 

Pe ctad eram flamtazi /397 
Isustecheama /398 
Spalfl-mfl /401 
Şarpele de arama /403 
Am auzit... /405 


ÎMPĂRĂŢIA COPIILOR 

Ce frumoasa... /409 
E dimineaţa /410 
Eu sunt un Prunc /412 
Altceva /413 
Da şi nu /414 
Grajdarul /416 
Cling, cling, cling! /418 
Pruncuşor /420 
Clopotele /422 

Domn, Domn să-naiţăm! /424 
Clopoţei /426 
O, ce brad frumos! /428 
De-aş fi fost /429 



într-o iesle /430 

Nu ma satur... /431 

Daca vrei... /433 

Ascultaţi o întrebare... /434 

Dulce-i lumea din poveste /436 

Vrăbiuţa /438 

Licurici /440 

Zum, zum... /441 

Primăvara /442 

Nani-nani-na /443 

Jos pe valea cu mălini /445 

Nani cu mama /447 

Cine poate? /449 

Cocoşul /450 

Telefonul /452 

Săniuţa /4S4 

Fluturaşi /455 

în anii tăi tineri /456 



